ލޮކްޑައުން އަމުރާ ޚިލާފުވުމުން ނިއުޒީލެންޑުގެ ވަޒީރެއްގެ މަގާމު ދަށްކުރިއިރު އޮސްޓްރޭލިއާ ގައި ސޯޅަހާސް ޑޮލަރުން ޖޫރިމަނާކުރަނީ!\nކޮރޯރާވައިރަސް ނުވަތަ ކޮއިޑް19 ފެތުރުން ހުއްޓުވުމަށް ގައުމުތަކުން އަޅަމުންދާ އެންމެބޮޑު ފިޔަވަޅަކީ މިވައިރަސް ފެތުރެމުންދާ ސަރަހައްދުތައް ނުވަތަ މުޅިގައުމު އެއްކޮށް ވަކި ވަގުތަތަށް ލޮކްޑައުން ކުރުމެވެ.\nކޮރޯރާވައިރަހުގެ ސަބަބުން ނިއު ޒީލެންޑް ލޮކްޑައުންކޮށްފައި ވަނިކޮށް، އަމުރާ ޚިލާފަށް އެގައުމުގެ ހެލްތު މިނިސްޓަރު ޑޭވިޑް ކްލާކު ވަނީ އާއިލާއާ އެކު ބީޗަށް ނުކުމެވަޑައިގެންފައެވެ. ލޮކްޑައުން އަމުރާ ޚިލާފަށް ހެލްތު މިނިސްޓަރު ގެއިންބޭރަށް ނިކުމެވަޑައިގަތުމުން އޭނާގެ ވަޒީރުކަމުގެ މަގާމް މިހާރުވަނީ ދަށްކޮށްފައެވެ.\nމިކަމާއިގުޅިގެން ނިއު ޒީލެންޑްގެ ބޮޑު ވަޒީރު ޖަސިންޑާ އާޑާން ވިދާޅުވީ ހެލްތު މިނިސްޓަރު އެ ކުރެއްވީ އެއްގޮތަކަށް ވެސް ކުރައްވައިގެން ވާނެ ކަމެއް ނޫންކަމަށާއި އެކުށަށް ދެއްކޭނެ އުޒުރެއް ނޯންނާނެ ކަމަށެވެ. އަދި އާދައިގެ ހާލަތެއް ނަމަ ހެލްތު މިނިސްޓަރު މަގާމުން ދުރުކުރާނެ ކަމަށެވެ.\nހެލްތު މިނިސްޓަރު މަގާމުން ދުރުކުރުމުގެ ބަދަލުގައި އޭނާ މިހާރު ހަމަޖައްސާފައި ވަނީ ކެބިނެޓުގެ އެންމެ ދަށް ރޭންކަށެވެ.\nލޮކްޑައުން އަމުރާހިލާފުވެގެން ނިއުޒީލެންޑުގެ ވަޒީރެއްގެ މަގާމު ދަށްކުރިއިރު އޮސްޓްރޭލިއާ ގައި ވެސް ވަނީ މިކަމަށް ހަރުކަށިފިޔަވަޅު ތަކެއް އަޅާފައެވެ.\nއޮސްޓްރޭލިއާގައި ލޮކްޑައުން ވަގުތުގައި ގެއިންބޭރަށް ނުކުމެއްޖެނަމަ ދަނީ 16،000 ޑޮލަރުން ޖޫރިމަނާކުރަމުން ނެވެ. މީގެއިތުރުން ސައުދީ ސަރުކާރުން ވެސް ވަނީ މިހާލަތުގައި ހެލްތް މިނިސްޓްރީގެ ޤަވާއިދުތަކާއި ޚިލާފުވެ އަމުރަށް ނުކިޔަމަންތެރިވެއްޖެ ނަމަ 1 ލައްކަ ރިޔާލައިން ޖުރުމަނާ ކުރުމަށާއި5އަހަރު ދުވަހަށް ޖަލަށްލާން ނިންމާފައެވެ.\nއަވައްޓެރި އިންޑިއާގައި ލޮކްޑައުންގައި މަގުމަތީގައި ހަރަކާތްތެރިވާ މީހުން ހުއްޓުވަން ފުލުހުން ބޭނުންކުރަމުންދަނީ ލަޓިބުރިއެވެ. މަގުމަތީގައި ދުއްވާ މީހުންނާއި އަރައި ހަމަކޮށް ގެންދަނީ ލަޓިބުރިން ތަޅަމުންނެވެ.\nއިންޑިއާގެ އާސާމް ސްޓޭޓަށް ބޯކޮށް ވާރޭވެހި ބިންގަނޑު ކަނޑައިގެންގޮސް ވިހިމީހުން ދިރިތިއްބާ ވަޅުލެވިއްޖެ!


"Leena"ge dhigu trailer eh dhookohlaifi\n"ލީނާ"ގެ ދިގު ޓްރެއިލާ އެއް ދޫކޮށްލައިފި\nފިލްމުގެ ތާރީހު އިއުލާން ކުރި ޕޯސްޓަރު\nއަބްދުﷲ މުއާޒްގެ ފުރަތަމަ ފީޗާ ފިލްމު "ލީނާ" އުފެއްދުމަށް ތިން އަހަރަށްވުރެ ގިނަަ ދުވަސް ވަންދެން ވަނީ މަސައްކަތް ކޮށްފަ އެވެ. ރާއްޖޭގައި ހިނގި މަރުގެ ހާދިސާއަކަށް އިންސްޕަޔާ ވެގެން ހަދާފައިވާ މި ފިިލްމުގެ ޝޫޓިން މިދިޔަ އަހަރު ނިންމާލި އިރު މިހާރު ކުރިއަށްދާ ޕޯސްޓް ޕްރޮޑަކްޝަން އާއެކު ލީނާގެ ދިގު ޓްރެއިލާ އަކަށް އިންތިޒާރުކޮށްގެން ތިބި މީހުންނަށް ޓްރެއިލާއެއް މިއަދު ދޫކޮށްލައިފި އެވެ.\nމި ފިލްމުގެ ތިއެޓްރިކަލް ޓްރެއިލާ މިއަދު ނެރެފައިވާ އިރު މިއީ މި ފިލްމުގެ ދިގު ޓްރެއިލާ އެއް ދެއްކި ފުރަތަމަ ފަހަރެވެ. ފިލްމުގެ ލީޑް ތަރި އަދި ލީނާގެ ރޯލު ކުޅޭ މަރިޔަމް އައްޒަ މި ފިލްމުގައި ގެނެސްދޭ ކެރެކްޓާ ދައްކުވައިދެ އެވެ. އަދި، މި ސީންތަކާއެކު އައްޒަ އާއި ދޮން އައްޔަގެ ލޯބީގެ ފެށުމުން ދެން މަންޒަރު ބަދަލު ކޮށްލަނީ މުޅިން ތަފާތު ކުލަވަރަކަށެވެ. ލީނާގެ ގާތިލު، މުއާގެ އިންޓްރޯ އެއް ކަހަލަ ސީންތަކެއް އެއާ ޖެހިގެން ދެން ފެނެ އެވެ.\nއަދި، މުއާގެ ކެރެކްޓާގެ އަސްލު ފެންނަން ފަށަނީ ޓްރެއިލާގައި ހިމަނާފައިވާ ޑައިލޮގަކުންނެވެ.\n"ވަރަށް ބޮޑު ވާހަކައެއް ވީމަތާ ފޯނުން ނުދެއްކޭނީ ދޯ؟ ފާއިޒު އަށް އެނގޭނެ އަހަރެންގެ ގޮތް.. އަހަރެން ކޮށްފާނެ ކަންތަކާ، ކުރާނެ ކަންތަކާ ނުކުރާނެ ކަންތައް ވެސް..." ޓްރެއިލާގައި މުއާ ބުނެ އެވެ.\nތަފާތު ސްޓައިލެއްގައި ބުނާ މި ކުރު ޑައިލޮގުން މުޅި ޓްރެއިލާ ސަސްޕެންސް ގަނޑަކަށް ވައްޓާލަ އެވެ. އަދި މިއީ އަނިޔާވެރިކަމުގެ ފެށުން ކަމަށް ހީކޮށްގެން ހުއްޓާ ލީނާއަށް ކުރާ އަނިޔާވެރި ހަމަލާތަކަށް ދެ އެވެ. މުއާ ކުރިން ބުނި، ކުރާނެ ކަމަކާއި ކޮށްފާނެ ކަމަކީ މިއީ ކަމަށްވެސް ވެދާނެ އެވެ؟ ޔަގީން ވާނީ ފިލްމު ބެލީމަ އެވެ. މުއާވެސް ބުނަނީ މި ފިލްމުގެ ފެންވަރު ޖަޖް ކުރާނީ ބެލުންތެރިން ފިލްމު ބެލުމަށްފަހު ކަމަށެވެ.\nވިޔަފާރިވެރިންގެ ޖަމިއްޔާގެ ފާހަނާ ތެރޭ ކުރިން މަރާލާފައިވާ، އަޒްލީނާ ނަފީސްގެ މަަރުގެ ހާދިސާ އަސްލަކަށް ބަލައިގެން އުފެއްދި ފިލްމު "ލީނާ" އަންނަ މަހު 23 ގައި ބެލުންތެރިންނަށް ގެނެސްދޭން ނިންމައިފައި ވުމާއެކު ވެސް ގިނަބަޔަކު ބޭނުންވީ މި ސަސްޕެންސް ބަލާލުމަށެވެ.\nމި މަަހު 23 ވަނަ ދުވަހު އަޅުވާ މި ފިލްމުގެ ސްކްރީންޕްލޭ ތައްޔާރުކޮށްފައިވަނީ އަހްމަދު ޒަރީރު އެވެ. ފިލްމުގެ މުހިއްމު ރޯލުތަކުން، އައްޒަ އާއި މުއާގެ އިތުރުން އަލީ އާޒިމް (ދޮން އައްޔަ) އާއި، ނުޒުހަތު ޝުއައިބު (ނުޒޫ)، އަހްމަދު އީސާ (އާނަންދު)، އަހްމަދު ނިމާލް ވެސް ފެންނާނެ އެވެ.


Aharenge ninmun Chelsea ah engeyne: Hazard | Mihaaru\nރޭގެ މެޗަށް ފަހު ހަޒާޑް ޗެލްސީގެ ސަޕޯޓަރުންނަށް ޝުކުރުއަދާކުރަނީ.-- ފޮޓޯ: އޭއެފްޕީ\nއަހަރެންގެ ނިންމުން ޗެލްސީ އަށް އެނގޭނެ: ހަޒާޑް\n13 މެއި 2019 - 11:445comments\nލަންޑަން (މެއި 13) - އޭނާގެ މުސްތަގުބަލާ ބެހޭގޮތުން ނިންމި ނިންމުން ޗެލްސީ އަށް އެނގޭނެ ކަމަށް ރެއާލް މެޑްރިޑުން ހޯދަން މަސައްކަތްކުރަމުން އަންނަ ޗެލްސީގެ ތަރި އެޑެން ހަޒާޑް ބުނެފި އެވެ.\nއިނގިރޭސި ޕްރިމިއާ ލީގުގެ ފަހު މެޗުތަކުގެ ތެރެއިން ރޭ ޗެލްސީ ވަނީ ލަނޑެއް ނުޖެހި ލެސްޓާ ސިޓީއާ އެއްވަރުކޮށް ލީގުގެ ތިން ވަނަ ހޯދައިފަ އެވެ. މި ސީޒަނުގައި އިނގިރޭސި ޕްރިމިއާ ލީގުގެ އެންމެ މޮޅު ޕްލޭމޭކަރުގެ އެވޯޑް ލިބުނީ ހަޒާޑް އަށެވެ. އަދި ޗެލްސީގެ މޮޅު ކުޅުންތެރިޔަކީ ވެސް އޭނާ އެވެ.\nރޭގެ މެޗަށް ފަހު ހަޒާޑް ވަނީ ލެސްޓާ ދަނޑަށް މެޗު ބަަލަންދިޔަ ޗެލްސީގެ ސަޕޯޓަރުންނަށް ޝުކުރު އަދާކޮށްފަ އެވެ. އެއީ ކްލަބް ދޫކޮށްލުމުގެ ގޮތުން ކުރި ކަމެއްތޯ ނޫސްވެރިއަކު ކުރި ސުވާލަށް ދިން ޖަވާބުގައި ހަޒާޑް ބުނީ އޭނާގެ ނިންމުން ކްލަބަށް އެނގޭނެ ކަމަށެވެ.\n"މީގެ ހަފްތާތަކެއްގެ ކުރިން އަހަރެން ގޮތެއް ނިންމައިފިން. އެކަން ކްލަބަށް ވެސް އެނގިން. މިއީ އަމިއްލަ ނިންމުމެއް،" ހަޒާޑް ބުންޏެވެ.\nފްރާންސްގެ ލިއްލޭ އިން 2012 ވަނަ އަހަރު 42 މިލިއަން ޑޮލަަރަށް ޗެލްސީ އަށް ބަދަލުވި ހަޒާޑް، ޗެލްސީއާ އެކު ހަދާފައިވާ އެއްބަސްވުމުގައި ބާކީ އޮތީ އެންމެ އަހަރެކެވެ. ޗެލްސީން ބޮޑު މުސާރައާ އެކު އެއްބަސްވުން އާ ކުރަން ހުށަހެޅި ނަމަވެސް ހަޒާޑް ވަނީ ދެކޮޅު ހަދައިފަ އެވެ.\nހަޒާޑް ބުނީ އޭނާގެ ނިންމުން އާންމުކުރާނީ މި މަހު 29 ވަނަ ދުވަހު އޮންނަ ޔޫރޮޕާ ލީގުގެ ފައިނަލަށް ފަހު ކަމަށެވެ. އަޒަރުބައިޖާނުގެ ބަކޫގައި ކުޅޭ ޔޫރޮޕާ ލީގުގެ ފައިނަލުގައި ޗެލްސީ ބައްދަލުކުރާނީ އާސެނަލްއާ އެވެ.\nފަހަކަށް އައިސް ޗެލްސީން ބައެއް މެޗުތަކުގައި ހަޒާޑަށް ފުރަތަމަ އެގާރައިން ފުރުސަތެއް ނުދެ އެވެ. އެއީ ހަޒާޑް ނުލައި ކުޅެން ޖެހޭތީ އެ ކަމަށް ތައްޔާރުވުމުގެ ގޮތުންތޯ ޗެލްސީގެ ކޯޗު މައުރީޒިއޯ ސާރީއާ ސުވާލުކުރުމުން އޭނާ ބުނީ އެއީ ޓެކްޓިކަލް ނިންމުމެއް ކަމަށެވެ.\n"ހުރިހާ ސަޕޯޓަރުންނެކޭ އެއްގޮތަށް އަހަރެން ވެސް ބޭނުމީ ހަޒާޑް މަޑުކުރަން،" ކުރިން ނަޕޯލީ އަށް ކޯޗުކޮށްދިން ސާރީ ބުންޏެވެ.\nޗެލްސީ އަށް އޮތް އެންމެ ބޮޑު ގެއްލުމަކީ ފީފާ އިން ދީފައިވާ އަދަބަކާ ގުޅިގެން ކުރިއަށް އޮތް ދެ ޓްރާންސްފާ ބާޒާރުގައި ކުޅުންތެރިން ގެނެވޭނެ ގޮތެއް ނެތުމެވެ. އެހެންވެ، ހަޒާޑު އެ ޓީމު ދުކޮށްލިޔަސް އޭނާގެ ބަދަލުގައި ކުޅުންތެރިޔަކު ގެނެވޭނެ މަގެއް ނޯންނާނެ އެވެ. އެކަމަކު ޗެލްސީން އަންނަނީ ކޯޓް އޮފް އާބިޓްރޭޝަން ފޯ ސްޕޯޓްސް (ސީއޭއެސް) އަށް ހުށަހަޅައިގެން އެކަމަށް ލުޔެއް ހޯދުމަށް މަސައްކަތްކުރަމުންނެވެ.\nސްޕެއިނުގެ މީޑިއާތަކުން ރިޕޯޓްކުރާ ގޮތުގައި ރެއާލަށް ބަދަލުވުމަށް ހަޒާޑާ އެކު ބާއްވަން ޖެހޭ ހުރިހާ ބައްދަލުވުންތަކެއް ރެއާލުން ވަނީ ނިންމާފައިކަމަށާއި އަދި ކޮންޓްރެކްޓްގައި ސޮއިކުރަން ހަޒާޑް ވަނީ އެއްބަސްވެފައި ކަމަށެވެ.\nއިތުރު ލިޔުންތައް ޗެލްސީ އެޑެން ހެޒާޑް


Flat ge massalaigai "aadheys" kurumun ves alhaeh nuli! | Mihaaru\nއަމީނީމަގުގައި ހަދާފައިވާ ފްލެޓްތައް: މިތަނުން ފްލެޓް ކަށަވަރުވި މީހުންނަށް އެތަންތަނުގައި ދިރިއުޅެން ފެށޭނެ ގޮތެއް އަދި ނުފެނޭ. --ފޮޓޯ: ނިޝާން އަލީ /މިހާރު\nފްލެޓްގެ މައްސަލާގައި "އާދޭސް" ކުރުމުން ވެސް އަޅައެއްނުލި!\n03 ޖެނުއަރީ 2017 - 11:25 40 comments\nއޭގެ ތެރެއިން އެކަކު ބުނީ ޑައުންޕޭމަންޓްގެ ގޮތުގައި 400،000ރ. އާއި ދެ މިލިއަން ރުފިޔާގެ ލޯނު ނެގޭނެ ފެންވަރު، ފްލެޓް ލިބުނު 90 ޕަސެންޓް މީހުންގެ ކިބައިގައި ނެތް ކަމަށެވެ. އެ ކަންބޮޑުވުމާ އެކު ލުއި ގޮތެއް ހަދައިދޭން ކަމާ ބެހޭ އިދާރާތަކުގައި "އާދޭސް"ކޮށް ސިޓީ އާއި ޕެޓިޝަން ހުށަހެޅުމުން ވެސް ޖަވާބެއް ލިބިފައި ނުވާ ކަމަށް އޭނާ ބުންޏެވެ.\nފްލެޓް ލިބުނު މީހުންގެ ކަންބޮޑުވުން ރައީސް އޮފީހާއި ހައުސިން މިނިސްޓްރީ އާއި ހައުސިން ޑިވެލޮޕްމެންޓް ކޯޕަރޭޝަން (އެޗްޑީސީ)ގެ އިތުރުން ހިއުމަން ރައިޓްސް ކޮމިޝަނަށް ވެސް ވަނީ ހުށަހަޅައިފަ އެވެ.\n"އަޅުގަނޑުމެންނަށް އުފުލަން ޖެހިފައި މިވާ ހިތްދަތިކަމަށް އެއްވެސް މުއައްސަސާއަކުން އަޅައެއް ނުލި. ހައްގުތަކާ ބެހޭ ހިއުމަން ރައިޓްސް ކޮމިޝަނުން ވެސް ޖަވާބެއް ނުލިބުނު،" އޭނާ ބުންޏެވެ.\nއޭނާ ބުނި ގޮތުގައި ފްލެޓުގެ އިންތިޒާރުގައި ތިބޭތާ އެތައް އަހަރަކަށް ފަހު ފްލެޓް ލިބުމުން އިތުރު ނިކަމެތި ކަމެއް ވަނީ ކުރިމަތިވެފަ އެވެ.\nފްލެޓެއްގެ އަގު ކަމަށް ސަރުކާރުން މިހާރު ހަމަޖައްސާފައި ވަނީ ދެ މިލިއަން ރުފިޔާ އެވެ. މިއީ ފްލެޓް ލިބުނު މީހުންނަށް ކުރިން ކަނޑައެޅި ޝަރުތުތަކަށް ވުރެ މާ ބޮޑު، އިޖުތިމާއީ ބޯހިޔާވަހިކަމުގެ އުސޫލުތަކާ ވެސް ޚިލާފު އަގެއް ކަމަށް އެ މީހުން ދެކެ އެވެ.\nގެދޮރު ގަންނަން ބޭންކުތަކުން ލޯނު ދޭ އާންމު އުސޫލުން ލޯނު ލިބެން އެބަ އޮތެވެ. އެކަމަކު 20 ޕަސެންޓްގެ ޑައުންޕޭމަންޓް ކަމަށްވާ 400،000ރ ދެއްކޭނެ ގޮތެއް އަދި2މިލިއަން ރުފިޔާގެ ލޯނަކަށް ޝަރުތު ހަމަވާ އާމްދަނީއެއް، ފްލެޓް ލިބުނު ގިނަ މީހުންގެ ނެތެވެ.\nފްލެޓަށް ދޫކުރާ ދެ މިލިއަން ރުފިޔާގެ ލޯނު އަނބުރާ ދައްކާ އިރު އިންޓްރެސްޓާ އެކު ގާތްގަނޑަކަށް 3.4 މިލިއަން ރުފިޔާ ޖެހެ އެވެ.\nފްލެޓްތައް ގަންނަން ލޯނު ލިބުނުކަމުގެ ލިއުންތައް މި މަހުގެ 26 ގެ ކުރިން އެޗްޑީސީ އަށް ހުށަހަޅަން ޖެހެ އެވެ. އެއް ފަހަރާ ފައިސާ ދައްކަން ބޭނުން ނަމަވެސް އެ ފުރުސަތު އޮތީ ހުޅުވާލައިފަ އެވެ.\nއިތުރު ލިޔުންތައް ހައުސިން މިނިސްޓަރު ބޯހިޔާވަހިކަން ފްލެޓް ހައުސިން ޔުނިޓް ގާކޮށި ކުރީގެ މިނިސްޓަރު ޑރ. މުހައްމަދު މުއިއްޒު


ސެޓެލައިޓް ސްކޫލު ރަސްމީކޮށް އިފްތިތާހު ކޮށްފި | Feshun.mv\n17 ޖެނުއަރީ 2022 - 11:59\nރާއްޖޭގެ ފުރަތަމަ ސެޓެލައިޓް ސްކޫލު ރަސްމީކޮށް އިފްތިތާހު ކޮށްފިއެވެ.\nސެޓްލައިޓް ސްކޫލް އިފްތިތާޙް ކުރުމަށް ބޭއްވި ރަސްމިއްޔާތު މިއަދު އޮންލައިންކޮށް ކުރިއަށްގެންގޮސްފައި ވަނީ ހުރަވީ ސްކޫލް އަދި ބ. ފެހެންދޫ ސްކޫލުގަ އެވެ. މި ރަސްމިއްޔާތުގައި ސެޓެލައިޓް ސްކޫލު ރަސްމީކޮށް އިފްތިތާހު ކޮށްދެއްވީ، ރައިސުލްޖުމްހޫރިއްޔާގެ ނައިބު، ފައިސަލް ނަސީމެވެ.\nނައިބު ރައީސް މި ރަސްމިއްޔާތުގައި ބައިވެރިވެ ވަޑައިގެންނެވީ ހުރަވީ ސްކޫލުގައި ހުންނަވައިގެން އެވެ. އަދި އެޑިޔުކޭޝަން މިނިސްޓަރ ޑރ. ޢާއިޝަތު ޢަލީ މި ރަސްމިއްޔާތުގައި ބައިވެރިވެ ވަޑައިގަންނެވީ ބ. ފެހެންދޫ ސްކޫލުގައި ހުންނަވައިގެންނެވެ.\nސެޓެލައިޓް ސްކޫލް ގާއިމު ކުރަނީ ސްކޫލް ނެތް ރަށްރަށާއި ކުދިން ހަމަނުވުމުގެ ސަބަބުން ސްކޫލް ނުހިންގޭ ރަށްރަށުގަ އެވެ. މި މަސައްކަތުގެ ދަށުން، ބ. ފެހެންދު އާއި ވ. ރަކީދޫ އަދި ވ. ތިނަދޫގައި ސެޓެލައިޓް ސްކޫލު އިމާރާތް ކުރުމުގެ މަސައްކަތް މިދިޔަ އަހަރުގެ މެދުތެރޭގައި ވަނީ ފަށައިފަ އެވެ. ނަމަވެސް ރަކީދޫގެ ސެޓެލައިޓް ސްކޫލު ހިންގާ އިމާރާތް އަދިވެސް ނުނިމޭތީ އެތަން އަދި ނުހުޅުވަ އެވެ.\nމި ތިން ސްކޫލަށް ކިޔަވައިދޭނީ ހުރަވީ ސްކޫލްގެ ޓީޗަރުންނެވެ.\nކުޑަ, އެޑިއުކޭޝަން މިނިސްޓްރީ


އަހަރެންގެ ސުޕަރ ހީރޯ. – Faanooz\nއަހަރެންގެ ސުޕަރ ހީރޯ.\nAugust 4, 2019 | އައިޝަތު އަހުނާ\nއެއީ އަހަރެންގެ ރަސްގެފާނެވެ. އަހަރެންގެ ސުޕަރ ހީރޯއެވެ. އަހަރެން ދޫކޮށްނުލާނެކަމުގެ ޔަޤީންކަން އޮންނަ ހަމައެކަނި ފިރިހެނާއެވެ. މަންމަ އަހަރެންނަށް ބަލިވެ އިންކަން އެނގުނު ހިސާބުން މަސައްކަތް ފެށި ފުރަތަމަ މީހާއެވެ. ފިރިހެނަކަށްޓަކައި މިހިތުގައި ފުރަތަމަ ވިންދުޖެހީ އެރާޖާއަށްޓަކައެވެ.\nއާއެކެވެ. ނުހަނު ލޯބިވާ ބައްޕައެވެ. ރޭގަނޑުގެ ފިންޏާއި، މެންދުރުގެ ގަދަ އަވީގައި ފޫއްސެއް ވަރުބަލިކަމެއްނެތި، ޤުރުބާން ވަމުންދަނީ އަހަރެންނާއި، ކޮއްކޮއާއި މަންމަގެ އުފަލަށްޓަކައެވެ. ކައިގެންބޮއިގެން ހިތްހަމަޖެހިގެން އުޅެވޭނެ މަގުކޮށާދިނުމުގައެވެ. ކިތަންމެ ބޮޑު ނާކާމިޔާބީއެއް ކުރިމަތިވިޔަސް ދަރިން ކުރިމަތީ އެލޮލުން ކަރުނަ އޮހޮރާ ހަދާތަނެއް ނުދެކެމެވެ.\nއެކަމަކު ޅެންވެރީންގެ ޅެންފޮތް ތައް ފުރުނީ، ވާހަކަ ލިޔުންތެރިންގެ ވާހަކަތައް ފުރިހަމަކުރީ މަންމަގެ ޚިދުމަތުގެ ވާހަކައިންނެވެ.\nއާއެކެވެ.ބައްޕަގެ ނޫކަށި ފުރައިގެ ބުންވަރާ ރީތިކަމާ ޒުވާންކަން ފަސްދީ ހަށިގަނޑުގެ ހުރިހާ ހަކަތަ އެއް ހުސްކޮށް އެހަށިގަނޑު ވަރުބަލިވާން ފަށާފައި އެވަނީ ދަރިންގެ ހައްގު ގައެވެ. އެބައްޕަ ތިބާއަށްޓަކައި އެތައް ބުރައެއް އުފުލިއެވެ. އެދުވަހު ތިބާގެ ކަންތައްތަކުގައި ތިބާއަށް އެހީތެރިވުމަށް ﷲ އަށް ފަހު، ތިބާގެ މަންމައާއި ބައްޕަ ފިޔަވައި އެހެން މީހަކު ނެތެވެ.\nއެކަމަކު ގިނަފަހަރަށް ބައްޕަގެ ޚިދުމަތް ދަރިންނަށް އިޙުސާސް ވާއިރު އެބައްޕަ ވާނީ ގޮވާލީމަ އަޑުނީވޭ، ޖަވާބުނުދެވޭ ވަރަށްވުރެ މާދުރުގައެވެ. މަންމައާއި ބައްޕައާއި ދެމީހުންނަށްވެސް ކިޔަމަންތެރިވެ އިޙުސާންތެރިވުމަކީ އިސްލާމްދީނުގައި ވަރަށް ބޮޑަށް ބާރުއަޅުއްވާފައިވާ ކަމެކެވެ. ހަމައެކަނި މަންމައެއް ނޫނެވެ.\nﷲ ސުބްޙާނަހޫ ވަތަޢާލާ، ކީރިތި ޤުރުއާނުގެ އަލް އިސްރާ ސޫރަތުގައި، ހަމައެކަނި އެއިލާހަށް އަޅުކަން ކުރުމަށް އެންގެވުމާއި ވިދިގެން މަންމައާއި ބައްޕައަށް އިޙްސާންތެރިވުމަށް އަމުރު ކުރައްވާފައިވެއެވެ. އަދި ލުޤްމާން ސޫރަތުގައި، އެއިލާހަށް ޝުކުރުވެރިވުމަށް އަމުރު ކުރެއްވުމަށް ކުރެއްވި އަމުރުފުޅާ ވިދިގެންވަނީ މަންމައާއި ބައްޕައަށް ޝުކުރުވެރިވުމަށް ކުރެއްވި އަމުރު ފުޅެވެ. ވީއިރު މަންމައަށް ލޯބިދޭފަދައިން ބައްޕަ އެލޯބިން މަޙުރޫމްނުކުރާށެވެ. ތިބާގެ ބައްޕަ ދުނިޔޭގައި ހުރިނަމަ ﷲ އަށް ޝުކުރުވެރިވާށެވެ. އަވަހަށް އެބައްޕައަށް ހެޔޮކޮށް ހިތާށެވެ.\nބައްޕަ ތިބާގެ އުންމީދުތައް ފުރިހަމަކޮށްދޭން ޤުރުބާން ވާފަދައިން އެބައްޕަ ތިބާކުރެން އެދެނީ ކޮންކަމެއްތޯ އަހާށެވެ. ދުނިޔޭގައި ނެތްނަމަވެސް ދެރަނުވާށެވެ. އެބައްޕަ މިއަދު ބޭނުންވަނީ އެބައްޕަގެ ލޮލުގެ ފިނިކަންކަމުގައިވާ ދަރިންގެ އިމެއްނެތް ހެޔޮދުއާއެވެ. ތިޔައީ އެބައްޕަގެ އެތައް އުންމީދަކާ ގުޅިފައިވާ ދަރިއެކެވެ. އެ އުންމީދުތައް ހަޤީޤަތަކަށް ހަދާދޭން އަތުކުރި އޮޅާލާށެވެ. ތިބާގެ “ސުޕަރ ހީރޯ” “ޕްރައުޑް” ކޮށްދޭށެވެ.👑


SunOnline: Mihaaru internet banking ah vaguthun register kureveyne!\nމިހާރު އިންޓަނެޓް ބޭންކިންގްއަށް ވަގުތުން ރަޖިސްޓާ ކުރެވޭނެ!\nޝަފްނާ ހުސައިން 18 Jun 2020, 17:01\nބޭންކް އޮފް މޯލްޑިވްސް (ބީއެމްއެލް)ގެ ވެބްސައިޓް މެދުވެރިކޮށް ކަސްޓަމަރުންނަށް ވަގުތުން އިންޓަނެޓް ބޭންކިންގއަށް ރަޖިސްޓާ ކުރެވޭ ގޮތް ހަމަޖައްސައިފިއެވެ.\nބީއެމްއެލް އިން ބުނީ މިއީ ބޭންކިންގ ހިދުމަތްތައް ހޯދުމުގައި ކަސްޓަމަރުން އިންޓަނެޓް ބޭންކިންގް ބޭނުންކުރުމަށް ބާރުއެޅުމުގެ ގޮތުންނާއި ވީހާވެސް ފަސޭހައިން ރަޖިސްޓާ ކުރެވޭނެ މަގުފަހިކޮށްދިނުމުގެ ގޮތުން ގެނައި ބަދަލެއް ކަމަށެވެ.\nވަގުތުން ރަޖިސްޓަކުރުމުގެ ފުރުސަތު ހުޅުވާލައިފައިވަނީ ބޭންކުގައި މިހާރު ވެސް ބޭނުންކުރަމުންދާ އެކައުންޓަކާއި ކާޑެއް އޮންނަ ކަސްޓަމަރުންނަށް ކަމަށާއި ކަސްޓަމަރުގެ ފޯނު ނުވަތަ އީމެއިލް އެޑްރެސް ބޭންކުގައި ރަޖިސްޓްރީކޮށްފައި އޮންނަން ވާނެ ކަމަށް ބީއެމްއެލް އިން ބުންޏެވެ.\nއިންޓަނެޓް ބޭންކިންގް އަށް ރަޖިސްޓާވުމަށް މި ލިންކް ގައިވާ ސައިންއަޕް ބަޓަންއަށް ފިތާލުމަށް ފަހު ކަސްޓަމަރުގެ އެކައުންޓް ނަންބަރު ޖަހައި މޯބައިިލް ނުވަތަ އީމެއިލް މެދުވެރިކޮށް އޯޓީޕީ ފޮނުވުމަށް ހިޔާރުކުރެވޭނެއެވެ.\nބީއެމްއެލް އިން ބުނީ ރަޖިސްޓާ ކުރަމުންދާއިރު އޯޓީޕީ ފޮނުވުމަށް ހިޔާރުކުރާގޮތަކީ ބޭންކުގައި ރަޖިސްޓާވެފައިވާ މޮބައިލް ނަންބަރަކަށް ނުވަތަ އީމެއިލް އެޑްރެހަކަށް ވާންވާނެ ކަމަށެވެ.\nއޯޓީޕީ ޖެހުމަށް ފަހު ބޭންކުން ދޫކޮށްފައިވާ ކާޑެއް ބޭނުންކޮށްގެން ރަޖިސްޓްރޭޝަންގެ ސައްހަކޮށްލެވޭނެ ކަމަށާއި އެއާއެކު ވަގުތުން ޔޫޒަނޭމް އަދި ވަގުތީ ޕާސްވޯޑެއް ކަސްޓަމަރަށް ލިބިގެންދާނެ ކަމަށް ބޭންކުން ބުނެއެވެ.\nފުރަތަމަ ލޮޖިން ކުރުމަށް ކަސްޓަމަރުން ބޭނުންކުރާނީ ވަގުތީ ޕާސްވޯޑެވެ. ނަމަވެސް އިރުޝާދު ދީފައިވާ ގޮތަށް ފަހުން ޕާސްވޯޑް ބަަދަލުކުރަންޖެހޭނެއެވެ.\nއިންޓަނެޓް ބޭންކިންގް މެދުވެރިކޮށް އެކައުންޓާއި ކާޑުގެ ބެލެންސް ބަލާލައި، އެކައުންޓް ސްޓޭޓްމަންޓް ބަލައި ޑައުންލޯޑް ކުރުމާއި އަމިއްލަ ކްރެޑިޓް ކާޑު އަދި ލޯނަށް ފައިސާ ދެއްކުމާއި، އެހެން ފަރާތެއްގެ ކްރެޑިޓް ކާޑު އަދި ލޯނަށް ފައިސާ ދެއްކުމުގެ އިތުރުން އަމިއްލަ އެކައުންޓްތަކަށް ފައިސާ ފޮނުވޭނެއެވެ.\nހަމައެއާއެކު އެހެން ފަރާތެއްގެ އެކައުންޓަކަށް ފައިސާ ފޮނުވޭނެއެވެ. އެގޮތުން ބީއެމްއެލް، ރާއްޖޭގައި ހުންނަ އެހެން ބޭންކެއް ނުވަތަ ރާއްޖެއިން ބޭރު ބޭންކެއްގެ އެކައުންޓަކަށް ފައިސާ ފޮނުވޭނެއެވެ.\nމީގެއިތުރުން އިތުރު އެކައުންޓެއް ހުޅުވައި، ޑެބިޓް ނުވަތަ ކްރެޑިޓް ކާޑަށް އެދި ހުށަހެޅުމާއިި ލުއި ލޯނަށް އެދި ހުށަހެޅުމުގެ އިތުރުން ޕާސަނަލް އިންފޮމޭޝަން އަޕްޑޭޓްކުރުން ފަދަ ބޭންކުގެ ހިދުމަތްތައް ވެސް އިންޓަނެޓް ބޭންކިން މެދުވެރިކޮށް ހޯދޭނެއެވެ.\nޒަމާނީ ޓެކްނޮލޮޖީއާ އެކު ބީއެމްއެލް އިން ފުޅާ ދާއިރާއެއްގައި ޑިޖިޓަލް ބޭންކިންގެ ހިދުމަތް އަންނަނީ ދެމުންނެވެ. އެގޮތުން\nއިންޓަނެޓް، މޮބައިލް ބޭންކިން، ޕޭމަންޓްގޭޓްވޭ އަދި ޑިޖިޓަލް ވޮލެޓް ފަދަ ހިދުމަތްތައް ހިމެނެ އެވެ.\nބީއެމްއެލް އިން ބުނީ ބޭންކު މެދުވެރިކޮށް ހިންގާ މުއާމަލާތުގެ 90 ޕަސެންޓަކީ ޑިޖިޓަލް ވަސީލަތްތައް ބޭނުންކޮށްގެން ހިންގޭ މުއާމަލާތްތައް ކަމަށެވެ. އަދި ބޭންކުގެ ކަސްޓަމަރުންގެ ތެރެއިން 87 ޕަސެންޓު ކަސްޓަމަރުން މިހާރުވެސް އިންޓަނެޓް ބޭނުންކުރާ ކަމަށެވެ.


ތިން ލަފްޒުން (18) – Esfiya\nތިން ލަފްޒުން (18)\nބެލްޓަށް ރުފިޔާ ދައްކަން ކައުންޓަރާ ދިމާއަށް ދާން އެނބުރުނު ވަގުތު ފަހަތުގައި ހުރި ވިޝާމް ފެނުމުން ލަމްހާ ސިހުނެވެ. ވިޝާމް ހީލުމުންވެސް ލަމްހާ އަޅާ ނުލާ ދުރަށް ޖެހިލިއެވެ.\nލަމްހާގެ ފަހަތުން ވިޝާމް ފިހާރައިން ނުކުތެވެ.\n“ވިޝާމް،.. ކިޔެއް ތިކުރަނީ؟ ކިހިނެއް ވެގެންތަ އަހަރެން ފަހަތުން ކުނަ މެއްސެއްހެން ތި އެނބުރެނީ” ލަމްހާ ނުރުހިފައި އަހާލިއެވެ.\n“ހަހަ.. ލަމް ރުޅިއައީތަ.. އަހަރެން ހީކުރީ ލަމްއަށް އަހަރެން ނުފެންނާތީ ކަމަށް އަހަރެން ހީލީމަވެސް އަޅާ ނުލާ ދިޔައީ.. އެހެންވެ ފެންނަންދެން ފަހަތުން ހިނގަނީ މި” ވިޝާމް ބުނެލިއެވެ.\n“ކޮބާ ބޭނުމަކީ؟” ލަމްހާ ހަށަން ބަނދެލިއެވެ.\n“މާފަށް އެދެން.. ކުރީ ރޭ އަހަރެންނަށް ދައްކަން ނުވާ އެތަށް ވާހަކައެއް ދެކެވުނު. އެހެންވެ އެކަމާ އަހަރެން މިހުރީ ވަރަށް ދެރަވެފަ.. ނޭނގެ މިހާރު އަހަރެންނާ ދޭތެރޭ ލަމް ދެކޭނެ ގޮތެއްވެސް.. އެކަމު އަހަރެން އެހެން ބުނީ ލަމްއަށް ގޯސްގޮތަކަށް އެދިގެނެއް ނޫން” ވިޝާމް ބުނެލިއެވެ.\n“އަހަރެން ވިޝާމްއަށް މާފު ކޮއްފިއްޔާ އަހަރެންނަށް ސްޓޯކް ކުރުން ހުއްޓާލާނަންތަ؟” ލަމްހާ ބުނެލިއެވެ.\n“އަހަރެން ލަމްއާ ބައްދަލު ކޮއްލާ ވާހަކަ ދައްކާލުމަކުން މައްސަލައެއް ނެތޭނުން..އެޓްލީސްޓް ރައްޓެސްއެއް ގޮތުގަ” ވިޝާމް ބުނެލިއެވެ.\n“އަހަރެން މިދުވަސްކޮޅު ވަރަށް ބިޒީ.. ވިޝާމްއާ ބައްދަލުކޮށް ވާހަކަ ދައްކާނެ ވަގުތެއް އަހަރެންގެ ނެތް” ލަމްހާ އެހެން ބުނެފައި އަނެއްކާވެސް ހިނގައި ގަތެވެ.\n“ލަމް އަހަރެންނާ ރުހިގެން ވާހަކަ ދައްކަންދެން އަހަރެން ލަމްއަށް އުނދަގޫ ކުރާނަން” ވިޝާމް އެހެން ބުނުމުން ލަމްހާ މޫނު ކުނިކޮއްލިއެވެ.\n“ތިކަހަލަ ޗައިލްޑިޝް އަދި ޝޭމްލެސް މީހުންނަކާ ވާހަ ދައްކާކަށް ބޭނުމެއް ނޫން” ލަމްހާ ރުޅިއައެވެ.\n“އޯކޭ އޯކޭ.. އަހަރެން ދެން ދަނީ.. އަދި ފަހުން ބައްދަލު ވާނެ” ވިޝާމް އެހެން ބުނެފައި ދުރަށް ހިނގައިގަތެވެ.\nމޭޒުމަތީގައި އުޅަންބޯށި ޖައްސާލައިގެން ބޮޑު ދެއަތް ތިލައިން ބޮލުގައި ހިފަހައްޓައިގެން އިނދެ ސުހާން އިނީ ފިކުރެއްގައެވެ. ދޭތެރެއަކުން ފުން ނޭވާއެއް ދޫކޮއްލެވެނީ ހާސްވެފައި ހުރި ވަރުންނެވެ.\n“ހާދަ ބޮޑު ފިކުރެއްގަ.. އަނެއްކާ ލަމް އާ ދެމީހުން ދެބަސްވީތަ؟” އޮފީހަށް ވަދެގެން އައި އާޒިމް ފައިލުތަކެއް މޭޒުމަތީ ބަހައްޓަމުން އަހާލިއެވެ.\n“ނޫނޭ.. އެހެނެއް ނޫން..” ސުހާން އޭނާގެ މޫނުމަތީވި ހާސްކަން ހިނިތުންވުމަކުން ފޮރުވަން މަސައްކަތް ކުރިއެވެ.\n“ދެން ކިހިނެއް ވީ؟. ހަމަ ގައިމުވެސް ލަމްހާއާ ދޭތެރޭ ތިވިސްނަނީ.. މީގެ ކުރިން ސުހާން ތިހެން ކަމަކާ ވިސްނަން އިނދަކާ ނުދެކެން..” އާޒިމް ބުނެލިއެވެ.\n“އާން.. މި ވިސްނަނީ ލަމް އާ ދޭތެރޭ.. އަހަރެން ކުޑަކޮށް ބިރުގަނޭ އެބަ” ސުހާން ބުނެލިއެވެ.\n“ކޮން ކަމަކާ؟” އާޒިމް ހައިރާންވެފައި އަހާލިއެވެ.\n“އަހަރެން ބޭނުން ލަމްއާ މެރީ ކުރަން.. އެކަމު..” ސުހާން އޭނާގެ ހިތުގައިވާ ކަންތަށް ބޭރުކޮއްލަންވީ ބާއޭ ހިތަށް އެރިއެވެ.\n“ޕުރޮޕޯސް ކުރަން ހަދާނެ ގޮތެއް ނޭނގިގެންދޯ ބިރުން ތިއުޅެނީ.. ހާސްކަނޑާލަބަލަ.. ފިނިފެންމަލަކާ އަނގޮޓިއެއް ދީފަ ވަރަށް ލޯބިވޭ ބުނީމަ އެ ނިމުނީ” އާޒިމް ހިނިގަނޑެއް ޖަހާލަމުން ބުނެލިއެވެ. ސުހާން ކަހަލަ ބޮޑު ފިރިހެނެއް ބިރުން އެއުޅެނީ އެވަރު ކަމަކާ ކަމަށް ހީކޮށް އޭނާއަށް މަޖާވީއެވެ.\n“އެކަމަކާ ނޫނޭ.. އަހަރެން ހާސްވަނީ ލަމްހާ އިންނަން އެއްބަސް ނުވެދާނެތީ.. އަހަރެން ކައިވެނީގެ ވާހަކަ ދައްކާއިރަށް ލަމްހާ ވަރަށް ހާސްވޭ.. ކޮންމެވެސް ބަހާނާއެއް ދައްކާފަ ވާހަކަ އޮޅުވާލަނީ” ސުހާން ބުނެލިއެވެ.\n“އެޔޯ.. އޭނަ ސުހާންދެކެ ލޯބި ނުވަނީތަ؟” އާޒިމް އަހާލިއެވެ.\n“ނޫން.. އަހަންނަށް ހީވަނީ ލަމްހާ ބިރުގަންނަނީ ހެން.. އަހަންނަށް ކިޔައި ނުދެވޭ ވަރުގެ ވާހަކައެއް ސިއްރުކުރަނީ ހެން ހީވަނީ..” ސުޙާން ބުނެލިއެވެ.\n“ލަމްހާ ކިޔައެއް ނުދޭތަ؟” އާޒިމްއަށް ލަމްހާ ޖެހިލުންވާ ސަބަބު ޔަގީންވިއެވެ.\n“އަހަންނަށް ހީވަނީ ލަމްހާ ހާސްވަނީ ލީންގެ ހަގީގަތް އަހަންނަށް ކިޔައިދޭނެ ގޮތެއް ނޭނގޭތީ ހެން.. އަހަންނަށް ކޮންމެވެސް ވަރަކަށް ލަމްހާގެ މާޒީ އިނގޭ.. ލަމްހާ ކިޑުނޭޕް ކުރި ރޭ ލަމްހާ ނިދީގަ ދެއްކި ވާހަކަތަށް އަހަރެން ހަނދާން އެބަހުރި.. އެކަމު ޔަގީން ކުރަންވެސް އަހަރެން ލަމްހާ ކައިރީ އަހާނީ ކިހިނެއް.. ލަމްހާ އަމިއްލައަށް އެވާހަކަ ކިޔައިދޭތޯވެސް އަހަންނަށް ހުރެވުނީ އެހެންވެ..” ސުހާން ގޮނޑިން ތެދުވެފަ ކުޑަދޮރާ ދިމާއަށް ހިނގައި ގަތެވެ.\n“ލަމްހާގެ މާޒީއަކީ ވަރަށް ހިއްދަތި މާޒީއެއް.. ލަމްހާ އެއީ އަހަރެން ނަމަވެސް އަހަންނަށްވެސް އެވާހަކަތަށް ދައްކަން އުނދަގޫ ވާނެ..ހަގީގަތުގަ ލަމްހާ އެއީ ވަރަށް ހިއްވަރު ގަދަ ކުއްޖެއް.. އެހެން ނޫންނަމަ މިއަދު ސުހާންގެ ކައިރީ ލަމްހާއެއް ނުހުންނާނެ..” އާޒިމް ބުނެލިއެވެ.\n“އާޒިމްއަށް އެނގޭ މިނަވަރަކަށް އަހަންނަށް ކިޔައި ދީބަލަ.. ލަމްހާއާ ބެހޭ ގޮތުން ހުރިހާ ކަމެއް ނޭގެނީހުން އަހަންނަކަށް ހަމަ ނިދިވެސް ނުލިބޭނެ” ސުހާން އާޒިމްގާތު އާދޭހުގެ ރާގަކަށް އެދުނެވެ..\n“ސުހާންއަށް މިވާހަކަތަށް އެނގުނީމަ ވާނީ ކިހިނެއް ކަމެއްވެސް ނޭނގެ.. އެއީ މީގެ ހަތަރު އަހަރު ކުރި.. އޭރު ލަމްހާއަށް އެންމެ 19 އަހަރު.. ކުޑަ ކުއްޖެއް.. ” އާޒިމްގެ ދުލުން ލަމްހާގެ ހިތި މާޒީ އިވެމުން ދިޔައިރު ސުހާންއަށް ހުރެވުނު ތަންވެސް ނޭނގުނެވެ. ހިތަށް ކުރި އަސަރަކުން ސުހާންގެ ދެލޯ ފެންކަޅި ވިއެވެ.\n“ސުހާން.. ލަމްހާ ދޫ ނުކޮއްލައްޗޭ.. ލަމްހާއަކީ އެކަނިވެރިއެއް.. ލަމްހާ ސުހާންގެ ލޯބި ނުހަނު ބޭނުން ވާނެ” އާޒިމް ސުހާންގެ ކޮނޑުގައި އަތް ޖައްސާލިއެވެ.\nއާޒިމް ދިއުމުން ސުހާން ގޮނޑިއަށް ވެއްޓި ގަތެވެ. ނިއްކުރީގައި ފިރުމާލާފައި ސުހާން ދެލޯ ފުހެލިއެވެ. އެދުވަހުގެ އެންމެ ފަހު މީޓިން ނިންމާލާފައި ސުހާން ލަމްހާ ގެޔަށް ދާން ނުކުތް އިރު ހަވީރު ވެއްޖެއެވެ.\nބެލް އެޅުމުގެ ބަދަލުގައި ސުޙާން އޭނާގެ އަތުގައި އޮންނަ ޑަބަލް ތަޅުދަނޑިން ދޮރު ހުލުވާލިއެވެ. އެތެރެއަށް ވަތް އިރު ލަމްހާ އޮތީ ސޯފާގައި ނިދިފައެވެ. ލަމްހާއަށް އުނދަގޫ ނުވާނެހެން މަޑު މަޑުން ހިނގާފައި ގޮސް ސުހާން ވަނީ ލީންގެ ކޮޓަރިއަށެވެ. ލީންވެސް އޮތީ އޭނާގެ ކޮޓަރީގައި ނިދާފައެވެ.\nސުހާންގެ މަޑު ފިޔަވަޅުގައި އައިސް ސޯފާ ކައިރީ ހުއްޓުނެވެ. ބިންމަތީގައި ދެކަކޫ ޖަހައިގެން ސުހާން އިށީނެވެ. ނިދިފައި އޮތް ލަމްހާގެ މައުސޫމު މޫނަށް ބަލަން ސުޙާން އިރުކޮޅަކު މަޑު ކޮއްލިއެވެ. ލަމްހާގެ ނިތްކުރި މައްޗަށް ވެއްޓިފައި އޮތް ދެތިން އިސްތަށި ކޮޅު ކަންފަތް ދަށަށް ލައްވާލަދިނެވެ. ސުހާންގެ މިއަމަލުން ލަމްހާއަށް އުނދަގޫ ވީކަންނޭނގެއެވެ. ނޫނީ ސުހާން އައިކަމުގެ އިހްސާސް ކުރެވުނީ ކަންނޭނގެއެވެ. މަޑު މަޑުން އެސްފިޔަ ތަޅުވާލާފައި ލަމްހާ ދެލޯ ހުޅުވާލިއެވެ. ނުހަނު ކައިރީ ހުރި ސުހާންގެ މޫނަށް ބަލާލާފައި ލަމްހާ ހީލިއެވެ.\n“އުނދަގޫވީތަ.؟ ސޮރީ. ލަމް ހޭލަފާނެ ކަމަކަށް ނޫން” ސުހާން ކޮޅަށް ތެދުވަމުން ބުނެލިއެވެ.\n“ހާދަ ނުގަޑިއެއްގަ އައިސްގެން ތިއުޅެނީ..” ލަމްހާވެސް ތެދުވެ ސޯފާގައި އިށީނެވެ.\n“ލަމް މަތިން މިސްވާވަރުން މިއައީ.. ލަމް ސައި ބޮއެފިންތަ؟” ސުހާން ބަދިގެއާ ދިމާއަށް ހިނގައި ގަންނަމުން ބުނެލިއެވެ.\n“ނޫން.. ދެން ލީން ހޭލީމަ ކާނީ” ލަމްހާ ބުނެލިއެވެ.\n“އޯކޭ.. ތިހެން ވިއްޔާ މިރޭގެ ކެއުން އަހަރެން ހަދާނަން..” ސުޙާން އެހެން ބުނެފައި ކަބަޑުތަށް ހާވަން ފެށިއެވެ. ބޭނުންވާ އެއްޗެހި ނަގާ ހަމަ ކޮށްލާފައި އޭނާ ގަމީހުގެ އަތް ކުރި އޮޅާލިއެވެ. ސުހާން ކުރާ ކަމެއް ބަލާލާ ހިތުން ލަމްހާވެސް އައިސް މޭޒުމަތީގައި އިށީނެވެ. ކެއްކުމަށް ގޮސް ހުސްވެފައި ހުރި ސުހާންގެ މޫނަށް ލަމްހާ ފަރުވާތެރިކަމާއެކު ބަލާލިއެވެ. ސުހާން ކަމަކާ ދެރަވެފައި ނޫނީ ހާސްވެފައި ހުރިހެން ލަމްހާއަށް ހީވީ ކީއްވެ ކަމެއް ނޭނގުނެވެ.\n“ސުހާން.. ކިހިނެއްވެފަ މިއަދު ތިހިރީ…؟ ކަމަކާ ވިސްނަނީތަ؟” ލަމްހާއަށް ނީންދެވިގެން އެންމެ ފަހުން އަހާލިއެވެ.\n“ކިހިނެއްވީ ތިހެން ތިއެހީ؟” ސުހާން އުނދުން މަތީ ހުރި ތެއްޔަށް ބަލާލަމުން އަހާލިއެވެ.\n“ހަމަ ހީވަނީ.. އަޅެ ބުނެބަލަ ކޮންކަމަކާ ތިވިސްނަނީ” ލަމްހާ ބުނެލިއެވެ.\n“އަހަރެން ވިސްނާނީ ހަމައެކަނި ލަމްހާއާ ދޭތެރޭނުން.” ސުހާން އައިސް ލަމްހާގެ ކައިރީ ހުއްޓުނެވެ. އަދި ލަމްހާގެ އަތްތިލަ ނަގާ މުށުތެރޭ ފިއްތާލިއެވެ. އެ އަތްތިލާގައި ތުންފަތް ޖައްސާލިއެވެ.\n“މިއަދު ހާދަ ރޮމާންޓިކު ވެގެން ތިއުޅެނީ.. ” ލަމްހާ ސުހާންގެ ނިތްކުރިމަތީ ހުރި ދާތިކިތަށް ފުހެލަދެމުން ހޭން ފެށިއެވެ.\n“މީގަ ކޮބާ ރޮމާންޓިކު ވެފަ..؟” ސުހާންވެސް ހޭން ފެށިއެވެ.\n“އަހަންނަށް ކައްކަ ދީފަ.. އަހަންނާ ދޭތެރޭ މާ ބޮޑަށް ވިސްނާފަ.. އަނެއްކާ ތިއުޅެނީ އަހަރެންނާ ބުރޭކަޕް ވާންތަ؟” ލަމްހާ ސަމާސާކޮށްލިއެވެ. ނަމަވެސް ލަމްހާގެ ޖުމްލަ އިވިފައި ސުހާންގެ މޫނު ފުސްވިއެވެ.\n“ކޮން ކަހަލަ ވާހަކައެއް ތި ދައްކަނީ.. އަހަރެން ލަމްހާއާ ބުރޭކަޕް ވާންވީ ކީއްވެ.. އަހަރެން ދުވަހަކުވެސް ލަމް ދުލެއް ނުކުރާނަން.. އަހަރެން ލަމްދެކެ އެއަށްވުރެ ބޮޑަށް ލޯބިވޭ.. ގަބޫލު ކުރަންތަ” ސުހާން ބުނެލިއެވެ.\n“ހާދަ ސީރިއަސްވީ… އެއީ ސަމާސާއަކަށް ބުނި އެއްޗެކޭ..” ލަމްޙާ ސުޙާންގެ ދެކޮލުގައި ހިފާ ތަޅުވާލިއެވެ.\n“ދެން އެކަހަލަ ސަމާސާ ނުކުރައްޗޭ.. އަހަންނަކަށް ކަމަކު ނުދޭ” ސުހާން ޝަކުވާ ކޮށްލިއެވެ.\n“އޯކޭ.. ސުހާން.. ކޮންވަހެއް އެދުވަނީ…” ކުއްލިއަކަށް ބަދިގޭގައި ދޮވަން ފެށި ވަހަކުން ލަމްހާއަށް ބުނެލެވުނެވެ.\n“އޯނޯ…” އުނދުން މަތީ ދުން ގަނެފައި ހުރި ތެލި ފެނުމުން ސުހާންއަށް ދެ އުކުޅުގައި އަތް ވިއްދާލެވުނެވެ.\nއެއްރެއެވެ. އޮފީހުގެ މަސައްކަތްތައް ނިންމާލާފައި ސުހާން ރޯޔަލް ގާޑެންއިން ނުކުތެވެ. އޭރު ތުނިކޮށް ވާރޭވެސް ވެހެމުން ދިޔައެވެ. ވާރެއާ ތެމި ފޯނުވަނީސް ސުހާން އަވަހަށް ކާރަށް އެރިއެވެ. ސީޓު ބެލްޓު އަޅުވާލާފައި ސުހާން ފަރިތަކަމާއެކު ކާރު ދުއްވާލާފައި މަގަށް ނުކުތެވެ. ނަމަވެސް ކުއްލިއަކަށް ކާރު ކުރިމައްޗަށް މީހަކު އެރުމުން ސުހާން ސިހިފައި ކާރު ހުއްޓާލިއެވެ.\nކާރުގެ ބުރެކި ޖައްސާލި ވަގުތު އިވުނު ބާރު އަޑު ފައްގަނޑުން މަގުގައި ތިބި މީހުންތަށްވެސް އެދިމާއަށް ބަލަން ފެށިއެވެ. ސުހާން ކާރުން ފައިބާފައި ކުރިއަށް ހިނގައި ގަތްއިރު ކާރުގެ ކުރިމަތީގައި މީހަކު ވެއްޓިފައި އޮތެވެ.\nކަކުލުގައި އަތް އަޅައިގެން އިށީންދެ އިން ސިއާ ފެނުމުން ސުހާން ކުޑަކޮށް ހައިރާންވިއެވެ.\nގުދުވެލާފައި ތަދުވިހޭ އަހާލިއެވެ.\n“ކާރުގަ ޖެހުނު ވަގުތު ކަކުލަށް ތަދެއް އެރީ.” ސިއާ އެހެން ބުނުމުން ސުހާން ދެބުމަ ގޮށްޖަހާލިއެވެ. ސުހާންގެ ކާރުގައި ސިއާ ނުޖެހޭކަން އޭނާއަށް ޔަގީނެވެ. ނަމަވެސް ކާރުގައި ޖެހުނޭ ކިޔާ ސިއާ އެ ދައްކަން ފެށީ ކޮން އެކްޓެއް ބާވައޭ އޭނާ ހިތަށް އެރިއެވެ.\n“އަހަރެން ގެއަށް ވައްޓާލަ ދިދާނަންތަ..؟” ސިއާ ސުހާންއާ ދިމާއަށް ބަލާލަމުން އަހާލިއެވެ. ސިއާ ގެއަށް ލައިދޭން ދާން ބޭނުން ނުވިކަމުގައި ވިއަސް ސުހާންއަކަށް އެނޫން ގޮތެއް ނެތެވެ. މަގުގައި ތިބި މީހުން ބަލާތީއާއި ރޯޔަލް ގާޑެންގެ ބޭރުގައި ތިބި ސުހާންގެ ބައެއް މުވައްޒަފުންގެ ކުރިމަތީ އަމިއްލަ އަގު ވައްޓާ ނުލަން ސުހާން އެކަމަށް އެއްބަސް ވިއެވެ.\nސިއާގެ ގެއަށް ދިޔަ މަގުމަތީ ސުހާން އެއްގޮތަކަށްވެސް ވާހަކައެއް ނުދައްކައެވެ. ކާރު ތެރޭގައިވާ ހަމަ ހިމޭންކަން ނަގާލީ ސިއާއެވެ.\n“ސުހާން ތި ހުންނަނީ އަހަރެންދެކެ ރުޅިއައިސްފަތަ؟” ސިއާ ސުހާންއާ ދިމާއަށް ބަލާލަމުން އަހާލިއެވެ.\n“އަހަރެންނަކަށް ނޭނގެ އަހަރެންގެ މުވައްޒަފުން އަހަންނަށް ނަމުން މުހާތަބު ކުރަން ފެށީ ކޮން އިރަކު ކަމެއް.. އަހަރެންގެ މުވައްޒަފުން އަހަންނަށް ކިޔަން ޖެހޭނި ސާރ ނޫނީ ބޮސް ” ސުހާން މަލާމަތުގެ ރާގަކަށް ބުނެލިއެވެ.\n“އެލްޒިއާ ދައްތަ އަހަރެން ދެކެނީ ވަރަށް ގާތްކޮށް.. އެހެންވީމަ މުވައްޒަފަކަށްވުރެ އަހަރެން ގަތް ވާނެއްނުން” ސިއާ އެހެން ބުނުމުން ސުހާންގެ އެއް ކަނަވާ ހިއްލުނެވެ. ސިއާގެ ލަދު ނުގަންނަކަމުން ސުހާން އަންތަރީސްވިއެވެ.\nސުހާން ކާރު ދުއްވަމުން ދިޔައީ ހައިވޭގެ ފުޅާ މަގަކުންނެވެ. އޭރު ތުނިކޮށް ޖަހަމުން ދިޔަ ވާރޭ ކަނިތަށް ގިނަވެ ވައިގަދަ ވެއްޖެއެވެ. ގުގުރާ ވިދަންވެސް ފަށައިފިއެވެ.\nކާރުގެ ބޭރާވި ފަރާތަށް އެނބުރި ހުރެ ސިއާ މަޑުމަޑުން އިނގިރޭސި ލަވައެއް ކިޔަން ފެށިއެވެ. ލަވައިގެ މާނަ ދޭހަވުމުން ސުހާންގެ މޫޑު އިތުރަށް ހަރާބުވިއެވެ. ނަމަވެސް އެއްޗެކޭ ނުބުނެ ސުހާން ކާރު ދުއްވަމުން ދިޔައެވެ.\nކުއްލިއަކަށް ކާރުން ބާރު އަޑު ފައްގަނޑެއް އިވިފައި ކާރު ހުއްޓުނެވެ. ފަހަތުން އައި ކާރުވެސް ސުހާންގެ ކާރުގައި ލައިނުގަނެ ދިޔައީ ހަމަ ކިރިޔާއެވެ.\nކުއްލިއަކަށް ދިމާވި މި ހާދިސާއިން ސިއާވެސް އަދި ސުހާންވެސް ބިރުގަތެވެ. ސީޓު ބެލްޓު ނައްޓާލާފައި ސުހާން ކާރުން ފޭބިއެވެ. ކާރަށް ވީގޮތެއް ބަލާށެވެ. ކާރުން ފޭބުމާއެކު ސުހާންގެ ހަށިގަނޑަށް އެތަށް ހާސް ވާރޭ ކަނިތަކެއް ހަމަލާ ދޭން ފެށިއެވެ. ސުހާން ލައިގެން ހުރި ގަމީސް ތެމި ގައިގައި ތަތްލިއެވެ.\nފުރުސަތުގެ ބޭނުން ހިފާފައި ސިއާވެސް ކާރުން ފޭބިއެވެ. އަދި ކާރަށް ކިހިނެއް ވީހޭ ކިޔަމުން ސުހާންގެ ކައިރީގައި ހުއްޓުނެވެ.\nސިއާ ދައްކަމުން ދިޔަ ވާހަކައަށް ސަމާލު ކަމެއް ނުދީ ސުހާން ކާރަށް ވީގޮތެއް ބަލަން ފެށިއެވެ. ހީވާގޮތުން ކާރުގެ ފުރޮޅު ފަޅައިގެން ދިޔައީއެވެ. ސިއާ އާއެކު ހުއްޓާ މިކަހަލަ ކަމެއް ދިމާވުމުން ސުހާން ހިތްހަމަ ނުޖެހުނެވެ. މިވަގުތު ސިއާގެ ބަދަލުގައި ލަމްހާ ހުރިނަމަ ސުހާން ހެއްދެވި ފަރާތަށް ޝުކުރު ކުރީހެވެ.\nދެއުކުޅުގައި އަތް ވިއްދާލާފައި ސުހާން ފުންނޭވާއެއް ލިއެވެ. އަދި އިތުރަށް ވާރެއާ ނުތެމެންވެގެން އަވަހަށް ކާރަށް އަރަން ބޭނުންވިއެވެ.\nކާރު ދޮރު ހުޅުވާލި ވަގުތު ބޮޑު ވިދުވަރަކާއެކު ބާރު ގުގުރިއެއް ޖަހާލިއެވެ. ސިއާ ހަޅޭ ލަވައިގަނެފައި ސުހާންގެ މެދު ހަށީގައި އޮޅުލައިގަތެވެ. ސުހާންވެސް ސިހިފައި ހުރިވަރުން ހުރެވުނީ ހުއްޓުން އަރާފައެވެ. ނަމަވެސް ދެވަނަ ސިކުންތު އަވަހަށް ސިއާގެ އަތުގައި ހިފާ ދުރު ކޮއްލިއެވެ. ދެންމެ ޖެހި ގުގުރީގެ ސަބަބުން ސިއާ ބިރުގަތްކަން ސުޙާންއަށް އެނގުނެވެ. ބޮޑު ފިރިހެނަކަށްވެ ހުރެ ސުހާންވެސް ކުޑަކޮށް ބިރުގަތެވެ. ނަމަވެސް ސިއާގެ އަމަލުތަށް ހުރީ ސުހާން ގަބޫލު ކުރާފަދަ ގޮތަކަށް ނޫނެވެ. އެއްވެސް ގޮތެއް ފޮތެއް ނެތިގެން އޭނާގެ ގައިގައި ބެއްދުމުން ސުހާން ސިއާދެކެ ރުޅިއައެވެ.\nއެއްޗެކޭ ނުބުނެ ސުހާން އެތަނުން ދިޔަ ޓެކްސީއެއް ހުއްޓުވިއެވެ. އަދި ސުހާންގެ އަމިއްލަ ކާރު ތަޅުލާފައި ސުޙާން ޓެކްސީއަށް އެރިއެވެ. އެންމެ ހިނދުކޮޅަކަށްވެސް އެތަނުގައި ނުހުންނަން ސުހާން ޑުރައިވަރު ކައިރީ ދުއްވާލަން ބުންނެވެ.\nދަތްކުޑި ވިކާލާފައި ސިއާ ޓެކްސީ ދިޔަ ދިމާއަށް ބަލަން ހުރެވުނެވެ. ކާރު ދިއުމުން ސުހާން އެމަގުގެ އެއްފަރާތެއްގައި ހުއްޓާފައި އޮތް ބެކާގެ ކާރާ ދިމާއަށް ހިނގައި ގަތެވެ.\n“ވާއު ސިއާ.. މިރޭ ސިއާ ވަރަށްވެސް ލަކީ އިނގޭ” ފަހަތު ސީޓުގައި އޮތް ތުވާއްޔެއް ސިއާއަށް ދެމުން ބެކާ ވާހަކަ ދެއްކިއެވެ.\n“އަހަރެން ސުހާން ގައިގާ ބެއްދި ވަގުތު ފޮޓޯ ނެގިންތަ؟” ސިއާ އަދިވެސް ހުރީ ސުހާން ކަންތަށް ކުރިގޮތުން ރުޅިއައިސްފައެވެ.\n“އާން.. ވަރަށް ސަޅި އޭންގަލް އަކުން ނެގިފަވެސް އިނީ” ބެކާގެ ފޯނުން ފޮޓޯގަނޑު ދައްކާލަމުން ބުނެލިއެވެ. ފޮޓޯ ފެނުމުން ސިއާގެ މޫޑު ކުޑަކޮށް ރަނގަޅުވިއެވެ. ނުލަފާ ގޮތަކަށް ހިލާފައި އޭނާ ބެކާއަށް ތައުރީފް ކުރިއެވެ.\n“މިފޮޓޯތަށް ފެނުނީމަ ލަމްހާއަށް ވާނެ ގޮތެއް މަ އެންމެ ބަލާހިތްވަނި” ބެކާ ކާރު ދުއްވާލަމުން ބުނެލިއެވެ.\nގެއަށް ވަދެފައި ސުހާން އޭނާގެ ޓައީ ދޫކޮއްލާފައި ގަމީސް ބޭލިއެވެ. އަދި ކޮޓަރީގެ އެއްކަނަކަށް އެއެއްޗެހި ގުޅައަކަށް އެއްލާފައި ފާހަނައަށް ވަނެވެ. ފެންވަރާ ތާޒާ ވެލައިގެން ނުކުމެ ނިދަންލާ ސޯޓެއް ގަޔަށް ލިއެވެ. ފޯނު ހިފައިގެން އެނދުމަތީގައި އިށީންދެފައި ލަމްހާއަށް ގުޅާލަން ވީއޭ ހިތަށް އަރާފައިވެސް ހިޔާލު ބަދަލުވީ ލަމްހާގެ ކޮޓަރީގެ ބޮކި ނިއްވާލާފައި ހުރުމުންނެވެ. ލަމްހާ ނިދާފައި އޮތްވާ އުނދަގޫ ނުކުރާށެވެ.\nފޯނު ސައިޑު ޓޭބަލް މަތީ ބާއްވާފައި ސުހާން އެނދުގައި އޮށޯވެ ހަމަ ޖެހިލިއެވެ. ނަމަވެސް އިރުކޮޅަކުން ސުހާންގެ ބޮލުގައި ގަދަޔަށް ރިއްސަން ފެށިއެވެ. ފަހަކަށް އައިސް ސުހާންގެ ބޮލުގައި ގޮތް ނޭނގޭ ގޮތަކަށް ރިއްސައެވެ. އޮފީހުގައި ބުރަކޮށް އުޅޭ ވަގުތު އެކަން ފާހަގަ ނުވިނަމަވެސް ރޭގަނޑު ނިދަން އޮށޯންނައިރަށް ބޮލުގެ ފެންގަނޑު ކެކި ބޮލުގައި ރިއްސަން ފަށައެވެ.\nފެނަޑޯލް ގުޅައެއް ކާލާފައި ސުހާން ނިދޭތޯ މަސައްކަތް ކުރީ މިދުވަސްކޮޅު މާބުރަކޮށް އުޅޭތީ ވާގޮތެކޭ ހީކުރަމުންނެވެ.\nޖެހިގެން އައިދުވަހެވެ. ހެނދުނު ފެށުނު ކޮންފެރެންސް މީޓިން ނިމުނީ މެންދުރުވެސް ވީފަހުންނެވެ. ބޯޑު މެމްބަރުންނާއެކު މެނދުރުގެ ނާސްތާ ކޮއްފައި ސުހާން އެދުވަހަށް މަސައްކަތް ނިންމާލާފައި ނުކުތެވެ.\nގެއަށް ދިއުމުގެ ބަދަލުގައި ސުހާން ކާރު ދުއްވާލި ކޫބެކްގައި ހުންނަ ވަރަށް މަޝްހޫރު ގަހަނާ ވިއްކާ ފިހާރައަކަށެވެ. ފަހަރަކު ޑިޒައިނެއް ބަލަމުން ގޮސް އެންމެ ފަހުން ސުހާންއަށް ކަމުދާ ކަހަލަ އަނގޮޓިއަކާ ދިމާވިއެވެ. އާންމުކޮށް މީހުން އަޅާ އަނގޮޓީގައި ނުހުންނަ ކަހަލަ ރީތި ފަރުމާއެއް ހުރި ރިހި “ކަޕުލް” އަނގޮޓިއެވެ. ރޫބީ ކުލައިގެ މުތީއަކުން ހަދާފައިވާ އެސްކޮޅެއް އިންނަ އެ އަނގޮޓިއަކީ އެ ފިހާރައިގައި ހުރި އެންމެ އަގު ބޮޑު އަދި އެންމެ ރީތި ޑިޒައިނެވެ. ދެވަނަ ފަހަރަށް ވިސްނާވެސް ނުލާ ސުހާން އެ އަނގޮޓި ގަތެވެ.\nއަނގޮޓި ގަނެ ނިމިގެން ސުހާން ދިއައީ މާ ވިއްކާ ފިހާރައަކަށެވެ. ކަޅުކުލައިގެ ކަރުދާހުންނާ ރިބަން ކޮޅަކުން އެއްކޮއްލެވިފައިވާ 99 ރަތް ފިނިފެން މާ ހިފައިގެން ސުހާން އެތަނުން ނުކުތީ ވަރަށް ހިތްހަމަ ޖެހިގެނެވެ.\nމިއީ ލަމްހާ ސުހާންއާ ރައްޓެހިވި ފުރަތަމަ ދުވަހުން ފެށިގެންވެސް ސުހާން ރާވަމުން އަންނަ ކަމެކެވެ. ލަމްހާގެ އުފަންދުވަހު ވަރަށް ރޮމާންޓިކު ކޮށް ޕުރޮޕޯސް ކުރުމެވެ.\nމިދުވަސްކޮޅު ބުރަކޮށް އުޅުމުން ހަނދާން ނެތިފައި ހުރެފައި ކުއްލިއަކަށް ހަނދާން ވިއިރު ލަމްހާގެ އުފަން ދުވަސް އަންނަން އެއްދުވަހަ ވެއްޖެއެވެ.\nރޭގަނޑުގެ ޑިއުޓީ ނުނިމި އޮތީ ވިއްސަކަށް މިނެޓެވެ. އިރު އިރުކޮޅާ ގަޑިއަށް ބަލާލެވެނީ ސުހާން ފޮނުވާފައި އޮތް މެސެޖެއްގެ ސަބަބުންނެވެ.\nސިފްޓު ނިމުމާ އެކީ ލަމްހާ އަވަހަށް ގެއަށް ދިޔައެވެ. އޭރު ގަޑިން އެގާރަ ޖަހަނީއެވެ. މަޑު ފިޔަވަޅު ތަކެއްގައި ލަމްހާ ގެއަށް ވަދެފައި އެންމެ ފުރަތަމަވެސް ބަލާލީ ލީންގެ ކޮޓަރިއެވެ.\nއެނދުމަތީގައި ލޯބިކޮށް ނިދާފައި އޮތް ލީން އާ ދިމާއަށް ބަލަން ހުރެފައި އޭނާގެ އަމިއްލަ ކޮޓަރިއަށް ދިޔައެވެ.\nއެނދުމަތީގައި އޮތް ކަޅު ކުލައިގެ ފޮށި ފެނުމުން ލަމްހާ ކުޑަކޮށް ހައިރާން ވިއެވެ. ސުހާންގެ މެސެޖުގައި ޑިއުޓީ ނިމިގެން އަވަހަށް ގެއަށް އަންނަން ބުނެފައި ވަނީ މިހެންވެ ހެއްޔެވެ.\nލަމްހާ އެފޮށީގެ މަތި ނަގާފައި ބަލާލިއެވެ. އޭގައި އޮތް ކަރުދާސް ކޮޅު ނަގާ ކިޔާލިއެވެ.\n“މި ހެދުން ލައިގެން ވަރަށް ރިތި ވެލައިގެން މި ބިލްޑިންގެ އެންމެ މަތީ ފުލޯއަށް އާދޭ”\nއޭގައި އޮތް އެއްޗެއް ކިޔާލާފައި ލަމްހާ ފޮށީގައި އޮތް ހެދުން ނެގިއެވެ. އަދި ފެންވަރާލައިގެން އައިސް އެހެދުން ލިއެވެ. ކަޅުކުލައިގެ ސިލްކު އަދި ލޭސް ފޮތި ބޭނުން ކޮއްގެން ދިގުކޮށް ފަހާފައިވާ ހެދުން ވަރަށްވެސް ރީއްޗެވެ. ލަމްހާގެ ބައްޓަމާ އެއްވަރަށް ހުރުމުން ހީވަނީ ހަމަ ލަމްހާއަށް ހާއްސަކޮށް ފަހާފައިވާ ހެދުމެއް ހެނެވެ.\nލޯގަނޑުމަތީ ހުރެ އަމިއްލަ ސޫރަ ބަލާލާފައި ލަމްހާވެސް ލަދުގަތެވެ. އަމިއްލަ ނަފްސަށްވެސް ތައުރީފު ކޮއްލެވުނީ ލޯގަނޑުން މި ފެންނަނީ ހަމަ އަމިއްލަ ސޫރަ ބާއޭ ހިތަށް އަރާފައެވެ.\nތައްޔާރުވެ ނިމިގެން ފަހު ފަހަރަށް ލޯގަނޑުން އަމިއްލަ ސޫރަ ބަލާލާފައި ލަމްހާ ބޭރަށް ނުކުތެވެ. ލިފްޓަށް އަރާފައި އޭނާ އެންމެ މަތީ ފުލޯގެ ނަންބަރަށް ފިއްތާލިއެވެ. ލިފްޓުގެ ދޮރު ހުޅުވުނީ ހަނި ހޯލްވޭއަކަށެވެ. އެހެން ފުލޯ ތަކާ ހިލާފަށް އެތަނުގައި ކޮޓަރިތަކެއް ނުހުރެއެވެ. އެބޮޑު ތަން އޮތީ ހުސްކޮށެވެ.\nހޯލްވޭ ހުރަސްކޮއްފައި ލަމްހާ ދެން ވަދެވެން ހުރި ދޮރުން އެތެރެއަށް ވަނެވެ. ދިއްލާފައިވާ ސަތޭކައެއްހާ އުއްބައްތީގެ އަލި ފިޔަވާ އެހެން އެއްވެސް އަލިކަމެއް ނުވެއެވެ. އެތަށް ހާސް ކަޅާއި ރަތްކުލައިގެ ފިނިފެންމާ ފިޔަތަކުން މުޅި ޓައިލްސް މަތި ވަނި ފޮރު ވިފައެވެ.\n“ސުހާން…” އެއް ޖީބަށް އަތް ޖަހައިގެން އަނެއް އަތް ފުރަގަހަށް ލައިގެން ވަރަށް ސްމާޓުކޮށް ހުރި ސުހާން ފެނުމުން އެއްވެސް އިހްތިޔާރަކާ ނުލާ ލަމްހާއަށް ގޮވާލެވުނެވެ.\nކަޅުކުލައިގެ ކޯޓު ފަތޫލޫނަކާ ކަޅު ގަމިހުގައި ހުދު ކުލައިގެ ބޯޓައީ އެއް އަޅައިގެން ހުރި ސުހާން މިރޭ ވަރަށް ރީއްޗެވެ.\nލަމްހާ ފެނުމުން ސުހާންގެ ހިތް އަވަސް ވިއެވެ.\nކަޅު ކުލައިގެ އެ ހެދުމުގައި ސުހާން ހީކުރި ވަރަށް ވުރެވެސް ލަމްހާ ރީއްޗެވެ. އޭނާގެ ފަން އިސްތަށިގަނޑު ދޫކޮއްލަފައި ހުރުމުން އަދި އިތުރަށް ރިއްޗެވެ. އާންމުކޮށް މޭކަޕު ނުކުރާ ލަމްހާ ލުއި މޭކަޕެއް ކޮއްލާފައި ހުރުމުން މިސް ވޯލްޑަށް ވާދަކުރާ މޮޑެލުންނަށް ވުރެވެސް ލަމްހާ ރީތިކަމަށް ސުހާން ގަބޫލު ކުރެއެވެ.\nލަމްހާ ފެނުމުން ހުއްޓުން އަރާފައިވާ ސުހާން ހަމަ ބިމަށް ތިރިވެ ލަމްހާއާ ދިމާއަށް ހިނގައި ގަތެވެ.\n“ސުހާން…” ދެމީހުންނަށް އެކުއެކީ ބުނެލެވުނެވެ. ސުހާން އަތުކުރީގައި އޮތް ގަޑިއަށް ނަޒަރު ހިންގާލިއެވެ. ގަޑިން ބަރާބަރު ބާރަ ޖެހީއެވެ.\n“ހެޕި ބާތު ޑޭ ލަމް…” ސުހާން ފަހަތަށް ލައިގެން ހުރި އަތުގައި އޮތް ފިނިފެންމާ ބޮނޑި ދިއްކޮއްލަމުން ބުނެލިއެވެ.\n“ތެންކިއޫ.. ސުހާން” އެ މާބޮނޑީގައި ހިފަލަމުން ލަމްހާ ބުނެލިއެވެ.\n“ކިހިނެއް ސަޕްރައިސް؟” ސުހާން ލަމްހާގެ އުނަގަނޑުގައި ހިފާލަމުން ކައިރި ކޮއްލިއެވެ.\n“ވަރަށް ރީތި.. މިއީ އަހަރެންގެ ހަޔާތުގަވެސް އެންމެ ހާއްސަ އުފަން ދުވަސް” ލަމްހާ ބުނެލިއެވެ.\nސުހާން ހީލަމުން ލަމްހާގެ އަތުގައި ހިފާ އެއްފަރާތެއްގައި ހުރި މޭޒު ކައިރިއަށް ޖެހިލިއެވެ.\nމޭޒުމަތީގައި އޮތް އައިސްކުރީމް ކޭކުގައި “ހެޕި ބާތް ޑޭ ލަމް” ޖަހާފައި އިނެވެ. އާދައިގެ އެހެނަސް ރީތި ކޭކެކެވެ.\n“އޫޕްސް..” ކޭކުގައި ޖަހަފައި އިން ލާލު ބައްޓަމަށް އިން އުއްބައްތި ރޯނުކޮށް ހުރުމުން ސުހާން އަވަހަށް ޖީބުން ލައިޓަރު ނަގާ ރޯކޮއްލިއެވެ. ލީން ނިންދަވާފައި އައިސް އަވަހަށް އެތަން ތައްޔާރު ކުރަން އުޅުމުގެ ތެރޭގައި ކޭކުގެ އުއްބައްތި ރޮނުކުރާ ކަމެއް ސުހާން ހަނދާނެއް ނެތެވެ.\nލަމްހާ އަތަށް ވަޅި ލައިދެމުން ސުހާންވެސް ލަމްހާގެ އަތުގައި ހިފާލިއެވެ. ދެމީހުން އެކުގައި ކޭކު ފެޅިއެވެ. ލަމް ކޭކު ކޮޅެއް ނަގާ ސުހާން އަށް ލެވިއެވެ. ކޭކު ކޮޅުގެ އެއްބައި ސުހާން ކާލާފައި ލަމްހާގެ އަތުން ކޭކު ކޮޅު ނަގާ އަނެއްބައި ލަމްހާ އަނގައަށް ލައިދިނެވެ.\nސުހާންއާ ވީފަރާތް ނޫން އަނެއް ފަރާތަށް އެނބުރިފައި ލަމްހާ ތުންފަތުގެ ބޭރުގައި ހޭކިފައިވާ އައިސިން ކޮޅު ޓިޝޫއަކުން ފުހެލިއެވެ.\nޓިސޫ ކޮޅު އަތުތެރޭ ބޮނޑި ކޮއްލަމުން ލަމްހާ ސުހާންއާ ވީ ފަރާތަށް އެނބުރުނެވެ. އޭރު ސުހާން ހުރީ ސީދާ ލަމްހާ އާ ދިމާއަށް ބަލާށެވެ. ނިއްކުރީގައި ހިލިފައިވާ ދާ ތިކިތައް އަތުގެ ނުފުށުން ފުހެލަމުން ސުހާން ކުޑަކޮށް ހީލިއެވެ. އަދި ކަރު ކެހިލާފައި ވާހަކަ ދައްކަން ފެށިއެވެ.\n“ލަމް.. ލަމް ފެނުނު ފުރަތަމަ ދުވަހުން ފެށިގެންވެސް އަހަރެންނަށް ލަމްދެކެ ވަރަށް ބޮޑަށް ލޯބި ވެވިއްޖެ.. އަހަރެން ލަމްހާއާ ރައްޓެހި ވުމަށް ފަހުވެސް އަހަރެންގެ ހިތް ނުފުރުނީ އެއަށްވުރެ ބޮޑަށް ލަމްހާއަށް ދަހިވެތި ވެވުނީމަ.. އަހަރެން ބޭނުން ލަމް އާ މެރީ ކުރަން.. އަހަރެންގެ ހަޔާތުގެ ބައިވެރިއާގެ މަގާމު ހަމައެކަނި ދޭން ބޭނުންވަނީ ލަމްއަށް.. ލަމްއަށް ފިރިއެއްގެ ލޯބި ދީގެން އަދި ލީންއަށް ބައްޕައެގެ ފުރިހަމަ ލޯބި ދީގެން އަހަރެންގެ ހަޔާތުގެ ބާކިއޮތް ދުވަސްތަށް ލަމްހާއާއެކު ހޭދަކުރަން ބޭނުން..” ނުތަނަވަސް ވެފައި ހުރުމުން ސުހާން ހިތު ދަސްކޮށްގެން އައި އޭފޯ ސައިޒު ގަނޑެއްގެ ބޮޑު ޕެރަގުރާފު ހަނދާން ނެތުމުން ސުހާން އަށް ބުނެވުނީ ވަރަށް މަދު ލަފްޒު ކޮޅެކެވެ.\nއެތަށް ބައިވަރު މީހުންތަކެއްގެ ކުރިމަތީ މީޓިންތައް ބާއްވާ ސުހާން މިއަދު ހީވަނި އަލަށް ސްޓޭޖު މަތީގައި އެއްޗެއް ކިޔަން އަރާ ހުރި ކުޑަ ކުއްޖެއް ހެނެވެ. ބިރުންގޮސް މިހާ ހުރީ ދާ ހިއްލާފައެވެ.\n“ވިލް ޔޫ މެރީ މީ؟” ސުހާން އެއްކަކޫ މައްޗަށް ތިރި ވެލަމުން ކޯޓު ޖީބުން ނެގި ކުޑަ ކަޅުކުލައިގެ ފޮށި ހުޅުވާލިއެވެ.\nސުހާންއާ ދިމާއަށް ބަލަން ހުރ ލަމްހާގެ ދެލޯ ބޮޑުވިއެވެ. އެއްފަހަރާ ހިތަށް ކުރި އެތަށް އިހްސާސްތަކަކުން ލަމްހާ ހުއްޓުން އެރިއެވެ.\n“ސުހާން… އަހަރެން.. “\nހަޤީޤީ ހިތާމަ އެހެނިހެން ލޯބި February 27, 2020\nހިތާމަ ލޯބި September 16, 2015\nހިތާމަ ކުރުވާހަކަ އެހެނިހެން September 26, 2020\nލޯބި September 8, 2018


އުފަން ރަށަށް ދެވޭ ކޮންމެ ފަހަރަކުހެން ކޮންމެ ވެސް ރަށަކަށް ދަތުރު ދިއުމަކީ އާއްމުކޮށް ކޮށް އުޅޭ ކަމެކެވެ. މިފަހަރު ވެސް އެކަން ކުރަން ބޭނުންވި އެވެ. ކިތަންމެ ގިނަ ބަޔަކާއެކު ރަށަށް ދެވުނު ނަމަވެސް އެ ދަތުރު ކެންސަލް ކޮށްލާހިތެއް ނުވި އެވެ.\nދަތުރު ދާނެ ރަށެއް ކަނޑައަޅަން ޖެހުމުން އެންމެ ފުރަތަމަ ވެސް ހިތަށް ވަނީ އެންމެ ކައިރީގައި އޮތް ބޮޑުފިނޮޅެވެ. އެއީ ރަށުގެ ގިނަ މީހުން ދަތުރު ދާރަށެވެ. އަދި އެންމެ ފަސޭހައިން ދެވޭނެ ވެސް ރަށެވެ. އެރަށް އޮންނަނީ ރަށުގެ ފަޅުތެރޭގައެވެ.\n"ނޫން މިފަހަރު ހިނގާ އެހެން ރަށަކަށް ދަމާ. ކުރީ ފަހަރު ވެސް ދިޔައީ އެ ރަށަށް" ދަތުރުގެ މަޝްވަރާތަކުގެ ތެރެއިން އެކަކު ޚިޔާލު ފާޅުކުރިއެވެ. އެ ޚިޔާލަށް ގިނަ ބަޔަކު ތާއީދު ވެސް ކުރިއެވެ. ދެން ޖެހުނީ އެހެން ރަށަކާ މެދު ވިސްނާށެވެ.\nރަށުގެ ވަށައިގެން އޮތް ފަޅު ރަށްތަކަށް ވިސްނާލެވުނީ އެހިސާބުންނެވެ. އެންމެ ކުޑައިރު ދަތުރު ގޮސް އުޅުނު ދުނިކޮޅަކީ މިއަދު ރިޒޯޓެކެވެ. ރިޒޯޓުގެ ނަމަކީ ކޮކޮޕާމް އެވެ. އެރަށަށް މިއަދު ދެވޭކަށް ނެތެވެ. ދެން އެންމެ ކައިރީގައި އޮތީ ގާވިލިނގިއްޔެވެ. އެއީ ގާމަތީ ރަށަކަށް ވާތީ އެއީ އެއްވެސް އިރަކު ބަޔަކު ދަތުރު ގޮސް އުޅުނު ރަށެއް ނޫނެނެވެ. ދެން އޮތީ އެނބޫދޫއެވެ. މައްސަލަ އުފެދުނީ އެ ހިސާބުންނެވެ. އެރަށް އޮތީ ކޮން ބައެއްގެ ބެލުމުގެ ދަށުގައި ކަމެއް ނޭނގުނެވެ.\nރަށު މީހުންނާ ވާހަކަ ދައްކާލުމުން ބައެއް މީހުން ބުނީ އެރަށް އޮންނަނީ ކޮކޮޕާމްގެ ބެލުމުގެ ދަށުގައިކަމެވެ. އަނެއް ބަޔަކު ބުނީ އެރަށަކީ ވަކިބަޔެއްގެ ބެލުމުގެ ދަށުގައި އޮންނަ ރަށެއް ނޫންކަމެވެ. ބައެއް މީހުން އެރަށަށް ދަތުރު ދާކަމާއި ބައެއް ފަހަރު ފަތުރުވެރީން ވެސް އެރަށަށް ދާކަން އެކި މީހުންގެ ވާހަކަތަކުން އެނގުނެވެ. ރަށުގެ ކައުންސިލާ ވާހަކަދައްކާލުމުން ވެސް މާ ސާފު ޖަވާބެއް ލިބޭ ގޮތެއް ނުވިއެވެ.\nއެ ރަށާ ޖެހިގެން ދެން އޮތީ މުތާފުށްޓެވެ. އެރަށަކީ ވެސް ފިސާރި ރީތި ފަޅުރަށެކެވެ. ދެން ބެލީ އެ ރަށަށް ދަތުރު ދެވޭތޯއެވެ. އެ ރަށް ހަވާލުވެފައިވާ ފަރާތަށް ގުޅާލުމުން ލިބުނު ޖަވާބަކީ އެ ރަށަށް އެއްވެސް ބަޔަކު ދަތުރު ދިއުމުގެ ހުއްދަ ދީފިނަމަ އެތައް ބަޔަކަށް އެ ހުއްދަ ދޭން މަޖުބޫރު ވާނެކަމެވެ. އެހެންވެ އެ ހުއްދަ ލިބޭ ގޮތެއް ނުވިއެވެ. މި ވާހަކަތައް ދަތުރުދާން ތިބި ބައިވެރީންނާ ހިއްސާކުރުމުން އެއްބަޔަކު މާޔޫސްވީއެވެ. އަނެއް ބަޔަކު ފާޅުކުރީ ނުރުހުމުގެ ބަސްތަކެވެ.\n"ތީ ދެން ހާދަ ހެއްވާ ކަމެކޭ. ވަށައިގެން ރަށްތައް އޮތް އިރު މިތާ ކައިރިން މަޖާކޮށްލާ ޗުއްޓީ ހަދާލާކަށް ރަށެއް ނެތް. ކައުންސިލަށް މި ކުރެވެނީ ކޮންކަމެއް. ރަށުގެ ރައްޔިތުން ހިތްހަމަ ޖައްސާލެވޭނެ ގޮތެއް ނެތް. ރަށެއް ފަޅެއް ނެތް." އެނބޫދުއަށް ދަތުރުދާން ބޭނުންވި މީހަކު ޚިޔާލު ފާޅުކުރިއެވެ.\n"ބަލަ އެ އޮތީނު އަހަރެމެންގެ ބޮޑުފިނޮޅު. އެރަށް އެ އޮތީ. ބޭނުން މީހަކު ދާންވީ. ހުއްދައެއް ނަގާކަށް ނުޖެހޭ" ބޮޑުފިނޮޅަށް ދަތުރުދާން ބޭނުންވި މީހަކު ބުންޏެވެ.\n"ބަލަ އެރަށް ވެސް ކޮންމެ ވެސް މީހަކަށް ދީފިޔޭ ބުނާ އަޑުއެހިން. އެރަށް ވެސް ރިޒޯޓަކަށް ހަދަނިއްޔޯ" ދަތުރުގެ ބައްދަލުވުމުގެ ހަވާސާގައި އިން މީހަކު އޭނާއަށް ލިބިފައިވާ މަޢުލޫމާތުން ވާހަކަ ފެށިއެވެ.\n"ނާ ހަމަތެދެއް. އެރަށުގައި ވެސް ރިޒޯޓެއް ހަދަނީ؟" ކުރިން ވާހަކަ ދެއްކި މީހާ ކުރީ ހައިރާނުގެ ސުވާލެކެވެ.\n"އެކަމަކު މި ރަށަކީ ވެސް މީހުން އުޅޭ ރަށެއް ވިއްޔާ. މަޖާކޮށްލާ ދަތުރު ޖައްސާލާނެ ކޮންމެ ވެސް ތަނެއް އޮންނަން ވާނެތާ؟ މި ރާއްޖޭގައި ފަޅުރަށްތައް މަދީކީ ނޫން. އެކަމަކާ ކޮންމެ ވެސް ބަޔަކު އެބަ ޖެހެއެއްނު ތެދުވާން. އޮތިއްޔާ އޮތް ފަޅު ރަށެއްގައި ރިޒޯޓް ހެދީމަޔޯ؟ އޮތިއްޔާ އޮތް ބީޗެއް ފަތުރުވެރިންނަށް ދިނީމަޔޯ؟ މިރަށު ކައުންސިލުން މިކަންކަން ރަށްޔިތުންނަށް ކޮށްދެން ނޫޅެންޏާ މިކަންކަމެއް ނުވާނެ" ދަތުރުދާން އެންމެ ފޯރި ދެއްކި އެކަކު ނުރުހުމުގެ ބަސްތައް އަމާޒުކުރީ ރަށު ކައުންސިލަށެވެ.\n"ބަލަ ކައުންސިލަށް ތިކަމުގައި ކުރެވޭނީ ކޮން ކަމެއް. އެއޮތް ބޮޑު މާލޭގައި ދިރިއުޅޭ މީހުން ދަތުރު ދާނެ ރަށްގަނޑެއް އެބަ އޮތްތަ؟ އެމީހުންނަށް ރަށެއް ނެތް އިރު މިރަށުގައި އުޅޭ ތިން ހާހެއްހާ މީހުންނަށް މި ގޮތަށް ރަށެއް ބާއްވައި ދޭނެތަ؟" ދައްކާ ވާހަކަތަކަށް ވިސްނަން އިނދެ އެހެން ބައިވެރިއަކު މާދުރުން މިސާލެއް ނެގިއެވެ.\n"ދެން ހުއްޓާލާ! ތިޔަ ދަނީ މާދުރަށް. އެހެންވީމާ ދަތުރު ދެވެން އޮތް ބޮޑުފިނޮޅަށް ދާން ތައްޔާރުވާންވީ" ވާހަކައިގެ މިސްރާބު ބަދަލުކޮށް އަހަރެންގެ ވާހަކަ ފެށީމެވެ. ގަންނަން ޖެހޭ ތަކެއްޗާއި އެހެނިހގެން އިންތިޒާމުތައް ހަމަޖައްސަން އެންގީމެވެ.\n"އަހަރެން ދެންތަ އެހެން ޚިޔާލެއް" ދަތުރުގެ ބައިވެރިއަކު ޚިޔާލު ފާޅުކުރިއެވެ.\n"ދެން އިތުރު ރަށެއް ނެތް. ދެވެން އޮތީ މި ރަށަށް. އެހެންވީމާ މި ފަހަރު ދާނީ މި ރަށަށް. ދެން ކޮން ޚިޔާލެއް އޮތީ" ދޭން އުޅުނު ޚިޔާލު ކުރި މަރާލެވޭނޭ ހިތައި އަހަރެން ވާހަކަދެއްކީމެވެ.\n"އަހަރެންނަށް ފެންނަނީ މި ފަހަރު އެ ރަށަށް އޯވަނައިޓަކަށް ދާން. އެ ގޮތަކަށް އަދި ދަތުރެއް ނުދަމެއްނު." ފާޅުކުރެވުނު ޚިޔާލަށް ވިސްނާލަން ކުޑަ ވަގުތު ކޮޅެއް ނެގިއެވެ. ކުޑަކުދީންތައް އެއް އަޑުން އެއީ ރަނގަޅު ގޮތެކޭ ބުނަން ފެށިއެވެ. ގިނަ ބައެއްގެ އާނބަސް އެ ޚިޔާލަށް ލިބެން ފެށުމުން އަހަރެން ވެސް އާއެކޭ ބުނީމެވެ. ނަމަވެސް އެ ޚިޔާލަށް ނޫނެކޭ ބުނި މީހުން ވެސް މަދެއް ނޫނެވެ.\n"މި ތުއްތު ކުދިން ގޮވައިގެނެއް އެ ރަށުގައި ރޭގަނޑު މަޑުކުރާކަށް ނުދެވޭނެ. އެ ރަށަކީ ކަރަންޓެއް ވެސް ހުންނަ ރަށެއް ނޫނެއްނު" އެކަކު ވިސްނީ ދަރިފުޅާ މެދުއެވެ.\n"ބަލަ ރަށަށް އަންނަން ބޭނުންވާ މީހުން އިރުއޮއްސެންވާއިރަށް ރަށަށް އަންނާނީ. 15 ވަރަކަށް މިނެޓުން ރަށަށް އާދެވޭނެ. އެއީ މައްސަލައެއް ނޫން. ކަރަންޓު ނެތިއްޔާ މަޖާވާނީ. ނުލާހިކު ރީތި ހަނދުވަރޔު ދޭނެ. އަނެއްކާ ބިރު ގަންނާކަށް ނެޖުހޭނެ. ކަމެއް ވާއިރަށް ރަށަށް އާދެވޭނެ. ގުޅޭނެ." ބޮޑުފިނޮޅުގައި އެއް ރޭ ހޭދަކުރަން ބޭނުންވާ މީހަކު އެކަން ކުރުމަށް ބާރު އަޅަމުން ވާހަކަދެއްކިއެވެ. އެ ވާހަކަތަކަށް ވެސް ގިނަ ބަޔަކު އެއްބަސްވިއެވެ. އެންމެފަހުން އެގޮތަށް ނިންމީމެވެ.\nދަތުރު ދާން ނިންމުމާއެކު ކުދިވެރީންނަށް ހީވީ ދެ ޢީދު އެއްކޮށް އައިހެންނެވެ. މީގެ ކުރިން ފަޅު ރަށެއްގައި އެގޮތަށް ރޭގަނޑު މަޑުކޮށްފައެއް ނެތެވެ. ކަރަންޓް ނެތް ރަށެއްގައި އެގޮތަށް ވަގުތު ހޭދަކޮށްފައެއް ވެސް ނެތެވެ. މަޖަލާއި ސަކަރާތުގައި ކުދިންވެރީން ފެށީ އެކަކު އަނެކަކު ބިރު ގަންނުވާށެވެ. އެރަށުގައި ބިރުވެރި ކަންކަން ހިނގާކަމަށް ބުނެއެވެ. ބިރުވެރި އެއްޗެހި ފެންނަކަމަށް ބުނަމުންނެވެ.\n"އެ ރަށަކީ ބިރުވެރި ރަށެއްތަ؟" ދަތުރުގައި ބައިވެރިވާ ތިން ކުއްޖަކު ސުވާލުކުރީ އަހަރެންނާއެވެ.\n"ތިއެއް ނޭނގެ. ތިކަން އެނގޭނީ އެ ރަށަށް ދިޔައިމާ. ގައިމުވެސް ދުވާލު ބިރުވެރިއެއް ނޫން. އެ ކަހަލަ އެއްވެސް ކަމެއް ހިނގި ކަމެއް ނޭނގެ" އަހަރެން ޖަވާބު ދިނީމެވެ. އަހަރެން ބޭނުންވީ އެކުދިން ތަޅުވާލާށެވެ. ބިރު ގަންނަކަން އެނގޭތީ ކުޑަކޮށް ހާސްކޮށްލުވާށެވެ. އެވަގުތު ގެއަށް އައިސް ވަނީ ބަކުރުބެއެވެ. އެއީ ދަތުރުގެ ދޯނި ހަމަޖައްސައިދޭ ފަރާތެވެ. ހުރިހާ ކުދިންވެސް ވަރަށް ލޯބިވާ ވަރަށް އިތުބާރުކުރާ ފަރާތެކެވެ.\n"ދޭ ބަލަ ގޮސް ބަކުރުބެ ގާތުގައި އަހަން. ބަކުރުބެއަށް އެނގޭނެ އެ ރަށަކީ ކޮން ކަހަލަ ރަށެއްކަން" އަހަރެން އެ މީހުން ފޮނުވީ ބަކުރުބެ ގާތަށެވެ. އެމީހުން ގޮސް ބަކުރުބެއާ އެ ސުވާލު ކުރިއެވެ. ބަކުރުބެ ފެށީ ބޮޑު ވާހަކައެކެވެ.


Milandhoo in meehaku Covid-19 ah positive vejje\nމިލަންދޫ މީހަކު ކޮވިޑަށް ޕޮޒިޓިވްވެއްޖެ\nމިލަންދޫ: އެ ރަށުން މީހަކު ވަނީ ކޮވިޑަށް ޕޮޒިޓިވްވެފަ -- އަހުމަދު ނާއިމް | އަވަސް\nށ. ނަރުދޫ، އަމާޒު ބޯޓުގައި ދަތުރުކުރި އެ އަތޮޅު މިލަންދޫ މީހަކު ކޮވިޑް-19އަށް ޕޮޒިޓިވްވެއްޖެ އެވެ. މިއަދު ޕޮޒިޓިވްވެފައިވަނީ ރިސޯޓެއްގައި ވަޒީފާ އަދާކުރާ މީހެކެވެ.\nމިލަންދޫ ކައުންސިލްގެ މެންބަރު އަބްދުﷲ ފާއިޒު އަވަސްއަށް މިއަދު ވިދާޅުވި ގޮތުގައި އަމާޒު ބޯޓުން އެ ރަށަށް ފަސް މީހަކު އައެވެ. އެމީހުންގެ ސާމްޕަލްތައް ނަގާފައިވާއިރު މިއަދު ވަނީ ދެ މީހެއްގެ ސާމްޕަލްގެ ނަތީޖާ މީގެ ކުޑަ އިރުކޮޅެއް ކުރިން ލިބިފަ އެވެ.\nއޭގެ ތެރެއިން އެކެއްގެ ސާމްޕަލް ޕޮޒިޓިވްވެފައިވާއިރު އަނެއް މީހާގެ ނަތީޖާ ނެގެޓިވް ކަމަށް ފާއިޒު ވިދާޅުވި އެވެ. އަދި ނަތީޖާ ނުލިބޭ ތިން ސާމްޕަލެއް އެބަ އޮތެވެ.\nއަމާޒު ބޯޓުގެ ކައްޕި، ނަރުދޫގައި ހުއްޓާވަނީ ކޮވިޑް-19އަށް ޕޮޒިޓިވްވެފަ އެވެ. އޭގެ ފަހުން އަމާޒު ބޯޓުން ދަތުރުކުރި މިލިންދޫ މީހުންގެ ގެތައް ހުރީ މޮނީޓަރިން ހާލަތަށް ގެނެސްފަ އެވެ. ޕޮޒިޓިވްވި މީހާ ކަރަންޓީނު ފެސިލިޓީއަކަށް ގެންދިޔުމުގެ މަސައްކަތް ދަނީ ކުރަމުންނެވެ.\nމިއީ މާލެއިން ބޭރުން ކޮވިޑަށް ޕޮޒިޓިވް މީހުން ފެނުނު ހަތަރުވަނަ ރަށެވެ. މީގެކުރިން ހއ. އުލިގަމް، ނަރުދޫ އަދި ތުލުސްދޫއިން ކޮވިޑަށް މީހުން ޕޮޒިޓިވްވެފައިވެ އެވެ.\nއަމާޒު ބޯޓުގައި 100 އެއްހާ މީހުން ދަތުރުކޮށްފައިވާއިރު ނ. ށ. އަދި ހއ. ހިމެނޭ ގޮތަށް 13 ރަށެއްގައި އެ ބޯޓުގައި މަޑުކުރި އެވެ. ބޯޓުގައި ދަތުރުކުރި އެންމެންގެ ސާމްޕަލް ނެގުމަށް ވެސް ވަނީ ނިންމާފަ އެވެ. އެ 13 ރަށުގެ އިތުރުން ކުޅުދުއްފުށީ ސިޓީގައި ވެސް އަމާޒު ބޯޓުން ދަތުރުކުރި ތިން މީހަކު އެބަ ތިއްބެވެ.\nގިނަ ނަތީޖާތައް އަދި ނުލިބޭއިރު ނަރުދޫއިން ސާމްޕަލް ނެގި ހަ މީހަކު މިހާރު ވަނީ ޕޮޒިޓިވްވެފަ އެވެ. އޭގެ ތެރޭގައި ކައްޕިގެ އާއިލާ މީހުން ހިމެނެ އެވެ.\nއެޗްޕީއޭ މިލަންދޫ ކޮރޯނާ ވައިރަސް + ކޮވިޑް-19 ކޮވިޑް-19 އިގެ ބަލާއާފާތް އާއްމު ސިއްހަތުގެ ކުއްލި ނުރައްކަލުގެ ހާލަތު


ތީއޭ އުފަލަކީ…9 – Esfiya\nހިތާމަ ބިރުވެރި މަޖާ ލޯބި5hours ago\nކޮޓަރި ދޮރުހުޅުވާލި ކައިރާއަށް ފެނުނީ އަނދިރިކަމެވެ. ބޮކި ނިވާފައި ހުރުމުން ފާރުގައި އަތް ހާކަމުން އޭނާ މަޑުމަޑުން މަޔަންކްއަށް ގޮވަމުންދިޔައެވެ. އެވަގުތު ފަހަތުން މީހަކު އައިސް އަނގަމަތީ އަތްއަޅާ ދޮރުލައްޕާލުމަށްފަހު ދޮރުގައި ކައިރާ ތަތްކޮށްލިއެވެ. އޭނާ ވަނީ އެމީހެއްގެ އަތްދަށުގައި ހައްޔަރުވެފައެވެ. ” ކައި ޕްލީޒް. ކީއްވެތަ މަށަށް ތިހެން ތިހަދަނީ. މަށަށް ދެން ކެތެއް ނުވާނެ. ޒީޝާންއާއެކީ ކައި އުޅޭތަން ބަލާކަށް ކެތެއް ނުވާނެ.” ކައިރާއަށް އިވުނީ މަޔަންކްގެ އަޑެވެ. އެ އަޑުގައި ބުނަން ނޭނގޭފަދަ ރިހުމެއްވެއެވެ. އޭނާވެސް ހުރީ ހައިރާންވެފައެވެ. އޭރު ކައިރާ ދޫކޮށްލުމަށް އެދި ގަދަދައްކަމުން ދިޔައެވެ. ” ޖަސްޓް ގިވް މީ ވަން ޗާންސް. އަހަރެން ކައި ދެކެ ލޯބިވާވަރު ހާމަކޮށްދޭނަން. ތިގޮތަށް އަހަރެން ދޫކޮށްނުލާބަލަ. ކައި ދެކެ އަހަރެންވަނީ ތެދުވެރި ލޯތްބެކޭ. އަހަރެން އެލޯބި ހާސިލްކުރަން ބޭނުން. ކައި ބޭނުން.” ކައިރާ ގަދަދައްކާލާފައި މަޔަންކްގެ އަތްދޮށުން ސަލާމަތްވުމުން އޭނާގެ މޭގައި އަތްއަޅާ ދުރަށް ކޮއްޕާލިއެވެ. ” ލޯބިވާނަމަ ތިހެން ނޫޅޭނެ. ގަދަދައްކާފައި މަ ކިޑްނެޕް ކޮށްލާކަށްނު ތި އުޅުނީ. ތިއަކަށް ލޯތްބެކޭ ނުކިޔޭނެ މަޔަންކް. މަށެއް ގަބޫލެއް ނުކުރާނަން.” ކައިރާ އިސްތަށިގަނޑުގައި ހިފަހައްޓާލިއެވެ. ” މަ ބޭނުންނަމަ ކައި ގޮވައިގެން މިހާރުވެސް ދެވިދާނެ. ކިޑްނެޕް ކީއްކުރަން ރޭޕްވެސް ކޮށްލެވިދާނެ. އެކަމް ގަދަބާރުން ތި ލޯބި ހޯދަން ބޭނުން ނުވާތީ ދޯ އެއްވެސް ކަމެއް ނުކޮށް މިހުންނަނީ. ޓްރަސްޓް މީ ކައި. އަހަރެން ކައި އުފަލުގައި ގެންގުޅެދޭނަމޭ. އައި ޕްރޮމިސް.” މަޔަންކް ކައިރާއާ ގާތްވަމުން ދިޔައެވެ. ކަޅު އަނދިރިގަނޑުގެ ތެރެއިން މަޔަންކްގެ ދެލޮލުން ފައިބާގަތް ކަރުނަތަކެއް ކައިރާ އަކަށް ނުފެންނާނެއެވެ. ކައިރާ ނުކުންނަން ދިޔައެވެ. ” ޒީޝާން ބުނީ އައިސްބަލާށޯ ސިޓިންގ ރޫމަށް. ” އޭނާ ދޮރުކުރިމައްޗަށް ހުއްޓުމަށްފަހު ފަހަތް ބަލާވެސް ނުލާ އެހެން ބުނެފައި ނުކުމެގެން ދިޔައެވެ. މަޔަންކްގެ ހިތުގައި އިތުރަށް ވޭން އަޅާލިއެވެ. ޒީޝާންއާ ހެދި އެ އުޅޭ ވަރަށް އޭނައާހެދި އުޅޭނެނަމައޭ ހިތަށް އެރިއެވެ.\nކައިރާއަށް ސިޓިންގ ރޫމާއި އަރާ ހަމަވިއިރު އެމީހުންގެ ތެރޭގައި ލީއާ ގާތްކޮށްލައިގެން ހުރި ޒީޝާން ފެނުނެވެ. ކުޑަކޮށް ހިތްހަމަ ނުޖެހުނު ނަމަވެސް އޭނާ އައިސް އިށީނީ ސޯފާގައެވެ. ލީއާއަށް ކައިރާ ފެނުނެވެ. އެހެންނަމަވެސް ޒީޝާން ފުރަގަހަށް އެނބުރި ހުރުމުން އޭނާއަކަށް ނުފެނުނެވެ. ލީއާއަށް ޒީޝާން މާ ކައިރި ކޮށްލާފައި ހުރުމުން އުނދަގޫވިއެވެ. ދުރަށް ޖެހިލަން މަސައްކަތް ކުރި ގަޑީގައި ޒީޝާން އިތުރަށް ބާރަށް ލީއާ ގައިގަ ހިފަހައްޓާލިއެވެ. އަދި އެންމެނަށް އަޑުއިވޭ ވަރަށް ލޯބިވާ ވާހަކަ ބުނެލިއެވެ. އެއަށްފަހު ކުޑަކޮށް ލީއާގެ ކަންފަތާއި މޫނުގާތް ކޮށްލިއެވެ. ލީއާގެ މޫނުމައްޗަށްލަދުންގޮސް އެރީ ރަތް ކުލައެކެވެ. ” ލަވް ޔޫ މައި ފުޓް. އެހާ ފޮނިނުވެބަލަ. މަށެއް ނޫޅެމޭ… ތިކަހަލަ ދޮގު ހަދާ މީހުންނަކާ ހެދި. ވަރަށް ދެރަ ވެއެއްނުދޯ ކައިރާ މަށާއެކީ އުޅޭތަން ފެންނާތީ. ހެހެ. އައި ޖަސްޓް ޑޯންޓް ކެއަރ.” ޒީޝާން ލީއާގެ ކަންފަތް ދޮށުގައި ދަތްކުނޑި ވިކަމުން ވައި އަޑަކުން ކިޔާލިއެވެ. އެއަޑުގައިވަނީ ރުޅިވެރިކަމެވެ. ކުލުނުގެ ކަންފުޅެއްވެސް ނަހައްދަވައެވެ. ލީއާގެ ލޮލަށް ކަރުނަތައް ޖަމާވިއެވެ. އޭނާ ވަގުތުން އެސްފިޔަތައް ތިރިކޮށްލިއެވެ. އެ ކަރުނަތައް ޒީޝާންކަހަލަ ފޮނިބޮޑު މީހަކަށް ދައްކަން ބޭނުން ނުވާތީއެވެ.\n” ވާވް. ވަރަށް ސަޅި އިނގޭ އެކްޓިންގ. ” ހުރިހާ ކުދިންތައް އަތް ޖަހަންފެށިއަޑަށް ޒީޝާން ލީއާ ދުރުކޮށްލިއެވެ. ކައިރާވެސް އިރުކޮޅަކު އެހެން އިނުމަށްފަހު އަތް ޖަހަންފެށިއެވެ. އެއަށްފަހު ޒީޝާން އައިސް އޭނާ ކައިރީ އިށީނުމުން އޭނާ ގައިގަ ބައްދާލިއެވެ. މިމަންޒަރު ބަލަން ތަންކޮޅެއް ދުރުގައި އިން ލީއާގެ ލަގޮނޑި އަތަށް އަންނަވަރުވިއެވެ. ޒީޝާން އިނީ ހެވިފައެވެ. އަދި ލީއާއަށް ދައްކަން ގަސްތުގައި ކައިރާގެ ކޮލުގައި ތުންފަތް ޖައްސާލިއެވެ. ލީއާ އެތަނުން ދުރަށް ދިޔައެވެ. އޭނާ ގޮސް ވަނީ ކާގެއަށެވެ. އެތާހުރި މޭޒުކަނުގައި އަތްވިއްދާލެވުމުން ދެލޮލުގައި ޖަމާވެފައި ހުރި ކަރުނަތައް ބޭނުންވަރަކަށް ލޮލުން ފައިބަން ދޫކޮށްލިއެވެ. ސިޓިންގ ރޫމްގައި ތިބި ކުދިންނަށް އެމަންޒަރު ނުފެންނާނެއެވެ. އޭރު ޒީޝާން ކައިރާ ގާތްކޮށްލައިގެން އިނީ ނުހަނު ހިތްހަމަ ޖެހިފައެވެ. ލީއާ ހތްދަތި ކޮށްލެވުނީމަ ކަންނޭނގެއެވެ. ހުރިހާ ކުދިން ނިދިއަންނަން ފެށުމުން ކޮޓަރިއަށް ވަންނަން ދިޔައެވެ. ލީއާވެސް މޫނުމަތި ފުހެލަމުން އަވަސް އަވަހަށް ކޮޓަރިއާ ދިމާލަށް މިސްރާބު ޖެހިއެވެ. ޒީޙާން އާއި ޒީޝާންވެސް ގެޔަށް ދާންނުކުތެވެ. މިރޭ ނިންމާލީ ތަންކޮޅެއް އަވަހަށެވެ.\nއެގާރަ ގަޑި ބައިވަނީއެވެ. މަގުގެ އެއްފަރާތުންލާފައި ގެޔާ ދިމާލަށް މިސްރާބު ޖަހާފައި ތިބި ޒީޝާން އާއި ޒީހާން ދެމީހުންގެ ލޯތައް ވަނީ ފޯނަށް ވަދެ ނިމިފައެވެ. ފަސްވަރަކަށް މިނެޓް ހިނގިއްޖެއެވެ. އެހިސާބުން އެމީހުންގެ ގެ ފެންނަ ވަރުވިއެވެ. ” އަނެއްކާ ކޮން ކުއްޖެއް ފެނިގެން ތި އުޅެނީ.” ޒީޝާން ކަރުކެހިލަމުން އެހެން ބުނެލިއެވެ. ޒީހާންގެ ނަޒަރު ފޯނުން ކައްސާލިއެވެ.. އިރުކޮޅަކަށް ނަމަވެސް އޭނާގެ ސިކުނޑީގައި ޒީނާގެ ލަދުވެތި ތަސްވީރު ކުރަހާލެވުނެވެ. ” ހެ ހެ. ކޮންމެ ކުއްޖަކަށް ވިޔަސް ރަނގަޅިއްޔާ ނިމުނީނު. ހަމަގައިމުވެސް މަށަށް އޭނަ ވަރަށް ކަމުދޭ. ” ޒީހާން ނަން ނުބުނަންވެގެން ވާހަކަ ކުރުކޮށްލިއެވެ. އަދި ޒީޝާން ގާތު އެ ކުއްޖާގެ ވާހަކަ ބުނަން އެންމެ ރަނގަޅު ނުވާނެކަން ވިސްނާލިއެވެ. ޒީޝާން ގެ އިތުރު ސުވާލެއް އައިސްދާނެތީ ޒީހާން އަވަސް ފިޔަވަޅުތަކެއްގައި ގޮސް ގެޔަށް ވަނެވެ. ޒީޝާން އިރުކޮޅެއްވަންދެން ހުރެލުމަށްފަހު ގެޔާ ދިމާލަށް ހިނގައިގަތެވެ. އެވަގުތު އޭނާ އެއްޗެއްގައި އަޅައިގަނެފައި ނުވެއްޓުނީ ހަމަ ކިރިޔާއެވެ. ފޯނުން އަލިކޮށްލިއިރު ގާކޮޅެއް ކީއްކުރަން އެފަދަ އެކައްޗެއްވެސް ފެންނާކަށް ނެތެވެ. އޮތީ ހަމައެކަނި ހުސް ބިމެކެވެ. ދެން އެތަނުން އަޅައިގަންނާނީވެސް ކޯއްޗެއްގައި ހެއްޔެވެ. އެކަމަށ މާ ބޮޑު ސަމާލު ކަމެއް ނުދީ އުޅެނިކޮށް ބަނދަރު މަތިންލާފައި ބޯޓަކުން މީހުން ފައިބައިގެން އަންނަ ތަން ފެނުނެވެ. އެ މީހުންތަކަށް ބަލަމުން ދަނިކޮށް ޒީޝާންއަށް ފެނުނީ ޝަމާހާއެވެ. މާލެއިން ރަށަށް އެރީއެވެ. އޭނަގެ މަންމަ މެންނާއެކު ފޮށިތައް ހިފައިގެން ދަނިކޮށް ޝަމާހާއަށްވެސް އެއްލިކަޅިއަކުން ޒީޝާން ފެނިއްޖެއެވެ. އޭނާ ލަދުން އިސްޖަހާލިއެވެ. ކަޅު ފޮތީގެ ބޮޑު އަބާޔާ ހެދުމެއް ލައިގެން ބޮޑު ބުރުގާ އަޅައިގެން ހުރިއިރު އެ ދޮން ހަށިގަނޑާޢި އެ ރީތި ވަނާތައް ވަނީ ފޮރުވިފައެވެ. ބޮޑު ހެދުމެއްގައި ހުއްޓަސް ކިހާ ރީތި ހެއްޔެވެ. އެ ދޮންމޫނު މިއޮއްފަދަ ރޭގަނޑުވެސް ހީވަނީ ދިއްލިފައި ހުރި ބޮތްކެއްހެނެވެ. ޒީޝާން އެމީހުން ގޮސް މަގުގެ ކޮޅަށް އޮބާލަންދެން ބަލަން ހުއްޓެވެ. ކޮންމެވެސް ވަރަކަށް އަނެއްކާވެސް އޭނަގެ ހިތް ޝަމާހާއަށް ގޮވަމުން ދިޔައެވެ. އެހެން ނުވާންވީ ސަބަބެއް ނެތެވެ. އޭނައާއެކު ހޭދަކުރި ފޮނި ދުވަސްތަކުގެ ހަނދާންތައް މިއަދާހަމައަށްވެސް އޭނާގެ ހިތުގައި ބިންވަޅު ނެގިފައިވެއެވެ. ދެން ޒީޝާން މިސްރާބު ޖެހީ ގެއަށެވ. ޝަމާހާވެސް ގެޔަށް ދެވުމާއެކުހެން ފެންވަރާލުމައްޓަކައި ފާހާނާއަށް ވަތެވެ. މޫނު ދޮންނަ ތަށީގައި ހުރި އިސްކުރު ދޫކޮށްލުމަށްފަހު ކުޑަ ފެންފޮދެއް އެމޫނަށް ބުރުވާލިއެވެ. އެއަށްފަހު ފެންކަޅިވެފައިވާލޮލަކުން ލޯގަނޑުން އަމިއްލަ ސޫރައަށް ބަލާލިއެވެ. ދެން ހަނދާންވަމުން ދިޔައީ ޒީޝާންއާއެކު ހޭދަ ކުރި ދުވަސްތަކެވެ. އެ ރީތި ދުވަސްތައް އަންނަން އޭނާ އަދިވެސް ބޭނުންވެއެވެ. ޒީޝާންގެ ލޯބި ބޭނުމެވެ. އެހެންނަމަވެސް މިއަދު އެކަން ވާކަށް ނެތެވެ. މާ ލަސްވެއްޖެއެވެ. ޝަމާހާ އަކީ މިއަދު އެހެން މީހެއްގެ ލޯބިވެރިއެކެވެ. ޒީޝާން އަށްވުރެ ބޮޑަށް އެހެންމީހަކު ޝަމާޙާ ދެކެ ލޯބިވެއެވެ. އެހެންކަމުން ޝަމާހާވެސް ދެން ޒީޝާން ބޭނުމެއް ނުވާނެއެވެ. ޒީޝާންވެސް އެހެންކުއްޖަކާ ރައްޓެހިވެގެން އުޅޭކަން އޭނައަށް އިނގެއެވެ.\nއަނެއް ދުވަހުގެ ހެނދުނުގެ ވަގުތެވެ. ސައިގެ ކަންކަން ނިންމާލުމަށްފަހު ލީއާ ކާގެތެރެ ސާފުކުރަން އުޅުނެވެ. އެހެން ކުދިން ސޯފާގައި ވާހަކަ އަޅުވާލައިގެން ތިއްބެވެ. ދޭތެރެދޭތެރެއަކުން ޒީނާއާއި ޒައިނީ ކާގެއަށް ބޯ ދިއްކޮށްލައެވެ. އިރުއިރުކޮޅާ އައިސް ލީއާއާއި ދިމާލާށް ކޮންމެވެސް މަޖާ ވައްތަރެއް ޖައްސާލުމަށްފަހު ދަނީއެވެ. ލީއާއަށްވެސް އެކަން މަޖާވެއެވެ. މިއަދު އެންމެން ގަޔަށް މާ ވަރުޖެހިފައި ތިބީމާ ސަކަރާތް ޖަހާ އަޑުފަށްގަނޑު ކާގެއާ ހަމައަށް ގަދަޔަށް އިވެއެވެ. ކުއްލިއަކަށް މޭޒުމަތީ ބާއްވާފައި އޮތް ލީއާގެ ފޯނު ރިންގްވާން ފެށިއެވެ. ލީއާ ދިޔައީ ސިހިގެންނެވެ. އދި ހީލާފައި ގޮސް ފޯނުނަގާ ކަންފަތުގައި ޖައްސާލިއެވެ. އެކޮޅުން ވާހަކައެއް ނުދައްކައެވެ. ލީއާ ހަލޯ އޭ އެތައް ފަހަރަކު ކިޔުމުންވެސް އަނގައިންނެއް ނުބުންޏެވެ. އޭރު ކުޑަދޮރުތައް ހުޅުވާފައި ހުރުމުން މަޑުމަދޫ ވައިރޯޅިތައް އައިސް ލީއާގެ މޫނުގައާއި ހަށިގަނޑުގައި ބީހިލައެވެ. ލީއާ ފޯނު ބާއްވަން އުޅެނިކޮށް ފާޑެއްގެ އަޑެއް އިވެންފެށިއެވެ. މާމަޑުން އިވޭތީ ލައުޑްސްޕީކަރ އަށް ލިއެވެ. ލީއާ ގައިން ހީބިހި ނަގައިގަތެވެ. އެއީ އެއްކަލަ ކުއްޖާގެ އަޑެވެ. ގިސްލަގިސްލާފައި ރޯ އަޑެވެ. ލީއާ އެއީ ކޮންކުއްޖެއްތޯ އަދި ކިހިނެއްވީތޯ އަހާލުމުންވެސް އެކުއްޖާ ރުއިން ހުއްޓާ ނުލައެވެ. އެއަޑުގައިވަނީ ވޭނީ ރިހުމެކެވެ. އެކުއްޖާ ރޯ އަޑުއިވުމުން ލީއާގެ ހިތް ފަޅައިގެން ނުދިޔައީ ކިރިޔާއެވެ. ދެން އިވުނީ ތޫފާނެއް އެރި ކަހަލަ ވަރަށް ބަރު އަޑެކެވެ. އެއާއެކު ފޯނު ކެނޑުނެވެ. އަދި ހުޅުވިފައި އިން ކުޑަ ދޮރެއް މަޑުމަޑުން ލެއްޕިފައި ހުޅުވެން ފެށިއެވެ. ލީއާ ދެލޯބޮޑުކޮށްލައިގެން މަޑު ހިނގުމެއްގައި ގޮސް ދޮރު ލެއްޕިއެވެ. ކުއްލިއަކަށް އަނެއްކާވެސް ފޯނު ރިންގްވާން ފެށިއެވެ. ލީއާ ސިހިގެންދިޔަވަރުން އަތުގްއި އޮތް ފޯނު ނުވެއްޓުނީ ހަމަ ކިރިޔާއެވެ. ސްކްރީނަށް ބަލާލިއިރު އެ ކަމަކު ދާކަށް ނެތެވެ.\nAnekka liaa yah kihineh baa vee. 🌹🌹🌹Zeeshaaan and kairaa dhuru nukuraathi.love this stry 🌹🌹🌹🌹🌹. waiting for next part 🌹🌹🌹 stay safe\nއެ ބިރުވެރި ރޭ ( ދެވަނަ ބައި )\nހިތާމަ November 2, 2020\nހިތާމަ July 5, 2020\nފޮހެވޭނޭ ބާއޭ… 16\nލޯބި December 9, 2015


Mihaaru Male' in rashah gos quarantine veveyne | Mihaaru\n06 ޖޫން 2020 - 20:05 42 comments\nލޮކްޑައުންގެ ސަބަބުން މާލޭގައި ތާށިވެފައި ތިބި ރަށްރަށު މީހުން މިހާތަނަށް ރަށަށް ދެވެނީ ކަރަންޓީން ފެސިލިޓީތަކުގައި 14 ދުވަސް ހަމަކުރުމަށް ފަހު ކޮވިޑް-19 އަށް ނެގެޓިވް ވެއްޖެ ނަމަ އެވެ. މިއީ އަތޮޅު ތެރޭގެ ރަށްރަށުގައި ބަލި ފެތުރުނަ ނުދިނުމަށް އަމަލުކުރާ ގޮތެކެވެ.\nއެޗްޕީއޭ އިން މިއަދު އިއުލާން ކުރި އުސޫލުގައި ބުނަނީ އެ މީހަކު ދިރިއުޅޭ ރަށަކަށް ދިއުމަށް ފަހު ގޭގައި 24 ދުވަހަށް ކަރަންޓީން ވެފައި ހުންނަން ޖެހޭނެ ކަމަށެވެ. އޭނާ ކަރަންޓީން ނިމުމަކަށް އަންނާނީ 24 ދުވަސް ފަހުން ޓެސްޓް ހަދާ ނަތީޖާ ނެގަޓިވް ވުމުން ކަމަށް އުސޫލުގައިވެ އެވެ.\nއޭގައިވާ ގޮތުން މާލޭގައި ތާށިވެފައި ތިބި މީހުން އެ މީހެއްގެ ރަށަށް ދިއުމަށް ދަތުރުގެ ކަންކަން ހަމަޖައްސައިދޭނީ ސަރުކާރުންނެވެ. އަދި ރަށަށް ގެންދާއިރު އެ މީހެއްގެ ފަރާތުން ކޮވިޑް-19 ގެ އެއްވެސް އަލާމާތެއް ފެނިގެން ނުވާނެ ކަމަށް ބުނެފައިވެ އެވެ.\nއުސޫލުގައިވާ ގޮތުން، ރަށަށް ދާން ބޭނުންވެގެން އެ ރަށެއްގެ ކައުންސިލްގައި ރަޖިސްޓްރީ ކުރުމުން އެ މީހަކު ގޮސް ކަރަންޓީންވެގެން ހުންނަ ގެއަކީ އުސޫލަށް ފެތޭ ތަނެއްތޯ ބަލާނީ ޕަބްލިކް ހެލްތު ޔުނިޓާއި އެރަށެއްގެ ކައުންސިލާ ގުޅިގެންނެވެ. އަދި ކައުންސިލުން އެކަން ޔަގީން ކުރުމަށް ފަހު ފުރަންޖެހޭ ފޯމް، ލޯކަލް ގަވަމެންޓް އޮތޯރިޓީ (އެލްޖީއޭ) އަށް ފޮނުވުމުން، އެދޭ ތަރުތީބުން އެ ބަޔަކު ރަށްރަށަށް ގެންދިއުމުގެ އިންތިޒާމު ކަމާބެހޭ ފަރާތްތަކުން ހަމަޖައްސަން ޖެހޭނެ އެވެ.\nކަރަންޓީން ކުރާއިރު އެ ގެއެއްގެ ވެރިފަރާތުން އެއްބަސްވުމެއްގައި ސޮއިކުރަން ޖެހޭއިރު ކަރަންޓީންވާ މީހާ ވެސް އިގުރާރެއްގައި ސޮއިކުރަން ޖެހެ އެވެ.\nކަރަންޓީންގައި ހުންނަ ގޭގެ ބައެއް ޝަރުތުތައް\n- އެ ގެއެއްގައި 60 އަހަރުން މަތީގެ މީހަކު އުޅެގެން ނުވާނެ\n- އެ ގެެއެއްގައި މާބަނޑު މީހުންނާއި ދާއިމީ ބޮޑު ބައްޔަކަށް ފަރުވާ ހޯދާ މީހަކު އުޅެގެން ނުވާނެ\n- ކަރަންޓީނުވާ މީހާ ހުންނަންވާނީ ވަކި ކޮޓަރިއެއްގައި\n- ކަރަންޓީން ކުރާ މީހާ ބޭނުންކުރަން ވަކި ފާހާނާއެއް ހުންނަން ވާނެ\n- ތަށި، ސަމުސާ، ތުވާލި އަދި ބެޑްޝީޓާއި ބާލީސް ފަދަ ތަކެތި ވަކިން ގެންގުޅެންވާނެ\n- ކަރަންޓީންގައި ހުރި މީހާއާ މުއާމަލާތް ކުރުމަށް މޯބައިލް ފޯން ނުވަތަ ޓެލެފޯން ހުންނަން ޖެހޭ\nއުމުރުން 60 އަހަރުން މަތީ މީހުންނާއި ހާއްސަ އެހީތެރިކަން ބޭނުންވާ މީހުންނާއި ދާއިމީ ބައްޔަށް ބޭސްކުރާ މީހުން ގޭގައި ކަރަންޓީނު ކުރެވޭނީ އެހީތެރިޔަކާ އެކުގައި ކަމަށް ވެސް އުސޫލުގައި ވަނީ ބުނެފަ އެވެ. އެހީތެރިއެއް ނެތް ނަމަ އެމީހަކު ކަރަންޓީން ކުރަން ޖެހޭނީ ކައުންސިލުން ކަނޑައަޅާ ފެސިލިޓީއެއްގަ އެވެ.\nކަރަންޓީންގައި ހުންނައިރު ހުން ބެލޭނެ ގޮތެއް އޮތް ނަމަ ދުވާލަކު އެއްފަހަރު ހުންބަލައި ރަށުގެ ސިއްހީ ހިދުމަތް ދޭ ތަނުގެ ފޯކަލް ޕޮއިންޓަށް އަންގަންޖެހެ އެވެ. ކޮވިޑް-19 ގެ ނުވަތަ އެހެން ބައްޔެއްގެ އަލާމާތެއް ފެނިއްޖެ ނަމަ އެކަން ވެސް އެރަށެއްގެ ފޯކަލް ޕޮއިންޓަށް އަންގަން ޖެހޭނެ އެވެ.\nކޯވިޑް-19 އާއި ގުޅިގެން މާލޭގައި ފުރަބަންދުގައިވާ ފަރާތްތައް ރަށްރަށަށް ގޮސް ގޭގައި ކަރަންޓީނު ކުރުމުގެ އުސޫލު:\nމާލޭގައި ފުރަބަންދުވެފައިވާ ފަރާތަތައް ގޭގައި ކަރަންޓީނު ކުރުމަށް ހަމަޖެހިފައިވަނީ 24 ދުވަހަށް، އިތުރު މަޢުލޫމާތު:https://t.co/WelaHAiyfI\n— Health Protection Agency (@HPA_MV) June 6, 2020\nކަރަންޓީން ކުރުމުގެ އުސޫލު\nއުސޫލު ބުނާ ގޮތުގައި މީހަކު އެ ގެއެއްގައި ކަރަންޓީނުކުރާ ދުވަހުން ފެށިގެން އެ މުއްދަތު ނިމެންދެން އެ ގެއަކަށް އެހެން މީހުން ގޮސް އުޅުމަކީ މަނާ ކަމެކެވެ. އަދި އެ ގޭގައި ދިރިއުޅޭ އެހެން މީހުންނަށް ވެސް އެ ގެއިން ބޭރަށް ނުދެވޭނެ ކަމަށް ވަނީ ބުނެފަ އެވެ. އެ ރަށެއްގެ ޓާސްކްފޯހާއި މުއައްސަސާތަކުން އެކަން ބަލަން ޖެހޭނެ ކަމަށް ވެސް އުސޫލުގައި ބުނެ އެވެ.\nކަރަންޓީންގެ މުއްދަތުގައި އެ ގެއަކަށް ބޭނުންވާ ކާބޯތަކެއްޗާއި ޒަރޫރީ ތަކެތި ފޯރުކޮށްދޭން އާއިލާ މީހަކު ނުވަތަ އެކުވެރިއަކު ހަމަޖެއްސުމަށް އުސޫލުގައި ވަނީ ބުނެފަ އެވެ. އަދި އެފަދަ މީހެއް ނެތް ނަމަ އެރަށެއްގެ ސޯޝަލް ސަޕޯޓް ޑެސްކުން ހިދުމަތް ދިނުމަށް އަންގާފައިވެ އެވެ.\nރަށްރަށުގެ ސިއްހީ ހިދުމަތް ދޭ ތަންތަނުގެ ޒިންމާތަކުގެ ތެރޭގައި ކަރަންޓީންކޮށްފައިވާ މީހުންގެ ހާލު މަދުވެގެން ދުވާލަކު އެއްފަހަރު ބެލުން ހިމެނެ އެވެ. އަދި ކަރަންޓީންކޮށްފައިވާ މީހުންގެ ފަރާތުން ބަލީގެ އެއްވެސް އަލާމާތެއް ފެނިއްޖެ ނަމަ ލަސްނުކޮށް އެންއީއޯސީ އަށް އަންގަން ޖެހެ އެވެ.\nކަރަންޓީންގައި ހުންނަ ނުވަތަ އެ ގެއެއްގައި ހުރި މީހަކަށް ނަފްސާނީ ގޮތުން އުނދަގޫތަކެއް ކުރިމަތިވާނަމަ 1425 އަށް ގުޅައި އެހީތެރިކަން ހޯދަން އުސޫލުގައި އެދިފައިވެ އެވެ.\nއިތުރު ލިޔުންތައް މާލެ ހެލްތު ޕްރޮޓެކްޝަން އެޖެންސީ ލޮކްޑައުން ސިއްހަތު ބަލިތައް ސިއްހީ ކުއްލި ނުރައްކަލުގެ ހާލަތު


Gaumee Airline ah 20 aharu, Unmeedhaa eku adhives usminthakah - One Online\n11 އޭޕްރިލް 2020: މޯލްޑިވިއަންގެ ޕައިލެޓުންނާއި ކުރޫއިންތަކެއް --- ފޮޓޯ: މޯލްޑިވިއަން\nރާއްޖޭގައި އުފެއްދި ފުރަތަމަ އެއާލައިން އެއާ މޯލްޑިވްސް 26 އަހަރު ހިންގިއެވެ. ގައުމީ ފުލެގް ކްރިއާގެ ގޮތުގައި ގައުމީ ދިދައިގެ ފަހުރުވެރި ތިން ކުލައިން 14 މަންޒިލަކަށް ރޮނގު އެޅިއެވެ. އެތެރޭގެ އުދުހުންތަކާއެކު ދުނިޔޭގެ ހުޅަނގާއި އިރަށް ފަހުރުވެރިކަމާއެކު އުދުހުނެވެ. ނަމަވެސް 2000 ވަނަ އަހަރު އެއާލައިން ކުއްލިއަކަށް ބަނގުރޫޓުވެ ހުއްޓާލަން ޖެހުނެވެ.\nއެއާ މޯލްޑިވްސް ނެތްތަން ފޫބައްދަން ދެން ވުޖޫދުވީ މިއަދު ދިވެހިންގެ ގައުމީ އެއާލައިން، މޯލްޑިވިއަނެވެ. އޭޕްރިލް 13، 2000 ވަނަ އަހަރު ސަރުކާރުގެ 100 ޕަސެންޓް ހިއްސާ އޮންނަ އެއާލައިނެއްގެ ގޮތުގައި އުފައްދައި، މޯލްޑިވިއަން އުދުހޭތާ މިއަދަށް މިވީ 20 އަހަރެވެ.\nމޯލްޑިވިއަން އިން ހަނިމާދޫއިން ކޮޗިން އަށް ދަތުރުފެށުމުގެ ގޮތުން ބޭއްވި ހާއްސަ ހަރަކާތުގެ ތެރެއިން ދެ ކުއްޖަކު މޯލްޑިވިއަންގެ ފްލައިޓް މޮޑެލްއެއް ހިފަހައްޓައިގެން -- ވަން ފޮތޯ: މުހައްމަދު އައުޒަމް\nދެ ފްލައިޓާއެކު ފެށި އެއާލައިންގެ ފިޔަގަނޑުގެ ދަށުގައި 23 ފްލައިޓު\nއެންމެ ދެ ފުލައިޓާއެކު މޯލްޑިވިއަންގެ ހިދުމަތް ފަށައިގެން ނަމަވެސް މިވީ 20 އަހަރުގެ ކުރު މުއްދަތުގައި އެ އެއާލައިނުން ވަނީ ގިނަ އުސްމިންތަކަށް ވާސިލުވެފައެވެ. އެ އެއާލައިންގެ ފުލީޓަށާއި ދަތުރުކުރާ މަންޒިލްތަކުގެ އަދަދުން އެކަން ސާބިތުކޮށްދެއެވެ.\nމިއަދު ވެލާނާ އިންޓަނޭޝަނަލް އެއާޕޯޓުން ރާއްޖޭގެ 12 ސަރަހައްދީ އެއާޕޯޓަކަށް އުދުހެމުންދާއިރު އެ އެއާލައިންގެ ސީޕްލޭންގެ ހިދުމަތަކީ ރާއްޖޭގެ ފަތުރުވެރިކަމުގެ ދާއިރާއަށް މުހިންމު ހިދުމަތަކަށް ވަނީ ވެފައެވެ.\nމޯލްޑިވިއަން އަށް ރާއްޖޭން ބޭރަށް ދަތުރުތައް ކުރުމުގެ ހުއްދަ ލިބުނީ 25 ޖަނަވަރީ 2008 ގައެވެ. އިންޑިއާގެ ޓުރިވަނަންތަޕޫރަމަށް ފެށި ބައިނަލްއަގުވާމީ ދަތުރުތައް މިއަދު އިތުރުކޮށް ރާއްޖޭން ބޭރުގެ ފަސް މަންޒިލަކަށް މޯލްޑިވިއަނުން މިއަދު ދަނީ ޝެޑިއުލް ދަތުރުތައް ކުރަމުންނެވެ.\nމި ދަތުރުތައް ކުރުމަށް މޯލްޑިވިއަންގެ ފުލީޓުގައި މިވަގުތު 23 ފުލައިޓް އެބައޮތެވެ. އެއީ އެއާބަސްގެ ދެ ފްލައިޓާއި ޑޭސް އަށެއްގެ އަށް ފްލައިޓާއި ޑޭސް ދޭއްގެ ދެ ފުލައިޓް އަދި ސީޕްލޭންގެ ދަތުރުތަކަށް ބޭނުންކުރާ ޓުވިން އޮޓާ އެއާކުރާފްޓުގެ 13 ފްލައިޓެވެ.\nބެންކޮކުން 12 ޓަނުގެ ކާގޯ ހިފައިގެން މޯލްޑިވިއަންގެ ފުލައިޓު ރާއްޖެ އައުން -- ފޮޓޯ/ މޯލްޑިވިއަން\nދިވެހިން ބަލާ ދިޔަ މޯލްޑިވިއަންގެ ފްލައިޓެއްގެ ކުރޫ ރައްކާތެރިތެރިކަމުގެ ގޮތުން އަޅައި ހެދުމުގައި ---\nކޮވިޑް 19 އާއެކު ވެސް ދިވެހިންނަށް ގެނެސްދިނީ އުންމީދު\nދުނިޔެއަށް މިއަދު ކުރިމަތިވެފައިވާ ކޮވިޑް 19ގެ ވަބާގެ އަސަރު ރާއްޖެއަށް ވެސް މިވަނީ ކުރިމަތިވެފައެވެ. ރާއްޖެއަށް ބިދޭސީން އެތެރެވުން މަނާކުރުމުން، ރިސޯޓުތަކުގެ ހިންގުން މިވަނީ ހުއްޓިފައެވެ. ވައިގެ ދަތުރުތައް ހުއްޓާލުމާއެކު ރާއްޖޭން ބޭރުގައި ތިބި އެތައް ދިވެއްސަކު ރާއްޖެ ނާދެވި އެގައުމުތަކުގައި ތިބީ ތާށިވެފައެވެ.\nމި ނުރައްކާތެރި ހާލަތުން އަރައިގަތުމަށް އެކި ކަހަލަ އެހީތެރިކަން ފޯރުކޮށްދިނުމަށް އެތައް ބަޔަކު ހަރަކާތްތެރިވަމުންދާއިރު މޯލްޑިވިއަންއާ އެ އެއާލައިންގެ ކުރޫންނަށް ވެސް ހިމެނެއެވެ. ހާއްސަކޮށް މޯލްޑިވިއަން ވެފައިވަނީ ރާއްޖޭން ބޭރުގައި ތާށިވެފައި ތިބި ދިވެހިންނަށް ލިބުނު އުންމީދެކެވެ.\nއެގޮތުން މޯލްޑިވިއަންގެ ހާއްސަ ފްލައިޓުތަކެއްގައި ބައެއް ގައުމުތަކުގައި ތިބި ދިވެހިން މިވަނީ ރާއްޖެ ގެނެސްދީފައެވެ. އަދި ރާއްޖޭގައި ތާށިވެފައި ތިބި ބިދޭސީން އެމީހުންގެ ގައުމުތަކަށް ގެންގޮސްދިނުމުގައި ވެސް މޯލްޑިވިއަނުން ގެންދަނީ ހާއްސަ ފްލައިޓުތަކެއް ބާއްވަމުންނެވެ.\nއޭގެ އިތުރުން ވެސް ރާއްޖެ ނާދެވި ތިބި ދިވެހިންނަށް ރާއްޖޭގައި ތިބި އާއިލާތަކުން ފޮނުވާ އެހީ ގެންގޮސްދިނުމާއި ބައެއް ގައުމުތަކުން ރާއްޖެއަށް ބޭނުންވާ މުދާ ގެނެސްދެނީ ވެސް މޯލްޑިވިއަނުންނެވެ.\nމި ހުރިހާ ދަތުރަކީ ވެސް ގެއްލުމުގައިކުރާ ދަތުރުތަކެއް ނަމަވެސް މޯލްޑިވިއަނުން ބުނީ، ގައުމީ ހިދުމަތުގައި ގައުމީ އެއާލައިންގެ ހައިސިއްޔަތުން މޯލްޑިވިއަން އަބަދުވެސް ދެމި އޮންނާނެ ކަމަށެވެ.


Maa Ginain Aluvi Kaa Nama Jehey Balithah - Vaguthu\nއަލުވި އަކީ ދިވެހިންގެ ކެއުމުގައި ވަރަށް އާންމު އެކައްޗެވެ. ރާއްޖޭގެ ހުރިހާ ހިސާބަކުންވެސް ފަސޭހައިން އަލުވި ލިބޭއިރު އަލު ކެއުމުގައި ވަކި ހައްދެއް ނުގެންގުޅޭ ނަމަ ސިއްހީ ގޮތުން ބަލިތަކާ ކުރިމަތިވެދާނެކަމަށް ތަޖުރިބާކާރުން މިވަނީ ބުނެފައެވެ.\nމޭވާގެ ތެރޭގައި ހިމެނޭ އަލުވި މާ ގިނައިން ކެއުމުގައި ބޭނުންކުރާ ނަމަ ސިއްހީ ގޮތުން ތިން ނުރައްކަލަކާ ކުރިމަތިވެދާނެ ކަމަށް ހާވާޑް ހެލްތުން މިވަނީ ބުނެފައެވެ. އެގޮތުން އަލުވިއަކީ އޭގައި ގިނަ އަދަދަށް ކާބޯހައިޑްރޭޓްސް އެކުލެވޭ އެއްޗެކެވެ. ހަށިގަނޑަށް ބޭނުންވާ ވަރަށް ވުރެ އިތުރަށް ކާބޯހައިޑްރޭޓްސް ހިމެނޭ ކާނާ ކާ ނަމަ ހަށިގަނޑަށް ގެއްލުން ލިބެއެވެ.\nގިނައިން އަލުވި ކެއުމުން ހަށިގަނޑުން އުފައްދާ ހަކުރުގެ މިންވަރު އިތުރުކޮށް އިންސުލިން އުފައްދާ މިންވަރުވެސް އިތުރުކުރެއެވެ. ގްލައިކޭމިކް އިންޑެކްސް(ޖީއައި) ލިސްޓުގެ އެންމެ މަތީގައި އަލުވި ހިމެނޭއިރު ޖީއައި އަކީ ކާތަކެތީގައި ކާބޯހައިޑްރޭޓްސް އެކުލެވޭ މިންވަރު ވަޒަންކުރާ އެއްޗެކެވެ. މިއިން އެ އެއްޗެއް ކެއުމުން ހަކުރު ލެވެލް އަށް އަސަރުކުރާ މިންވަރުވެސް އެނގިގެންދެއެވެ.\nކާތަކެތި ގްލޫކޯޒް އަށް ބަދަލުވާން ނަގާ ވަގުތަކީ ހަކުރު ލެވެލް އިތުރުވާން ނަގާ ވަގުތު އަވަސްކޮށްދޭ ކަމެކެވެ. މީގެ ސަބަބުން ދެ ވަނަ ދަރަޖައިގެ ހަކުރުބައްޔަށް މީހާ ގެންދެއެވެ.\nއަލުވި ހަށިގަނޑުގައި ހަޖަމްވުމަށް ގިނަ ވަގުތު ނުނަގާއިރު މީގެ ސަބަބުން ބަނޑުހައިވާގޮތް ވެއެވެ. އަދި މިއީ ބަރުދަން އިތުރުވާކަމެއް ކަމަށް ހާވާޑް އިން ބުނެއެވެ. އަދި ހިތުގެ ބަލިތައް ޖެހުންވެސް މިކަމުގެ ސަބަބުން ކުރިމަތިވާނެ ކަމަށް ބެލެވެއެވެ.\nދަ ނިއު އިންގްލެންޑް ޖާނަލް އޮފް މެޑިސިން ގައި ޝާއިއު ކޮށްފައިވާ މި ދިރާސާގައި 120،000 ފިރިހެނުންނާއި އަންހެނުންގެ ކެއުމުގެ އުސޫލުތަކާއި ދިރިއުޅުމުގެ ވައްޓަފާޅި 20 އަހަރުވަންދެން ބަލާފައި ވެއެވެ.\nފާސްޓް ފުޑް ރެސްޓޯރެންޓުތަކުން އެންމެ ގިނަ ކެއުމުގައި ބޭނުންކުރާ އަލުވި(ފްރެންޗްފްރައިޒް) އަކީވެސް ކެއުމުގެ ކުރިން ވިސްނާލަން މުހިންމު އެކައްޗެވެ.


L. Hithadhoo | Mihaaru\nމޯބައިލް ލެބޯރެޓަރީ އަށް ތަރުހީބު ބޮޑު: އަމީން\nސިއްހީ ދާއިރާ އަށް ކުރިމަތިވެފައިވާ ނުރައްކާ ކުޑަ ނޫން ކަމަށާއި އެ ދާއިރާ ކުރިއެރުވުމަށް ގެންގުޅެން ޖެހެނީ އާ ވިސްނުންތަކެއް ކަމަށް ރައީސް އިބްރާހިމް މުހައްމަދު ސޯލިހް މިއަދު...\nރައީސް ލ. އަށް ވަޑައިގެންފި\nލ. ހިތަދޫ ސިއްހީ މަރުކަޒަށް 50 އަހަރު ފާހަގަކުރުމުގެ ހަފްލާ ޝަރަފުވެރި ކޮށްދެއްވުމަށް ރައީސް އިބްރާހިމް މުހައްމަދު ސޯލިހް މިއަދު އެ އަތޮޅަށް ވަޑައިގެންފި އެވެ.\nލ. އަތޮޅުގެ3ކޯޒްވޭގެ އީއައިއޭ ހަދަން ހަވާލުކޮށްފި\nލ. އަތޮޅުގެ ތިން ރަށް ގުޅުވާލުމަށް ހަދަން ނިންމާފައިވާ ކޯޒްވޭތަކުގެ ޑިޒައިންގެ މަސައްކަތް އަދި ކޯޒްވޭގެ ސަބަބުން ތިމާވެއްޓަށް ކުރާނެ އަސަރު ދެނެގަންނަން އެންވަޔަރްމެންޓް އިމްޕެކްޓް އެސެސްމެންޓް (އީއައިއޭ) ހަދަން ބަޔަކާ މިއަދު ހަވާލުކޮށްފި އެވެ.\nސީސީސީސީގެ ބޯޓަކުން ގިނަ އަދަދެއްގެ ވެލި ނަގައިފި\nލ. ހިތަދޫ ކައިރިން ވެލި ބަރު ކުރި ކަމަށް ބުނާ ބޯޓެއްގެ މައްސަލަ ފުލުހުންނާއި އެންވަޔަރަމަންޓް ޕްރޮޓެކްޝަން އެޖެންސީ (އީޕީއޭ) އިން ބަލަން ފަށައިފި އެވެ.\nސަރުކާރުން ހިންގި ތަރައްގީގެ މަޝްރޫއުތަކުގެ ނިމުން ފާހަގަކުރެއްވުމާއި ރިޔާސީ ކެމްޕޭނަށް، ލ. އަތޮޅުގެ ފަސް ރަށަކަށް ރައީސް އަބްދުﷲ ޔާމީން ކުރައްވާ ދަތުރުފުޅެއް މިއަދު ފައްޓަވައިފި އެވެ.\nގެއްލިގެން ހޯދަމުން ދިޔަ ކައުންސިލަރު އޮތީ ނިދާފައި\nގެއްލިގެން ހޯދަމުންދިޔަ ލ. ހިތަދޫ ކައުންސިލްގެ ރައީސް ފަޅު ގެއެއްގައި ނިދިކުރައްވާފައި އޮއްވާ މިއަދު ހެނދުނު ފެނިއްޖެ އެވެ.


Raees vidhaalhuvee Fazuge geyah furathama dhiya dhuvahu feshee roan kamah!\nރައީސް ވިދާޅުވީ ފަޒޫގެ ގެއަށް ފުރަތަމަ ދިޔަ ދުވަހު ފެށީ ރޯން ކަމަށް!\nރައީސުލްޖުމްހޫރިއްޔާގެ ދެކަނބަލުން: ފުރަތަމަ ދިމާވި ދުވަހުގެ ހަނދާންތައް ކިޔައިދެއްވި-- ފޮޓޯ/ ރައީސް އޮފީސް\nރައީސުލްޖުމްހޫރިއްޔާ އިބްރާހިމް މުހައްމަދު ސާލިހާއި އަނބިކަނބަލުން ފަސްޓް ލޭޑީ ފަޒްނާ އަހުމަދު (ފަޒޫ)އާ ފުރަތަމަ ބައްދަލުވި ދުވަހުގެ ހަނދާންތައް ރައީސް ތަފްސީލުކޮށް ވިދާޅުވެއްޖެއެވެ. މީގެ 40 އަހަރު ކުރީގެ އެ ހަނދާންތަކަކީ މީގެ ކުރިން “ނުދައްކާ ވާހަކަތަކެއް” ކަމަށް ރައީސް ސާލިހު ވިދާޅުވިއެވެ.\nދިވެހިރާއްޖޭގެ އަޑުގެ “ބާއްޖަވެރި ހެނދުނެއް” ޕްރޮގްރާމްގައި ޚާއްސަ މެހެމާނެއްގެ ގޮތުގައި ބައިވެރިވެވަޑައިގެން، ރައީސް ސާލިހު މިއަދު ވިދާޅުވީ އެމަނިކުފާނު އެންމެ ފުރަތަމަ މާލެ ވަޑައިގެންނެވީ 1980ގެ ކުރީކޮޅު ކަމަށެވެ. މާލެ ވަޑައިގެންނެވީ ތައުލީމު ހާސިލުކުރުމަށް ކަމަށާއި މާލޭގައި ފުރަތަމަ ހުންނެވީ “ފަޒޫމެން ގޭގައި” ކަމަށެވެ. އޭރު ރައީސްގެ އުމުރުފުޅުން 15 އަހަރެވެ.\nއެ ގޭގައި އެމަނިކުފާނު ބެހެއްޓެވި ސަބަބު ވެސް ރައީސް އޮޅުންފިލުވައި ދެއްވިއެވެ. ރައީސް ސާލިހުގެ ބައްޕަ އާއި ފަޒޫގެ ބައްޕައަކީ ވަރަށް ގާތް ދެ ރަހުމަތްތެރިންނެވެ. އަދި ވިޔަފާރީގެ ގުޅުން ދެ ބޭފުޅުންގެ މެދުގައި އޮތް ކަމަށް ރައީސް ވިދާޅުވިއެވެ.\nރައީސް ވިދާޅުވި ގޮތުގައި ފަޒޫމެންގޭގައި ބެހެއްޓުމުން “ހުއްޓާނުލާ ރޯން ފެށީ”އެވެ.\n“ގެންދިޔައީމަ، އަޅުގަނޑު ނުހުރިން އެ ގޭގައި. ރޯން ފެށީ. ރޯން ފެށި ގޮތަށް، އެ ރޭ 12 ޖަހަންދެން، އަޅުގަނޑު ހުއްޓާނުލައި ރުއިން. އެންމެ ފަހުން، އަޅުގަނޑު ގޮވައިގެން، އަޅުގަނޑު ބޮބުބޭބެ، ގެއަށް ގެންދިޔައީ. ގެންދިޔަ ގޮތަށް އެ ގޭގައި ހުރެ، އަޅުގަނޑުގެ ކިޔެވުން، ނިމިގެންދިޔައީ،” ރައީސް ވިދާޅުވިއެވެ.\nދިވެހިރާއްޖޭގެ އަޑުގެ “ބާއްޖަވެރި ހެނދުނެއް” ޕްރޮގްރާމްގައި ރައީސް ސާލިހު– ފޮޓޯ/ ރައީސް އޮފީސް\nރައީސް ވިދާޅުވީ އެންމެ ފުރަތަމަ ފަސްޓް ލޭޑީއާ ބައްދަލުވި ދުވަސް ކަމަށް، އެކަމަނާ ޖައްސަވާ ތާރީހަކީ އެއީ ކަމަށެވެ. އެ ތާރީހުގެ ޚާއްސަކަމުން، ޕާސްވޯޑަކަށް ވެސް އެ ތާރީހު ގެންގުޅުއްވާ ކަމަށް ރައީސް ވިދާޅުވިއެވެ. ނަމަވެސް އެ ތާރީހަކީ ކޮބައިކަމެއް ރައީސް ވިދާޅެއް ނުވެއެވެ.\n“އެހެންވީމަ އެ ވެދާނެ އެންމެ ފުރަތަމަ ދުވަހަށް [ބައްދަލުވި ދުވަހަށް]. އެދެން ވަރަށް ކުޑައިރު، ދިމާވެފައި. ނަމަވެސް މިހާރު އަޅުގަނޑުމެން އެނބުރި އައިސް އަޅުގަނޑުމެން ދެ މީހުން އެއް ގެއެއްގައި އެކީގައި އުޅެންޖެހިފައި މި އޮތީ. ނަމަވެސް ފުރަތަމަ ދުވަހު އެނގެއިން ރޮމުން ރޮމުން، ނުކުމެގެން އައީ،” ރައީސް ވިދާޅުވިއެވެ.\nދިވެހިރާއްޖޭގެ އަޑަށް 58 ފުރުމުގެ މުނާސަބާއާ ގުޅުވައިގެން ކުރިއަށް ގެންދިޔަ “ބާއްޖަވެރި ހެނދުނެއް” ޕްރޮގްރާމްގައި ރައީސް ވިދާޅުވި ގޮތުގައި އެމަނިކުފާނު މާލެ ވަޑައިގެންނެވިތާ ކުޑަ ދުވަސްކޮޅެއްގެ ތެރޭގައި ބައްޕާފުޅު އަވަހާރަވި ކަމަށެވެ. ރައީސްގެ ބައްޕާފުޅަކީ ޅ. އަތޮޅުގެ އަތޮޅުވެރިކަން ކުރެއްވި ބޭފުޅެކެވެ. އަދި ރައްޔިތުންގެ މަޖިލީހުގެ މެމްބަރުކަން ވެސް ކުރެއްވިއެވެ.\nދިވެހިރާއްޖޭގެ އަޑުގެ ބާއްޖަވެރި ހެނދުނެއް ޕްރޮގްރާމްގައި ރައީސް ސާލިހު (މ)– ފޮޓޯ/ ރައީސް އޮފީސް\nރައީސް ވިދާޅުވި ގޮތުގައި ބައްޕާފުޅާއި މަންމާފުޅު ދެއްވި ނަސޭހަތްތަކުގެ ތެރެއިން އެންމެ ހަނދާންވަނީ “ހަސަދަވެރި ނުވުމަށް” ދެއްވި ނަސޭހަތް ކަމަށެވެ. ބައްޕާފުޅު އަވަހާރަވުމުގެ ކުރިން ލިޔުއްވި ސިޓީފުޅެއްގައި ވެސް އެ ވާހަކަ ލިޔުއްވާފައިވާ ކަމަށް ރައީސް ވިދާޅުވިއެވެ.\n“ގާތްގަނޑަކަށް 15 ވަރަކަށް އަހަރުވާނީ، މާލެ އައިތާ ކައިރިގައި. ބައްޕަ ލިޔުއްވާފައިވާ ސިޓީއެއް ވެސް އަޅުގަނޑުގެ އަތުގައި އެބަ އޮތް. އޭގައި ވެސް އެ ވާހަކަ ލިޔުއްވާފައި އެބަ އޮތް. ނަސޭހަތެއްގެ ގޮތުގައި ވީހާ ވެސް ބޮޑަކަށް އެންމެންނާ އެކީގައި އުޅޭށޭ. އެއްވެސް މީހަކާ ދޭތެރޭގައި ހަސަދަވެރިކަން ނުބާއްވާށޭ. އާއިލާ އާއި އެހެން މީހުންނަށް ވީ ވަރަކުން، އެހީތެރިވެ ދެވޭތޯ ބަލާށޭ،” އުމުރުފުޅުން 58 އަހަރުގެ ރައީސް ސާލިހު ވިދާޅުވިއެވެ.\n“ސިޔާސީ ކަންތައްތަކުގައި އުޅޭއިރު ވެސް އެންމެން ކައިރީގައި އަޅުގަނޑު ބުނާ ވާހަކައެއް ހަސަދަވެރިކަން ދޫކޮށްލާށޭ. ކިތަންމެ ވަރަކަށް ހިޔާލުތަފާތު ވިޔަސް، އެ ގުޅުން ބާއްވަންވާނެ. އެހެން ނޫނިއްޔަކާ އެއަކުންނެއް ރަނގަޅު ފައިދާއެއް ނުނުކުންނާނެ އިނގޭތޯ. އެއީ އެންމެންނަށް އަޅުގަނޑުދޭ ނަސޭހަތެއް. ދެން އަޅުގަނޑަކަށް ވެސް މި އުޅެވެނީ އެކަހަލަ ގޮތަކަށް.”


SunOnline: BREAKING NEWS: Mahah dhiya dinghy eh bandun jahaalai, touristaku maruvejje\nމަހަށް ދިޔަ ޑިންގީއެއް ބަންޑުން ޖަހާލައި، ފަތުރުވެރިއަކު މަރުވެއްޖެ\nއަހުމަދު ޖައިޝަން 10 Nov 2019, 18:07\nކުޑަހުވަދޫ ކައިރިން ޑިންގީއެއް ބަންޑުން ޖަހާލައި، އެކަކު ވަނީ މަރުވެފައި ---\nމަސްބޭނުމަށް ދ. ކުޑަހުވަދޫއިން ފަތުރުވެރިން ގޮވައިގެން ދިޔަ ޑިންގީއެއް ރާޅަކާއެކު ބަންޑުން ޖަހާލައި، އޭގައި އިން ފަތުރުވެރިއަކު މަރުވެއްޖެއެވެ.\nއެމްއެންޑީއެފްއިން ބުނި ގޮތުގައި ކުޑަހުވަދޫ ކަނޑުއޮޅިއާ ދިމާލުން ޑިންގީއެއް ބަންޑުން ޖަހައިލިކަމުގެ މައުލޫމާތު ލިބުނީ ހަވީރު 4:20 ހާއިރުއެވެ.\nބަންޑުން ޖަހާލި ޑިންގީގައި ތިބީ ޖުމްލަ ހަ މީހުންނެވެ--އެއީ ދެ ދިވެހީންނާއި ސްވީޑަންއަށް ނިސްބަތްވާ ހަތަރު މީހުންނެވެ.\nދ. ކުޑަހުވަދޫ ކައުންސިލުގެ ރައީސް އަހްމަދު ޝާމް "ސަން"އަށް ވިދާޅުވީ މި ހާދިސާގައި މަރުވީ ސްވީޑަންގެ ފަތުރުވެރިއެއް ކަމަށާއި އޭނާ ކުޑަހުވަދޫ ހޮސްޕިޓަލަށް ގެންދިޔައިރުވެސް މަރުވެފައިވާ ކަމަށް ޝާމް ވިދާޅުވިއެވެ\nއެ ހަތަރު ފަތުރުވެރިންނަކީވެސް ވެސް ކުޑަހުވަދޫގައި ޗުއްޓީ ހޭދަކުރަމުން ދިޔަ ބައެކެވެ. ކައުންސިލުގެ ރައީސް ވިދާޅުވީ ހަތަރު މީހުންވެސް ތިބީ އެރަށުގެ ގެސްޓްހައުސެއްގައި ކަމަށެވެ.\nފުލުހުން ބުނީ މި ހާދިސާ ހިނގީ މަސް ބޭނުމަށް ގޮސް އުޅެނިކޮށް ޑިންގީ ފަރަކާ މާ ބޮޑަށް ކައިރިކޮށްލެވުނު ވަގުތެއްގައި ޖެހި ރާޅަކާއެކު ޑިންގީ ބަންޑުން ޖަހާލުމުން ކަމަށެވެ.\n"މިއަދަކީ ދ. އަތޮޅަށް މޫސުން ރަނގަޅު އަދި ކަނޑު މަޑު ދުވަހެއްކަން ފާހަގަކުރެވޭ. ނަމަވެސް ހާދިސާ ހިނގާފައިވަނީ ފަރުމައްޗާ ތަންކޮޅޭއް ގާތް ކުރެވުމުގެ ސަބަބުންކަން މިހާތަނަށް ބެލި ބެލުމުން ފާހަގަކުރެވޭ،" ފުލުހުން ބުންޏެވެ.\nއެމްއެންޑީއެފްއިން ބުނީ އެމީހުން ކޯސްޓްގާޑް ސްކޮޑްރޮންއިން އެ ސަރަހައްދަށް ދިޔަ އިރު ކަނޑުވި މީހުން ސަލާމަތްކޮށްގެން އަނބުރާ ކުޑަހުވަދޫއަށް ގެންގޮސްފައިވާ ކަމަށާއި އެމީހުން ސަލާމަތްކުރީ ކުޑަހުވަދޫއިން ޖެޓްސްކީގައި ދިޔަ ބަޔަކު ކަމަށެވެ. އަދި އެމީހުންނަށް އެރަށު ހޮސްޕިޓަލުގައި ފަރުވާ ދެމުންދާކަމަށް އެމްއެންޑީއެފުން ބުނެއެވެ.


Adhabu Dheyn Bireh Nugahnaane: UEFA Raees - Vaguthu\nއަންހެން ފަނޑިޔާރުން އައްޔަން ކުރަން ނިންމީ އިލްމުވެރިންގެ ލަފާ ހޯދާފައި - ނަޝީދު - 36 މިނެޓް ކުރިން\nއަދަބު ދޭން ބިރެއް ނުގަންނާނަން - ޔުއެފާ ރައީސް\nޔޫއެފާގެ ރައީސް އަލެކްސެންޑަ ކެފެރިން- ފޮޓޯ: ގޫގަލް\nއެފްއެފްޕީ އާއި އެނޫންވެސް ފަރާތަކުން ޔޫއެފާ އިން ނެރެފައިވާ ގަވާއިދުތަކާ ހިލާފުވާނަމަ ޓީމުތަކާ ދެކޮޅަށް ފިޔަވަޅު އަޅަން ޔުއެފާ އިން ބިރެއް ނުގަންނާނެ ކަމަށް އެ އިދާރާގެ ރައީސް އަލެކްސަންޑަ ކެފެރިން ވިދާޅުވެއްޖެއެވެ.\nމެންޗެސްޓާ ސިޓީ އިން ވަނީ އެފްއެފްޕީގެ ގަވައިދާއި ހިލާވފުވެފައިކަމަށް އެ އިދާރާއިން ބުނެއެވެ. އެހެން ކަމުން އެ ޓީމު ޗެމްޕިއަންސް ލީގުން ސަސްޕެންޑް ކުރަން ޔުއެފާގެ ތަހުގީގު ޕެނަލުން ލަފާދޭން ނިންމާފައިވާ ކަމަށް މީޑިއާ ރިޕޯޓްތައް ބުނާއިރު، މީގެ ކުރިން ވެސް އެ ފަދަ ވާހަަކަތަކެއް ދެކެވިފައެވެ. ނަމަވެސް ގިނަ ކްލަބްތައް ވަނީ އަދަބުން ލުޔެއް ހޯދައި ސަލާމަތްވެގެން ގޮސްފައެވެ. ބައެއް މީޑިއާ ތަކުން ބުނަނީ ޕީއެސްޖީ ފަދަ ވަރުގަދަ ޓީމްތަކާއި މެދު ފިޔަވަޅު އަޅަން ޔޫއެފާއަށް ނުކުރޭނެ ކަމަށެވެ.\nމިކަމަށް ޔުއެފާގެ ރައީސް މާގިނަ ވާހަކަތަކެއް ނުދައްކައި ވިދާޅުފައި ވަނީ ޤަވައިދުތަށް ކުރިން އޮތީ މަކަރާއި ހީލަތް ހަދަން ބޭނުންވާ ޓީމްތަކަށް ފަސޭހައިން އެކަން ވާނެ ގޮތަކަށް ކަމަށެވެ.\nނިއުޔޯކްޓައިމްސް އަށް މައުލޫމާތު ހިއްސާކުރަމުން ކެފެރިން ވިދާޅުވެފައި ވަނީ ވަކި ވަކި ޓީމްތަކާއި ދެކޮޅަށް ކުރިއަށްދާ ތަހުގީގު ވާހަކަ ހިއްސާކުރެވެން ނެތްކަމަށެވެ.\n"އަހަރުމެން އެންމެންނަށްވެސް އެނގޭ ފުޓްބޯޅަ އަކީ ކިހާ ވަރެއްގެ ކުޅިވަރެއްކަން. އަދި ދަށު ދަރަޖައިގެ ކަންތަށް ހިނގާކަންވެސް އެނގޭ. ރަނގަޅަށް ކަންތަށް ކުރަން ޖެހޭ އުސޫލުން ކޮށްފިނަމަ އެއްވެސް ޓީމެއް ޖެހިލުން ވާކަށް ނުޖެހޭނެ. ކްލަބްތަކުން އުސޫލުން ބޭރުގެ ވިޔަފާރިތަކުގައި ބައިވެރިނުވެ ކޮރަޕްޝަންގެ އަމަލުތައް ނުހިންގާ ކުރިއަށްދާނަމަ އެކަން ހުރިހާ ބަޔަކު ބަލައިގަންނާނެ." ކެފެރިން ވިދާޅުވިއެވެ.\nސިޓީ 2014 ވަނަ އަހަރުވެސް އެފްއެފްޕީއާ ހިލާފުވެގެން ޔުއެފާ އިން އަދަބު ދީފައެވެ. އެފަހަރު 67.3 މިލިއަން ޑޮލަރުން ޖޫރިމަނާކުރީ ކުޅުންތެރިންގެ މުސާރަ އާއި ކުޅުންތެރިން ގަންނަން ހަރަދުކުރުމުގައި މަކަރުހަދާފައިވާތީ އެވެ. އޭގެ އިތުރުން އަދަބެއްގެ ގޮތުން އެ ފަހަރު ސިޓީން ޗެމްޕިއަންސް ލީގުގައި ކުޅުންތެރިން ރަޖިސްޓްރީ ކުރެވޭ އަދަދު ވެސް މަދުކުރިއެވެ.\nއިތުރު ދައުރަކަށް ދާދި ފަހުން އިންތިހާބުވެވަޑައިގެންނެވި ކެފެރިން އިތުބާރާ އެކު ވިދާޅުވެފައި ވަނީ ޔޫއެފާ އިން އެއްވެސް ކްލަބެއް ތަފާތެއް ނުކުރާނެކަމަށެވެ.\nއައްޑޫގައި ފަށާ ޔޫއެފާ ފުޓްބޯޅަ މުބާރާތުގެ ދަތުރުގެ ބައިވެރިއަކަށްވެސް މޯލްޑިވިއަން\nރާމޯސް، ގަސްދުގައި ރީނދޫ ކާޑެއް ހޯދި މައްސަލައެއް ބަލަނީ\nޔުއެފާ އިން އިތުރު ކްލަބް މުބާރާތެއް ތައާރަފް ކުރަނީ


ތިޔަ ގެންގުޅޭ ލޯބިވެރިޔާ ދޫކޮށްލަންވެއްޖެ ކަމުގެ ނިޝާންތައް މިހުރީ – Haftha\nFri, 21 January, 2022, 7:20 am\nތިޔަ ގެންގުޅޭ ލޯބިވެރިޔާ ދޫކޮށްލަންވެއްޖެ ކަމުގެ ނިޝާންތައް މިހުރީ\nތިޔަ ގެންގުޅޭ ލޯބިވެރިޔާއާމެދު ބައެއް ފަހަރު ސުވާލު އުފެދޭ ހެއްޔެވެ؟ އަދި ވަކިވުން މާ ރަނގަޅު ވާނެ ކަމަށް ބައެއް ފަހަރު ހީވޭ ހެއްޔެވެ؟ ތަޖުރިބާކާރުން ބުނާގޮތުން، ލޯބިވެރިޔާ ދޫކޮށްލުމުގައި ބަލަންވީ މި ކަންތައްތަކަށެވެ.\nކޮންމެ މީހަކުވެސް މީހަކާ ލޯބީގެ ގޮތުން ގުޅޭއިރު ބަލާ ކަންތައްތަކެއް ހުންނާނެއެވެ. އަދި އުންމީދުތަކެއްވެސް ހުންނާނެއެވެ. އެހެން ނަމަވެސް އޭނާއަކީ ތިމާގެ އުންމީދުތަކާ އެއްފަދަ މީހެއް ނޫން ކަމަށް ފެންނަ ނަމަ، ތަޖުރިބާކާރުން ދެކޭގޮތުގައި އެންމެ ރަނގަޅު ވާނީ އަވަހަހށް ވަކިވުމެވެ. އެހެން ނޫން ނަމަ އޭގެ ސަބަބުން ކުރިއަށް އޮތް ތަނުގައި ދެ މީހުންނަށްވެސް މާ ރަނގަޅެއް ނުވާނެއެވެ.\nތިމާގެ އާއިލާއާއި ރަހުމަތްތެރިން ލޯބިވެރިޔާއާމެދު ހިތްހަމަ ނުޖެހޭނަމަ، އެއީވެސް ލޯބިވެރިޔާ ދޫކޮށްލަން ވެއްޖެ ކިަމުގެ ނިޝާނެއް ކަމަށް ތަޖުރިބާކާރުން ދެކެއެވެ. އަދި އެއީ “ރެޑް ފްލެގް” އެއް ކަމަށް ބުނެއެވެ. ރިލޭޝަންޝިޕް ކޯޗުން ބުނާގޮތުން، ހިތާވެގެން އުޅެނީ ތިމާދެކެ ލޯބި ނުވާ މީހެއްކަން ތިމާ ދެކެ ލޯބިވާ ރަހުމަތްތެރިންނާއި އާއިލާއަށް އިހުސާސް ކުރެވޭނެއެވެ.\nހިތާވެގެން އުޅޭ މީހާއާއެކު އުޅުމަށް މަޖުބޫރިވެފައި ވާކަމުގެ އިހުސާސް ކުރެވޭ ނަމަ، އަވަހަށް އެ މީހާ ދޫކޮށްލާށެވެ. 2016 ވަނަ އަހަރު ކުރި ދިރާސާއަކުން ދައްކާގޮތުން، މީހަކާ ހިތާވެގެން އުޅޭތާ ގިނަ އަހަރުތަކެއް ވެފައި ވާނަމަ، ހިތްހަމަ ނުޖެހޭ އެތައް ކަމެއް ހުއްޓަސް އެމީހާ ދޫކޮށްލާކަށް ގިނަ މީހޫން ބޭނުމެއް ނުވެއެވެ. އަދި އެހެން ވަނީ އޭނާގެ އެތައް ވަގުތެއް އެ މީހާއަކަށްޓަކައި ހޭދަވެފައި ވާތީ، އެ “އިންވެސްޓްމެންޓް” ބޭކާރުކޮށްލަން ބޭނުން ނުވާތީ ކަމަށް ދިރާސާ ހެދި ސައިކޮލޮޖިސްޓުން ބުނެއެވެ. ސައިކޮލޮޖިސްޓުން ބުނާގޮތުން، މިއީ ގިނަ އަދަދެއްގެ ފައިސާ އިންވެސްޓު ކުރުމާ އެއްފަދަ ކަމެކެވެ.\nހިތާވެގެން އުޅޭ މީހާ އަނިޔާ ކުރާނަމަ، އަވަހަށް ލޯބިވެރިޔާ ދޫކޮށްލާށެވެ. 2015 ވަނަ އަހަރު ހަދާފައިވާ ދިރާސާއަކުން ދައްކާގޮތުން، ކޮންމެ ހަތަރު އަންހެނުނަކުން އެކަކު، އަދި ކޮންމެ ދިހަ ފިރިހެނަކުން އެކަކީ މިފަދަ ގެވެށި އަނިޔާގެ ޝިކާރައަކަށް ވެފައިވާ މީހެކެވެ. އަދި ގިނަ ބަޔަކަށް އެފަދަ “ލޯބިވެރިންގެ” ދަލުން ސަލާމަތް ވާންވެސް އުނދަގުލެވެ. ތަޖުރިބާކާރުން ލަފާ ދެނީ ލޯބިވެރިޔާއަކީ އަނިޔާވެރި މީހެއްކަން އެނގޭ ހިސާބުން އަވަރަށް އެ މީހާ ދޫކޮށްލުމަށެވެ.


ފެއިލްވުމުގެ މުހިއްމުކަން | Dhiislam | Dhiislam\nއައްޝައިޚް މުޙައްމަދު ޝާފިއު ބިން އަބްދުލްޣަފޫރު މެއި 10, 2011\nލިޔުނީ: އަލްއަޚް މުޙައްމަދު ޝާފިޢު ބިން ޢަބްދުލްޣަފޫރު\nފެއިލްވުން ނުވަތަ ނާކާމިޔާބު ވުމަކީ މައްސަލައެއް ނޫނެވެ. ދުނިޔޭގައި ބޮޑެތި ކާމިޔާބީތައް ހޯދައިފައިވާ ގިނަ މީހުންނަކީ އެމީހުންގެ އެ ފޮނި ކާމިޔާބީގެ ކުރީގައި ފެއިލްވުން ނުވަތަ ނާކާމިޔާބު ވުމުގެ ހިތިރަހަ ތަޖުރިބާކުރަން ޖެހިފައިވާ މީހުންނެވެ.\nމިއަދު ދުނިޔޭގެ ކާމިޔާބު އިޤްތިޞާދުތަކުގެ ކުޑަ ތަންކޮޅެއް ކުރިއަށް ޖެހިލާއިރު ފެންނަނީ ނާކާމިޔާބު ވެފައިވާ ޕްލޭން ތަކެކެވެ. ކަރުދާހުގައި ފަވާލާފައިވާ އަކުރުތަކެކެވެ. ދުނިޔޭގައި ހޯދޭ ހޯދުންތަކާއި އުފައްދާފައިވާ އުފެއްދުންތަކާއި އަލަށް އީޖާދު ކުރެވޭ ވަރަށް ގިނަ އީޖާދުތައް އަޞްލު ދުނިޔެއަށް އައުމުގެ ސަބަބެއްކަމުގައި ބެލެވެނީ އެތައް ބައިވަރު ނާކާމިޔާބީ ތަކެކެވެ. ބައެއް މީހުން ހީކުރާ ގޮތުގައި ފެއިލްވުމަކީ ނުވަތަ ނާކާމިޔާބު ވުމަކީ ވަރަށް ލަދުގަންނަން ޖެހޭ ކަމެކެވެ. އެހެނީ އެކަމުގެ ސަބަބުން މީހުން އެމީހުންނާ މެދު ދެކޭގޮތް ބަދަލުވެ އެއީ ދެރަ ނޫނީ ކަޓުމީހެއްކަމުގެ ތަޞައްވުރު މުޖްތަމަޢުގައި ނުވަތަ ތިމާ ވަށައިގެން އުޅޭ މީހުންގެ ތެރޭގައި ކުރެހެއެވެ. ނަމަވެސް މިއީ ކުށްހީއެކެވެ.\nނާކާމިޔާބު ވުމަކީ ކާމިޔާބީއަށް ކޮށޭ މަގެކެވެ. އެކަމުގެ ސަބަބުން މާޔޫސްވެ ދުނިޔެމަތިން ފޫހިވެ ތިމާ އަމިއްލަ ނަފްސަށް ކުރާ އިތުބާރު ގެއްލުމަކީ އެމީހާގެ އަމިއްލަ އަތުން ފުން ވަޅުގަނޑެއް ކޮނެ އޭގެ ތެރެއަށް ފުންމާލުން ކަހަލަ ކަމެކެވެ\n10 މެއި, 2011 | 1:59\nއަޅުގަނޑުމެންގެ މާތް ނަބިއްޔާ ސައްލަﷲ ޢަލަހިވަސައްލަމްވެސް، މައްކާގެ މުޝްރިކުން އެކަލޭގެފާނުގެ ދަޢުވަތު ޤަބޫލުނުކުރުމުން ޠާއިފަށް ދަޢުވަތު ދެއްވުމަށް ވަޑައިގެންނެވިއެވެ. ނަމަވެސް، އެކަލޭގެފާނުގެ ހަޔާތުގައި އެދުވަސް ވެގެން ދިޔައީ އެންމެ ހިތް ދަތި އެއް ދުވަސް ކަމުގައެވެ. ޠާއިފުގެ އަހުލުވެރިން އެކަލޭގެފާނުގެ ދަޢުވަތު ޤަބޫލުނުކުރުމުގެ އިތުރުން އެކަލޭގެފާނަށް ތަފާތު ގެއްލުންތައް ދިނެވެ. ދުނިޔެލެއްވި އެންމެ ހަޑި ހުތުރު އެއްޗެހި ގޮވިއެވެ. މޮޔަޔަށް ގޮވިއެވެ. އެވަރުން ނުވެގެން، ކުޑަ ކުދިން އަތަށް ހިލަދީ، އެކަލޭގެފާނުގެ ޠާހިރު ހަށިކޮޅަށް ހިލައިގެ ވާރޭ ވެއްސިއެވެ. އެ ނިކަމެތި ހާލުގައި އެތަނުން ނުކުމެ ވަޑައިގަތްއިރު ހަށިކޮޅުން ލޭ ހޮއޮރި އޮހޮރި ހުއްޓެވެ.\nމާތް ﷲ ގެ އަމުރަށް ޖިބްރީލުލް އަމީން ވަޑައިގެންނެވިއެވެ. ﷲ ގެ ރަސޫލާއަށް ޠާއިފުގެ އަހުލުވެރިން ދިން އަނިޔާގެ ބަދަލުގައި އެކަލޭގެފާނަށް ނަޞްރާއި މަދަދު ދެއްވުމަށެވެ. ޖިބްރީލާއެކުގައި ފަރުބަދަތަކުގެ މަލާއިކަތާ ވަޑައިގެންނެވިއެވެ. އެކަލޭގެފާނުން ބޭނުންފުޅުނަމަ ބޮޑު ދެފަރުބަދަ ދޭރެތޭ ޠާއިފުގެ އަހުލުވެރިން ޗިސްކޮށްލުމުގެ އަމުރާއިގެންނެވެ. ނަމަވެސް، ރަޙުމަތުގެ ނަބިއްޔާ އެގޮތެއް ޚިޔާރެއް ނުކުރައްވައެވެ. ދުޢާ ކުރެއްވިއެވެ. އެބައިމީހުން އީމާން ނުވިޔަސް އެބައިމީހުންގެ ދަރިފަސްކޮޅުގައި މާތްﷲ އަށް އީމާންވާ ބަޔަކުލެއްވުމަށެވެ.\nޠާއިފުގެ ހިތި ދަތުރަށްފަހު، މާގިނަ އަހަރުތަކެއް ނުވެ އެކަލޭގެފާނު ﷲ ގެ އިޛްނަފުޅާއެކު މަދީނާއަށް ހިޖުރަކުރެއްވިއެވެ. އެއަށްފަހު، 10 ވަރަކަށް އަހަރުގެ މަދަނީ ދައުރުގައި އެތަކެއް ކާމިޔާބީތަކެއް ހޯއްދެވިއެވެ. އެތަކެއް ފުތޫޙާތުތަކެއް ކުރެއްވިއެވެ. ޢަދުއްވުން ހަނގުރާމަތަކުގައި ބަލި ކުރެއްވިއެވެ. ޠާއިފާއި މައްކާ ފަތަޙަކުރެއްވިއެވެ.\nމައްކާގައި ހޭދަކުރެއްވި 13 އަހަރުގައި އީމާންވީ މަދު މީސްކޮޅެކެވެ. އެކަމަށް ކެތްތެރިވެ ވަޑައިގަތެވެ. މުޝްރިކުންގެ އެތަކެއް ޖެއްސުންތަކެއް ތަހައްމަލު ކުރެއްވިއެވެ. ފިކުރީ ގެއްލުމާއި ޖިސްމާނީ ގެއްލުންވެސްމެއެވެ.\nހަމަކަށަވަރުން، ހުރިހައި ކަމެއްގައިވެސް އެންމެ ހެޔޮވެގެންވާ ނަމޫނާއަކީ ކައުއިތުރު މާތް ނަބިއްޔާއެވެ.


REPORT: Governor ge lafaa aa eku "uhmeedhee" budget ah hiyani!\nގަވަރުނަރުގެ ލަފާ: "އުއްމީދީ" ބަޖެޓަށް ހިޔަނި!\nއަންނަ އަހަރުގެ ބަޖެޓު ދިރާސާ ކޮމިޓީއަށް ގަވަރުނަރު އަލީ ހާޝިމް މައުލޫމާތު ދެއްވަނީ. -- އަވަސް ފޮޓޯ: އަހުމަދު އަޝްހާދު އަބްދުﷲ (ޖެރީ)\nމިދިއަ ބުދަ ދުވަހު ފާހަގަކުރި ޖުމްހޫރި ދުވަހުގެ މުނާސަބަތު ރައީސް އިބްރާހިމް މުހައްމަދު ސޯލިހު ހިތްޕެވީ އަންނަ އަހަރަށް ސަރުކާރުން ރާވާފައިވާ ޕްލޭންތަކުގެ ހުލާސާއެއް ދެއްވުމަށެވެ. އަންނަ އަހަރަށް ލަފާކޮށް ރައްޔިތުންގެ މަޖިލީހަށް އޭގެ ދެ ދުވަސް ކުރިން ބަޖެޓު ހުށަހަޅާފައިވާ ވަނިކޮށް، ރައީސް ސޯލިހު ވަނީ އޭގައި ހިމެނިފައި ކަންކަމުގެ ތަސައްވުރެއް ގައުމާ މުހާތަބު ކުރައްވައި ތިލަކޮށްދެއްވައިފަ އެވެ. އެމަނިކުފާނުގެ އަހު، އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވެސް ވިދާޅުވި ފަދައިން، ކޮވިޑް-19 އިގެ ބަލިމަޑުކަމުގެ ތެރެއިން، ގައުމާއެކު ރައްޔިތުންވެސް ރަނގަޅަށް އިނދަޖެހިފައިވާ ބަނަ ދަނޑިވަޅެއްގައި ވަރަށް ވެސް ވަށާޖެހޭ ހިތާބުން ކުރިއަށްއޮތް އަހަރުގެ މިސްރާބު ސާފުވެ، ރައްޔިތުންގެ އުއްމީދު އާވާފަދަ ވާހަކަތަކެއް ޖުމްހޫރީ ދުވަހުގެ މުނާސަބަ ވަގުތެއްގައި ހަގީގަތުގައިވެސް އިވިގެން ދިއަ އެވެ.\nރައީސްގެ ހިތާބުގައި ބަޖެޓުގައި ހިމެނިފައިވާ އަންނަ އަހަރުގެ މަޝްރޫއުތަކާއި ވަޅުޖެހިފައިވާ އިގުތިސޯދު ނަގާ ކޮޅަށްޖެހުމުގެ ޕްލޭންތައް ވަރަށް ކުރުކޮށް އެކަމަކު ފަށުވިކޮށް ހިމެނުއްވި ނަމަވެސް، ގާތްގަނޑަކަށް އެ ހުރިހާ ވާހަކަތަކެއް، އޭގެ ދެ ދުވަސް ކުރިން ފިނޭންސް މިނިސްޓަރު އިބްރާހިމް އަމީރު ވަނީ މަޖިލީހުގެ ތަޅުމުގައި ބަޖެޓު ބަޔާން މެދުވެރިކޮށް ތަފްސީލުކޮށް ދެއްވައިފަ އެވެ.\nއެ ބަޔާން ފެއްޓެވީ، މުޅި ދުނިޔެ ބަނަކުރަމުންދިޔަ ކޮވިޑް-19 އިގެ ވިލާގަނޑު، ރާއްޖެއަށްވެސް ހިޔަނި އެޅުމާއެކު އިގުތިސޯދީ ކާރިސާއެއް ކުރިމަތިވެގެން ދިއަ ކަމުގެ މައްޗަށެވެ. ރައްޔިތުންވެސް ރަނގަޅަށް ހޭ އަރައި ތިބި ހަގީގަތަކީ ބޯޑަރުތައް ބަންދު ކުރަންޖެހި، ރިސޯޓުތައް ފަޅުވެ، އާމްދަނީ ހިމަފޮދަކަށްވެ، އިގުތިސޯދުގެ މައި އިންޖީނު ހުއްޓުނު ކަމެވެ.\nއެކަމަކު އަމީރު ވިދާޅުވި ފަދައިން، ސަރުކާރަށް އަތް އުރާލައިގެން ތިބެވޭކަށް ނެތެވެ. އަންނަ އަހަރުވެސް ފަތުރުވެރިންނަށް ނާދަވުނަސް، އިގުތިސޯދު ހިންގަންޖެހެ އެވެ. ރާއްޖޭގެ ކުދި ވިޔަފާރިތަކަށް ފައިސާ ވަންނާނެ ދޮރުތައް ސަރުކާރުން އަންބާ ކިޔާފައި ނަމަވެސް ހުޅުވައިދޭން މަޖުބޫރެވެ.\nއަންނަ އަހަރަށް ލަފާކޮށް ސަރުކާރުން މަޖިލީހަށް ހުށަހަޅާފައިވާ ބަޖެޓު، މަޑުއްވަރީ ދާއިރާގެ އިދިކޮޅު މެންބަރު އާދަމް ޝަރީފް އުމަރު ބައްލަވަނީ. -- ފޮޓޯ: މަޖިލިސް\nއަންނަ އަހަރަށް ލަފާ ކޮށްފައިވާ 34.7 ބިލިއަން ރުފިޔާގެ ބަޖެޓުގެ މަފްހޫމްއަކީ އެއީ އެވެ. އޭގެ ދެ ބައި ކުޅަ އެއް ބަޔަކީ ޑެފިސިޓް ކަމަށްވިޔަސް ފަރުވާލެއްނެތެވެ. ދަރަނި އިތުރަށް މަތިކޮށްގެން ވިޔަސް، ކައުންޓާސިކްލިކަލް ފިސްކަލް ޕޮލިސީއެއްގެ ދަށުން މަގުސަދަކީ ޕްރައިވެޓް ސެކްޓާ ހިނގައިގަންނަންދެން ސަރުކާރުގެ ހަރަކާތްތެރިކަން އިތުރުކުރުން ކަމަށް އަމީރުގެ ރައީސްވެސް ވިދާޅުވެ ދެއްވި އެވެ.\n"ވިޔަފާރިތަކަށް އެހީތެރިވެ، ވިޔަފާރިތައް ކުރިއަރާނެ މަގު ހޯދައިދޭންޖެހޭ. ގޭބިސީތަކަށް އެހީތެރިވެ، ހާލުގައި ޖެހުނަ ނުދީ ހިފެހެއްޓޭނެ ގޮތްތައް ހޯދަންޖެހޭ. މިހާ ބޮޑު ޑެފިސިޓް ބަޖެޓެއް ހިންގަން ޖެހިފައިވަނީ ރާއްޖޭގެ އިގުތިސޯދު އިތުރަށް ގޯސްވިޔަ ނުދީ މި އަޑިގަނޑުން މައްޗަށް އެރޭތޯ މަސައްކަތްކުރުމަށް،" މިނިސްޓަރު ވިދާޅުވެފައިވެ އެވެ.\nފޫބައްދަން ސަރުކާރަށް ލޯނު ނެގުމާއި މިނޫން ވެސް ގޮތަކުން ފައިސާ ހޯދަން އިސްކަން ދީފައިވެ އެވެ. މީގެ ސަބަބުން ދަރަނި މަތިވެގެން ދާނެ އެވެ. އަންނަ އަހަރު ބަޖެޓުން 15.5 ބިލިއަން ރުފިޔާ ޑެފިސިޓް ވާނެ އެވެ. މިއީ ގައުމީ އުފެއްދުންތެރިކަން ނުވަތަ ޖީޑީޕީގެ ނިސްބަތުން 23 ޕަސެންޓުގެ ޑެފިސިޓެކެވެ. އަދި ރާއްޖޭގެ ޖުމްލަ ދަރަނި އަންނަ އަހަރު 82.8 ބިލިއަން ރުފިޔާ އަށް އަރާނެ ކަމަށް ބެލެވެ އެވެ.\nވިހި އެކާވީސް ވަނަ އަހަރު ވެސް ލަފާ ކުރާ ވަރަށް އާމްދަނީ ނުލިބިއްޖެނަމަ ސަރުކާރުގެ ކޭޝް ޕްލޯ ދަތިވެ، މަޝްރޫއުތައް ނުހިންގުން އެކަށީގެންވޭ. ނަމަވެސް އަންނަ އަހަރުގެ ބަޖެޓުގައި ވެސް ވަނީ އިގްތިސޯދީ ހާލަތާ ނުބައްދަލު މަޝްރޫއު ތަކެއް،"\nނަމަވެސް، އަމީރު ވިދާޅުވި ގޮތުގައި އިގްތިސޯދު ހީނަރުވެ، މަރުވިޔަ ނުދިނުމަށް ހަރަދު ތަކެއް ކުރަން މަޖުބޫރުވެ އެވެ. އަންނަ އަހަރުގެ ބަޖެޓުން 33,2 ބިލިއަން ރުފިޔާ ހަރަދު ވާނެ އެވެ. މި ހަރަދުގެ ތެރޭގައި ކޮވިޑް-19 ގެ ވެކްސިން ދިވެހިންނާ ހަމައަށް ގެނެސް ދިނުމާއި ގެދޮރުގެ އިމާރާތް ކުރުން ވެސް ހިމެނެ އެވެ. އަންނަ އަހަރު ސަރުކާރުން އެންމެ އިސްކަމެއް ދީފައިވަނީ ޕަބްލިކް ސެކްޓާ އިންވެސްޓްމަންޓް ޕްރޮގްރާމް ނުވަތަ ޕީއެސްއައިޕީ މަޝްރޫއުތައް މެދުވެރިކޮށް އިކޮނޮމީގެ ތެރެއަށް ފައިސާ ޕަންޕު ކުރުމެވެ.\nސަރުކާރުން ދެއްކި ފޮނި އުއްމީދުތަކަށް ފެން\nބަޖެޓު ބަޔާނަށްފަހު، އަމީރުގެ އިތުރުން އިކޮނޮމިކް މިނިސްޓަރު ފައްޔާޒް އިސްމާއިލް އާއި ހައުސިން އަދި ޕްލޭނިން މިނިސްޓަރު މުހައްމަދު އަސްލަމް މަޖިލީހުގެ ބަޖެޓު ދިރާސާ ކޮމިޓީއަށް ހާޒިރުކުރުމުން، ތިން ވަޒީރުންވެސް އެ ވާހަކަތައް ވަނީ ތަކުރާރު ކުރައްވައިފަ އެވެ. ތިލަމާލެ ބުރިޖު ފަދަ މަޝްރޫއުތަކާއެކު ދަރަނި އިތުރަށް ބޮޑުވެގެން ދިއުމުގެ އިތުރުން މި އަހަރާ އަޅާބަލާއިރު، ރިކަރަންޓް ހަރަދުވެސް ބޮޑުވެފައިވުމާ ގުޅޭގޮތުން ކޮމިޓީގެ މެންބަރުންގެ ކަންބޮޑުވުންތަކަށްވެސް އަމީރު ދެއްވީ ހަމަ ދާދި އެއް ޖަވާބެކެވެ.\nދަރަނި އިތުރަށް ނަގައިގެން ވިޔަސް، ޕީއެސްއައިޕީ މަޝްރޫއުތަކުން ދިވެހި ވިޔަފާރިތަކަށް ފައިސާ ވައްދަންޖެހޭ ކަމެވެ. ރިކަރަންޓް ހަރަދު ބޮޑުވަނީ ބައެއް މަޝްރޫއުތައް ނިމި، އޮޕަރޭޝަންތައް އަންނަ އަހަރު އޮޕަރޭޝަންތައް ފަށާތީކަމުގެ ތަސައްލީވެސް ލިބިގެންދިއަ އެވެ. އެހެން ގޮތަކަށް ބުނަނީނަމަ، ބޭރުގެ މާލީ މާހިރުންގެ ލަފާގެ މަތިން، ސަރުކާރުން އެކުލަވާލާފައިވަނީ މިވަގުތަށް އެންމެ އެކަށޭނަ، ވަށާޖެހޭ، ފުރިހަމަ ބަޖެޓެއްގެ ޔަގީންކަން ދެއްވަމުންނެވެ. ސަރުކާރަށް ހަމައެކަނި ކޮށްދޭންވީ ކަމަކީ، އެ ބަޖެޓު މަޖިލީހުން ސިއްކަ ޖަހައި ދިނުމެވެ. މި ދަތި ހާލަތުގައި އެހެން ހުރިހާ ކަމެއް ސަރުކާރުން ކުރާނެ އެވެ.\nނަމަވެސް، އިއްޔެ ގަވަރުނަރާއެކު މަރުކަޒީ ބޭންކުގެ ބޭފުޅުން ކޮމިޓީއަށް ވަޑައިގެން، އެ ހުރިހާ "ފޮނި" ވާހަކަތަކުގައި ވަނީ ރަނގަޅަށްވެސް ލޮނު ރަހަ ލައްވާލައިފަ އެވެ. އަންނަ އަހަރަށް ލަފާކޮށްފައިވާ އާމްދަނީ އިން ފެށިގެން، ހަރަދާއި ދަރަނީގެ އަންދާޒާތަކުގައި މޯލްޑިވްސް މަނިޓަރީ އޮތޯރިޓީ (އެމްއެމްއޭ) ގެ ގަވަރުނަރު އަލީ ހާޝިމް އިސްވެ ވަނީ ރަތް ގަލަމަކުން ސުވާލު މާކުތަކެއް ޖައްސަވައިފަ އެވެ.\nމަޝްރޫއުތައް އިގުތިސޯދީ ހާލަތާ ނުބައްދަލު\nއަންނަ އަހަރުގެ ބަޖެޓުގައި ސަރުކާރުން މެޑަލް ޖަހާފައިވަނީ، ކޮވިޑް-19 އިގެ ދަތީގައިވެސް ތަރައްގީގެ މަޝްރޫއުތައް ކުރިއަށް ގެންގޮސް، ނަޝީދުގެ ބަހުރުވައިންނަމަ "ރަނުން ރަނަށް" ވައުދުތައް ފުއްދޭނެކަމަށް ފަވައިގެންނެވެ. ނަމަވެސް، އާއްމު ރައްޔިތަކަށް މާނަވެސް ނޭނގޭ މޮޅު ނަމެއް ކިޔާ ފިސްކަލް ޕޮލިސީއެއް، ސަރުކާރުން ބުނާހާ މޮޅަށް ނުހިނގާނެކަމަށް، ބަޖެޓަށް އެމްއެމްއޭ އިން ދީފައިވާ ލަފާގެ މައްޗަށް ބަޖެޓު ކޮމެޓީގައި ވާހަކަ ދައްކަވަމުން ގަވަރުނަރު އިއްޔެ ވަރަށް ސާފުކޮށް ވިދާޅުވެ ދެއްވި އެވެ.\nމިގޮތުން، މަޝްރޫއުތަކާ ގުޅޭގޮތުން މައިގަނޑު ދެ ވާހަކައެއް ރައީސް ނަޝީދުގެ ވެރިކަމުގައި ފިނޭންސް މިނިސްޓަރުކަން ވެސް ކުރެއްވި އަލީ ހާޝިމް ވަނީ ފާހަގަ ކުރައްވައިފަ އެވެ. ގަވަރުނަރު ވިދާޅުވި ގޮތުން ނަމަ، އަންނަ އަހަރުގެ މަޝްރޫއުތައް ފެށުމުގެ ކުރިން އެ ކަމަށް ބޭނުންވާ ބޭރު ފައިސާ ލިބޭނެ ކަން ޔަގީންކުރުން ވަރަށް މުހިއްމެވެ.\n"ކޮވިޑް-19 ގެ ބަލި މަޑުކަމުގެ ސަބަބުން ފަތުރުވެރިކަމުގެ ސިނާއަތަށް އައިސްފައިވާ ހީނަރުކަމާ ގުޅިގެން ރާއްޖޭގެ ބޭރު ފައިސާ ސަޕްލައި ވެސް ވަނީ ދަށްވެފަ. އެހެންވެ، ކެޕިޓަލް ޕްރޮޖެކްޓްތައް ހިންގަން ބޭނުންވާ ޑޮލަރު އެތެރޭގެ މާކެޓުން ނުލިބި މި ފަދަ މަޝްރޫއުތައް ނުހިނގޭނެ ކަމަށް ބެލެވޭ. އެހެންކަމުން މަޝްރޫއުތައް ފެށުމުގެ ކުރިން ދައުލަތާއި ސަރާރުން ޖެހޭ އެ އަށް [މަޝްރޫއުތަކަށް] ބޭނުންވާ ބޭރު ފައިސާ ޔަގީންކޮށްފަ ޕްރޮޖެކްޓްތައް ފަށަން،" އޭނާ ތަފްސީލުކޮށް ދެއްވި އެވެ.\nގަވަރުނަރު ވިދާޅުވި ގޮތުންނަމަ، ސަރުކާރުން އަންދާޒާކުރާ އަދަދަށް ހިލޭ އެހީ އާއި އާމްދަނީ ނުލިބިއްޖެނަމަ، މަޝްރޫއުތައް ކުރިއަކަށް ނުގެންދެވޭނެ އެވެ. ހަރަދު ސަލާމަތްކުރަން އެ މަޝްރޫއުތައް ވަކި ހިސާބަކުން ހުއްޓާލަންޖެހޭނެކަމުގެ އިންޒާރުވެސް ދެއްވަމުންނެވެ. އެކަމަކު އެއީވެސް މަޝްރޫއުތަކާ ގުޅޭގޮތުން އެންމެ ކަންބޮޑުވުން އޮތް ސަބަބު ނޫންކަމަށް މަރުކަޒީ ބޭންކުގެ ލަފާއިން ހާމަވި އެވެ.\n"ވިހި އެކާވީސް ވަނަ އަހަރު ވެސް ލަފާ ކުރާ ވަރަށް އާމްދަނީ ނުލިބިއްޖެނަމަ ސަރުކާރުގެ ކޭޝް ޕްލޯ ދަތިވެ، މަޝްރޫއުތައް ނުހިންގުން އެކަށީގެންވޭ. ނަމަވެސް އަންނަ އަހަރުގެ ބަޖެޓުގައި ވެސް ވަނީ އިގްތިސޯދީ ހާލަތާ ނުބައްދަލު މަޝްރޫއު ތަކެއް،" ބޮންޑު އަދި ސުކޫކްއަށް ބަރޯސާވުމުގެ ބަދަލުގައި ކޮންސެޝަނަލް ލޯނު ހޯދުމަށް ބާރުއަޅުއްވަމުން އަލީ ހާޝިމް ވިދާޅުވި އެވެ.\nއަޑުއިވުނީ މާހިރުންގެ ލަފާގެ އެއް ބައި\nކޮވިޑް-19 އިގެ އިގުތިސޯދު އަޅަމުންދާ ވޭން ކުޑަކުރުމަށް، އަންނަ އަހަރުގެ ބަޖެޓު އެކުލަވާލާފައިވަނީ އަމީރު ވިދާޅުވެފައިވާ ގޮތުންނަމަ "ކައުންޓާސިކްލިކަލް ފިސްކަލް ޕޮލިސީ"އެއްގެ ދަށުންނެވެ. އޭގެ މާނައަކީ އިގުތިސޯދީ ހަރަކާތް ދަށްވެފައިވާ ދަނޑިވަޅެއްގައި އިގުތިސޯދު ހިންގުމަށް ސަރުކާރުން އަދާ ކުރާ ދައުރު އިތުރުކުރުމެވެ. އަމީރު ވިދާޅުވީ އެއީ މުޅި ދުނިޔެއަށްވެސް ބޭރުގެ އެންމެ ބޮޑު މާލީ ދެ އިދާރާކަމަށްވާ އިންޓަނޭޝަނަލް މަނިޓަރީ ފަންޑު (އައިއެމްއެފް)ގެ އިތުރުން ވާލްޑް ބޭންކުންވެސް ދެމުންދާ ލަފާ ކަމަށެވެ.\n"މިއީ އަޅުގަނޑުމެންގެ މާލީ ހާލަތު ތަންދިން އެންމެ ބޮޑަކަށް، އިގުތިސޯދީ ހަރަކާތް ސްޓިމިއުލޭޓްކޮށް، އިތުރު މަޝްރޫއުތައް ފަށައި، އިގުތިސޯދު ސިންދަފާތުކޮށް، ވިލުންވެރިކަން އިތުރުކޮށް، ސަރަހައްދީ ތަރައްގީ އަށް އިންވެސްޓްކުރަންވީ ވަގުތު،" އަންނަ އަހަރު ރާއްޖޭންވެސް ނަކަލު ކުރާނީ އެ ސިޔާސަތުކަން ފާހަގަކުރައްވަމުން ބަޖެޓު ބަޔާނުގައި އަމީރު ވިދާޅުވެފައިވެ އެވެ.\nނަމަވެސް، އެ ޔަގީންކަމުން ތަސައްލީ ހޯދައިގެން ތިއްބާ، އެކަމަށްވެސް ގަވަރުނަރު އިއްޔެ ވަނީ ހިޔަނި އަޅުއްވައިފަ އެވެ.\nއުފެއްދުންތެރިކަމުގެ ނިސްބަތުން އެތައް ގުނައެއް ދަރަނި އިތުރުވާއިރު، އިގުތިސޯދު ކޮޅަށްޖެހޭނެ މަންޒަރެއް ބަޖެޓުން ސާފުނުވާކަމަށް ވިދާޅުވެ މާވަށު ދާއިރާގެ އިދިކޮޅު މެންބަރު މުހައްމަދު ސައީދު އިއްޔެގެ ކޮމިޓީ ބައްދަލުވުމުގައި އަމާޒު ކުރެއްވި ސުވާލުތަކަށް ޖަވާބު ދެއްވަމުން ގަވަރުނަރު ވިދާޅުވީ، އައިއެމްއެފް ގެ އިތުރުން ވޯލްޑް ބޭންކުގެ ލަފަޔަކީ މަޝްރޫއުތައް ކުރިއަށް ގެންދިއުމުގެ ކަންކަން ވެސް ކުއްލިއަކަށް ހުއްޓާ ނުލުން ކަމަށެވެ.\nގަވަރުނަރު އެ ވިދާޅުވީ، ސަރުކާރުން އަމަލުކުރަން ރާވާފައިވާ ފިސްކަލް ޕޮލިސީގެ ދަށުން، ނުފޯރާ ފޮތިން، ދަރަނި އިންތިހާއަށް އިތުރުކޮށްގެން މަޝްރޫއުތައް ކުރިއަށް ގެންދިއުމަކީ ދެކޮޅުޖެހޭ ކަމަކަށް ނުވެ އެވެ. އެކަމުން މުސްތަގުބަލުގައި ކުރާ ނޭދެވޭ އަސަރު ބޮޑުވާނެކަމެވެ.\nކްރެޑިޓް ރޭޓިން ދަށްވީ ބަޖެޓުގެ ސަބަބުން؟\nމަޖިލީހަށް ބަޖެޓު ހުށަހެޅުމަށް ފަރިވަމުން އަންނަނިކޮށް، ސަރުކާރުގެ މޫނު މަތީގައި ތަފާލެއްޖެހީ ބައިނަލްއަގުވާމީ ކްރެޑިޓް އޭޖެންސީ ފިޗް އިންނެވެ. ބޭރު ފައިސާ ލިބުމުގެ ތާށިކަމާއި މަތިވަމުން ދާ ދަރަންޏަށް ބަލައި ފިޗުގެ ރާއްޖޭގެ ރޭޓިން "ސީސީސީ" ބަދަލުކުރުމުން ސަރުކާރުގެ ރުޅިގަނޑު ފަޅައިގެން ދިއަ އެވެ. އަދި އެ ރޭޓިން ގަބޫލުކުރަން ސަރުކާރުން ދަނީ ދެކޮޅު ހަދަމުންނެވެ.\nނަމަވެސް، ސަރުކާރުން ބުނަމުންދަނީ ރާއްޖެ ސޮވެރިން ޑިފޯލްޓަކަށް ނުދާ ކަމަށާއި މާލީ ހާލަތު ރަނގަޅުވަމުން އަންނަ ކަމަށެވެ. ކޮވިޑްގެ ހާލަތު ސަރުކާރުން މެނޭޖްކޮށްފައިވާއިރު، އިގްތިސޯދީ ހަރަކާތްތައް ފެށި، މާލީ ގޮތުން ރާއްޖެ ހަމަޖެހެމުންދާ ކަމަށްބުނެ، ފިޗުގެ ރޭޓިން ގަބޫލުކުރަން ދެކޮޅު ހަދާ އެސެސްމެންޓްތައް ގަބޫލުކުރަން ދަތި ކަމަށް ވަނީ ބުނެފައި އެވެ.\nއަންނަ އަހަރަށް ލަފާކޮށްފައިވާ ދައުލަތުގެ ބަޖެޓު ފިނޭންސް މިނިސްޓަރު އިބްރާހިމް އަމީރު ރައްޔިތުންގެ މަޖިލީހަށް ހުށަހަޅުއްވަނީ. -- ފޮޓޯ: މަޖިލިސް\nއެކަމަކު ރޭޓިން ދަށްކުރުމާއި ސަރުކާރުން ހުށަހަޅާފައިވާ ބަޖެޓާ ގަވަރުނަރު އިއްޔެ ވަނީ ގުޅުވައިފަ އެވެ. އެގޮތުން، އަލީ ހާޝިމް ވިދާޅުވީ ކޮވިޑް-19 އިގެ އިގުތިސޯދީ ހީނަރުކަމުގެ ތެރެއިން މި އަހަރަށް ވުރެ، ކުޑަތަންކޮޅެއް ކުޑަ ބަޖެޓެއް އަންނަ އަހަރަށް ހުށަހެޅުމަކީ ފިޗް ފަދަ ރޭޓިން އޭޖެންސީތަކަށް ދެވޭ ނުބައި މެސެޖެއް ކަމަށެވެ.\n"ސަރުކާރުގެ ކޮންމެ ޑިޒިޝަނަކީ ސިގްނަލެއް. މި ބުނަނީ ރެވެނިއު ސްޓްރީމް ދަށްވާނެކަމަށް. ސޯސް މާކެޓުތައް ދަށްވާނެކަމަށް. އަދި އިކޮނޮމީ އެހެން ގޮތަކަށް ބައްޓަންކުރަންޖެހޭނެކަމަށް. މި ހުރިހާ ކަމެއްގެ ތެރެއިން ޑެފިސިޓް އެހާ ބޮޑުވާނެކަމަށް މި ބުނަނީ. މިއިން ކޮންމެ ކަމަކީ ބޭރަށްދާ ހިންޓެއް،" ގަވަރުނަރު ވިދާޅުވި އެވެ.\nއާމްދަނީގެ އަންދާޒާތަކުގައި ވެސް ސުވާލު މާކެއް\nތާރީހީ ޑެފިސިޓާއެކު ކޮވިޑް-19 އިގެ ދަތި ހާލަތުގައި ހުށަހެޅި ބަޖެޓުގައި އާމްދަނީ ކުޑަވާނެކަމީ ހަގީގަތެވެ. މިގޮތުން، ޖުމްލަ އާމްދަނީ އާއި ހިލޭ އެހީގެ ގޮތުގައި ދައުލަތަށް ލިބޭނެ ކަމަށް ލަފާ ކޮށްފައި ވަނީ 17.8 ބިލިއަން ރުފިޔާ އެވެ.\nއޭގެ ތެރޭގައި ހިލޭ އެހީގެ ގޮތުގައި 2.2 ބިލިއަން ރުފިޔާ ލިބޭނެކަމަށް ލަފާކުރާއިރު، އާމްދަނީ އިތުރުކުރަން ހުށަހަޅާ އާ ކަންތައްތަކުން 1.2 ބިލިއަން ރުފިޔާ ހޯދަން އަންދާޒާކޮށްފައި ވެއެވެ.\nމީގެ ތެރޭގައި ސަރުކާރު ކުންފުނިތައް ޕްރައިވެޓައިޒް ކުރުން ހިމެނޭއިރު، މިގޮތަށް ހިއްސާ ވިއްކައިގެން 462.6 މިލިއަން ރުފިޔާ އަންނަ އަހަރު އާމްދަނީގެ ގޮތުގައި ލިބޭނެ ކަމަށް ސަރުކާރުން ލަފާކޮށްފަ އެވެ. ނަމަވެސް، ގަވަރުނަރު އިއްޔެ ވަނީ އެކަން ކާމިޔާބުވާނެކަމާމެދު ޝައްކު އުފައްދަވައިފަ އެވެ.\nމިގޮތުން، ޕްރައިވެޓައިޒް ކޮށްގެން އާމްދަނީ ލިބޭނެ ކަމަށް އަންދާޒާ ކޮށްފައިވާއިރު، މިކަމުން ދިގު ރާސްތާގެ މަންފާއެއް ލިބޭނެ ކަމަށް ބެލެވެނީ އެ ކުންފުންޏަށް ލިބޭ ފައިދާއަށް ބިނާ ވެގެން ކަން އޭނާ ފާހަގަކުރެއްވި އެވެ.\nމީގެ އިތުރުން، އަންނަ އަހަރަށް ލަފާކޮށް ސަރުކާރުން ހުށަހަޅާފައިވާ ދައުލަތުގެ ބަޖެޓުގައި އާމްދަނީ ހޯދަން އިތުރަށް ކުރަން ހުށަހަޅާފައިވާ ކަންކަމުގެ ތެރޭގައި ހިމެނޭ ފްރިކުއެންސީ ސްޕެކްޓްރަމް ޗާޖާމެދު ވެސް ގަވަރުނަރު ވަނީ ކަންބޮޑުވުންފާޅު ކުރައްވައިފަ އެވެ.\nއަލީ ހާޝިމް ވިދާޅުވީ މުއާސަލާތީ ހިދުމަތްދޭ ކުންފުނިތަކުން ފްރިކުއެންސީ ސްޕެކްޓްރަމް ޗާޖުގެ ނަމުގައި ނަގަން ހުށަހަޅާފައިވާ އިތުރު ފީ އާއެކު އިންފްލޭޝަނަށް ބަދަލު އައުމުގެ ފުރުސަތު އޮންނާނެ ކަމަށެވެ.\nމި ގޮތުން، އެ ޗާޖު ކުންފުނިތަކުން ކަސްޓަމަރުންނާ ހަމައަށް ގެންދިއުމުގެ ފުރުސަތު ބޮޑުއިރު، އެކަމުން އަގުތައް ބޮޑުވެ، އިންފްލޭޝަނަށް އޭގެ އަސަރު ކުރާނެކަމަށް އޭނާ ވިދާޅުވެފައިވެ އެވެ.\nއަދި ޑެފިސިޓާއި އެހެންނިހެން ކަންކަން ހަމަޖެއްސުމަށް 17.3 ބިލިއަން ރުފިޔާ ހޯދަންޖެހޭނެކަމަށް އަންދާޒާކޮށްފައިވާއިރު، ބޭރުގެ އެކި ފަރާތްތަކުން ހޯދައި، 13 ބިލިއަން ރުފިޔާގެ އިތުރުން، ބާކީ ހަތަރު ބިލިއަނަށް ވުރެ ގިނަ ރުފިޔާ ހޯދަން ކަނޑައަޅާފައިވަނީ އެތެރޭގެ ފަރާތްތަކުންކަމަށްވާއިރު، އެކަމުން އަމިއްލަ ފަރާތްތަކަށް ނޭދެވޭ އަސަރު ކުރާނެކަމަށް އަލީ ހާޝިމް އިއްޔެ ވަނީ ވިދާޅުވެފައި އެވެ.\nމިގޮތުން، ދައުލަތުން ދަރަނި އާއްމުކޮށް ނަގަނީ ވިޔަފާރި ބޭންކުތަކުން ކަމަށްވާއިރު، އެ ދަރަނި ނެގޭނެ ލިމިޓުތަކެއް ކޮންމެ ބޭންކެއްގައި ވެސް ހުންނާނެ އެވެ. އަދި އެ މިންވަރަށް ދަރަނި ނަގަންޖެހޭނަމަ، އަމިއްލަ ފަރާތްތަކަށް ބޭންކުތަކުން ލޯނު ދޫކުރާ އަދަދުތަކަށް ނޭދެވޭ އަސަރު ކުރާނެކަމީ ގަވަރުނަރުގެ ލަފާ އެވެ.\nމި މަހުގެ ނުވަ ވަނަ ދުވަހު އަންނަ އަހަރުގެ ބަޖެޓު ހުށަހެޅުމާއެކު ލިބުނު ހިތްހަމަޖެހުން މަރުކަޒީ ބޭންކުގެ ލަފަޔާއެކު ވަނީ އަނެއްކާވެސް ނުތަނަވަސްކަމެއް ވެރިވެފައި އެވެ. މި ބަޖެޓަކީ ވަރަށް ހަރުދަނާ ސިޔާސަތުތަކެއްގެ ތެރެއިން ކުރި ފަޅައިގެން، ވަށައިޖެހޭ ވިސްނުމަކާއި ތަސައްވުރެއްގެ ދަށުން ފޯދިފައިވާ އަންދާޒާތަކެއް ކަމަށް ހީވެފައިއޮތް އޮތުމަށް މިހާރު ވަނީ ރަނގަޅަށްވެސް ހިޔަނި އެޅިފައި އެވެ. ސަރުކާރުގެ ރޭވުންތެރި ކަމުގެ ބަދަލުގައި، މިއީ ހެދުނު ކޮންމެ ގޮތެއް ހަދައިގެން ނަމަވެސް، މި ދައުރު ނިމުމުގެ ކުރިން ވައުދުތައް ފުއްދުމަށް ހިލާފައިވާ ބޭހެއްތޯ މިއީ ހަގީގަތުގައިވެސް އުފެދޭ ސުވާލެކެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު + ދައުލަތުގެ ބަޖެޓް އެމްއެމްއޭ ފިނޭންސް މިނިސްޓްރީ ދައުލަތުގެ އާމްދަނީ އިބްރާހިމް އަމީރު އަލީ ހާޝިމް ކޮވިޑް-19 ދައުލަތުގެ ދަރަނި


ކަނޑުހުޅުދޫގައި ވަޅަށް ވެއްޓި މަރުވީ ރޭޕްކުރި ދެ އަހަރުގެ ކުއްޖާގެ ބޭބެ! – Dhen.mv\nކަނޑުހުޅުދޫގައި ވަޅަށް ވެއްޓި މަރުވީ ރޭޕްކުރި ދެ އަހަރުގެ ކުއްޖާގެ ބޭބެ!\nMay 1, 2020 - 2:41 pm\nއިއްޔެ ގއ. ކަނޑުހުޅުދޫގައި ވަޅަށް ވެއްޓި މަރުވީ އެ ރަށުގައި ދާދި ފަހުން ރޭޕް ކުރި ދެ އަހަރުގެ ކުއްޖާގެ އެއްބަނޑު، ހަތަރު އަހަރުގެ ބޭބެ ކަން އެނގިއްޖެއެވެ.\nފުލުހުން ބުނީ އިއްޔެ ބުނީ ހެނދުނު 11:00 ހާއިރު ކަނޑުހުޅުދޫން ވަޅަށް ވެއްޓި މަރުވެފައި ވަނީ ހަތަރު އަހަރުގެ ކުޑަ ފިރިހެން ކުއްޖެއް ކަމަށެވެ. ވަޅަށް ވެއްޓި އެ ކުއްޖާ ހާލު ދެރަ ވެގެން ރަށު ސިއްހީ މަރުކަޒަށް ގެންދިޔަ ނަމަވެސް އޭރު ވެސް އެ ކުއްޖާ މަރުވެފައިވާ ކަމަށް ސިއްހީ މަރުކަޒާ ހަވާލާދީ ފުލުހުން ބުންޏެވެ.\nކާފަ އާއި މުނިކާފަ ރޭޕްކޮށް ބޮޑެތި އަނިޔާތަކެއް ދިން ދެ އަހަރުގެ ކުއްޖާ އެއްމާބަނޑު ދެ ފިރިހެން ބޭބެ ތިބެއެެވެ. އެތަނުން އެއް ބޭބެ ވަޅުގައި އޮއްވާ ފެނުނީ އިއްޔެ ހެނދުނު 11 ޖަހާކަންހާއިރު އެވެ. އެނގިފައިވާ ގޮތުގައި އޭރު އެ ކުއްޖާ ވަޅަށް ވެއްޓިފައި އޮންނަތާ ބައިގަޑިއިރެއްހާއިރު ވެއްޖެ އެވެ.\nދެ އަހަރުގެ އަންހެން ކުއްޖާ ރޭޕްކުރި މައްސަލައިގައި އޭނާގެ މައިންބަފައިންގެ މައްޗަށް، އިހުމާލުވުމުގެ ދައުވާ ވަނީ އުފުލައިފަ އެވެ. އަދި އެ ކުއްޖާ ވަނީ، ގދ. ތިނަދޫގައި ދިިރިއުޅޭ އޭނާގެ ބޮޑުދައިތައަކާ ދައުލަތުން ހަވާލުކޮށްފަ އެވެ.\n"މިހާރު" ނޫހުގައި ރިޕޯޓުކޮށްފައިވާ ގޮތުގައި ރޭޕްގެ މައްސަލަ ފެންމަތިވީއްސުރެ، އެ ކުއްޖާ އާއި ދެ ފިރިހެން ކުދިންގެ މަންމަ އުޅުނީ މާލޭގަ އެވެ. އެކަމަކު މާލެ ލޮކްޑައުންކުރުމާ އެކު އޭނާ ރަށަށް ގޮސްފައިވާ ކަމަށް ވެ އެވެ.\nރައްޔިތުންގެ މަޖިލީހުގެ ސާޖެންޓް އެޓް އާމްސް ސަސްޕެންޑު ކޮށްފި\n“ޑުޕަ ފިފްޓީން” މަޅި ފުޓްސަލް ޗެލެންޖު: ތިން ވަނަ މެޗުން ވެސް މޮޅުވެ އޯވަންއޯ އިން ގުރޫޕްގެ އެއްވަނަ ޖާގަ ކަށަވަރު ކޮށްފި\n“ޑުޕަ ފިފްޓީން” މަޅި ފުޓްސަލް ޗެލެންޖު: ހަލަބޮލި ކޮޅަށް ގިނަ ގޯލް ތަކެއް ޖަހާ ޕާރކް ބޯއީސް ގްރޫޕްގެ ތިންވަނައަށް


Bayern Ah Molheh Nulibi4Match - Vaguthu\nބަޔާން އަށް މޮޅެއް ނުލިބި ހަތަރު މެޗު\nޖަރުމަނު ލީގުގައި ރޭ ބޮރޫޝިއާ މޮންގްލަޑްބެކް އަތުން 3-0 އިން ބަޔާން މިއުނިކު ބަލިވެއްޖެއެވެ.\nރޭގެ މެޗުން ބަލިވުމުން ބަޔާން މިހާރު އޮތީ 13 ޕޮއިންޓާ އެކު ލީގުގެ ފަސްވަނައިގައެވެ. 14 ޕޮއިންޓާ އެކު ލީގުގެ ދެވަނައިގައި މޮންގްލަޑްބެކް އޮތްއިރު އެއްވަނައިގައި 17 ވަނައިގައި އޮތީ ބޮރޫޝިއާ ޑޯޓްމަންޑެވެ.\nބަޔާންގެ ދަނޑުގައި ރޭ ކުޅުނު މި މެޗުގައި މޮންގްލަޑްބެކް އިން ރަނގަޅު ކުޅުމެއް ދެއްކިއިރު މެޗުގެ 10 ވަނަ މިނެޓްގައި ޕްލިޔޭ ވަނީ އެޓީމަށް ލީޑު ނަގާދީފައެވެ. އަދި އޭގެ ހަ މިނެޓްފަހުން ސްޓިންޑިލް ވަނީ މޮންގްލަޑްބެކްގެ ދެވަނަ ގޯލު ކާމިޔާބުކޮށްދީ ބަޔާން ހާސްކަމުގެ ތެރެއަށް ވައްޓާލާފައެވެ.\nބަޔާންގެ ފަރާތުން އާދައިގެ ކުޅުމެއް ރޭގެ މެޗުގައި ފެނިގެންދިޔައިރު މެޗުގެ 88 ވަނަ މިނެޓްގައި ހާމަން ވަނީ މޮންގްލަޑްބެކްގެ ތިންވަނަ ގޯލު ކާމިޔާބުކޮށްދީ އެޓީމުގެ ލީޑު ފުޅާކޮށްދީފައެވެ.\nމި މެޗަކީ ބަޔާން މޮޅެއް ނުލިބި ޖެހިޖެހިގެން ނިންމާލި ހަތަރު ވަނަ މެޗެވެ. އެގޮތުން ލީގުގައި އެންމެފަހުން އައުގްސްބާގް އާއި ކުޅުނު މެޗު 1-1 އިން އެއްވަރުވިއިރު ހާތަ ބާލިން އަތުން ބަޔާން ވަނީ 2-0 އިން ބަލިވެފައެވެ. މީގެއިތުރުން މިދިޔަ ހަފްތާގައި ޗެމްޕިއަންސް ލީގުގައި އަޔަކެސްއާ ބައްދަލުކޮށް ބަޔާން ވީ 1-1 އިން އެއްވަރެވެ.\nބަޔާން ރޭ ބަލިވިއިރު ލީގުގެ އެއްވަނައިގައި އޮތް ޑޯޓްމަންޑުން ވަނީ ފަހަތުން އަރައި އައުގްސްބާގްގެ މައްޗަށް 3-4 އިން ކުރި ހޯދާފައެވެ.


Information commissioner ge vaahakathah DJA in dhogukohfi\nއިންފޮމޭޝަން ކޮމިޝަނަރު -- ފޮޓޯ: ސޯޝަލް މީޑިއާ\nއިންފޮމޭޝަން ކޮމިޝަނަރުގެ ވާހަކަތައް ޑީޖޭއޭ އިން ދޮގުކޮށްފި\n17 ޑިސެމްބަރ 2019 - 09:41:36\nމައުލޫމާތު ފޯރުކޮށްދިނުމުގައި އެންމެ ދަށީ ޝަރުއީ ދާއިރާ އާއި ސިޔާސީ ޕާޓީތަކުން ކަމަށް އިންފޮމޭޝަން ކޮމިޝަނަރު ވިދާޅުވި ވާހަކަ ޑިޕާޓްމަންޓް އޮފް ޖުޑީޝަލް އެޑްމިނިސްޓަރޭޝަން (ޑީޖޭއޭ) އިން ދޮގުކޮށްފިއެވެ.\nމައުލޫމާތު ފޯރުކޮށްދިނުމުގައި އެންމެ ދަށީ ޝަރުއީ ދާއިރާ އާއި ސިޔާސީ ޕާޓީތަކުން ކަމަށް ވިދާޅުވެ އިންފޮމޭޝަން ކޮމިޝަނަރު ހުސައިން ފިޔާޒު މޫސާ ދެއްކެވި ވާހަކަފުޅު ޑިޕާޓްމަންޓް އޮފް ޖުޑީޝަލް އެޑްމިނިސްޓަރޭޝަން (ޑީޖޭއޭ) އިން ދޮގުކޮށްފި އެވެ.\nއިންފޮމޭޝަން ކޮމިޝަނަރުގެ ވާހަކަފުޅު ދޮގުކޮށް ނެރުނު ނޫސްބަޔާނެއްގައި ޑީޖޭއޭ އިން ބުނެފައިވަނީ މައުލޫމާތު ހޯދައި ލިބިގަތުމުގެ ހައްގުގެ ގާނޫނުގެ ދަށުން ޑީޖޭއޭ އިން ފޮނުވަންޖެހޭ ރިޕޯޓް ތައްޔާރުކޮށް އިންފޮމޭޝަން ކޮމިޝަނަރުގެ އޮފީހަށް ފޮނުވާފައިވާނެ ކަމަށެވެ.\nއަހަރީ ރިޕޯޓް ފޮނުވާއިރު "ޖެމްސް" މެދުވެރިކޮށް ނުވަތަ "އީ-މެއިލް" މެދުވެރިކޮށް އެ ރިޕޯޓް ފޮނުވިދާނެ ކަމަށް އިންފޮމޭޝަން ކޮމިޝަނަރުގެ އޮފީހުން ނެރުނު ސާކިއުލާއެއްގައި ބުނެފައިވާ ކަމަށްވެސް ޑީޖޭއޭގެ ބަޔާނުގައިވެ އެވެ. އެހެންކަމުން ސާކިއުލާގައިވާ ޝަރުއީ ދާއިރާއިން ހުށަހަޅަންޖެހޭ އަހަރީ ރިޕޯޓް އީ-މެއިލް މެދުވެރިކޮށް ނުވަތަ ޖެމްސް މެދުވެރިކޮށް ހުށަހަޅަމުންދާ ކަމަށް ޑީޖޭއޭ އިން ބުނެ އެވެ.\nޑީޖޭއޭ އިން ބުނީ ވޭތުވެދިޔަ ތިން އަހަރުވެސް މިއުސޫލުން އަހަރީ ރިޕޯޓް ހުށަހަޅާފައިވާނެ ކަމަށެވެ. އަދި މިދިޔަ އަހަރުގެ ރިޕޯޓް ޖަނަވަރީ މަހުގެ ނުވަވަނަ ދުވަހު އިންފޮމޭޝަން ކޮމިޝަނަރުގެ އޮފީހަށް ހުށަހަޅާފައިވާ ކަމަށްވެސް ޑީޖޭއޭގެ ބަޔާނުގައި ފާހަގަކޮށްފައިވެ އެވެ.\nއެހެންކަމުން ކަމުގެ ހަގީގަތް ރައްޔިތުންނަށް އޮޅޭގޮތަށް އެއްވެސް ފަރާތަކުން މިފަދަ މައުލޫމާތު އާންމުކޮށް ހިއްސާ ނުކުރުމަށް ކަމާގުޅުންހުރި އެންމެހައި ފަރާތްތަކަށް ޑީޖޭއޭ އިން ވަނީ އިލްތިމާސްކޮށްފަ އެވެ.\nއިންފޮމޭޝަން ކޮމިޝަނަރުގެ ބާރުތައް ސެކްރެޓަރީ ޖެނެރަލްއަށް!\nކޮވިޑް-19ގެ ގޮންޖެހުންތަކާ މަޝްވަރާ ކުުރުމަށް އައިކޮމްއިން ބައްދަލުވުމެއް ބާއްވަނީ


Fan'diyaarunge Gaanoonai Anti-defection Bill Ge Masaikai Miadhu - Vaguthu\nފަނޑިޔާރުންގެ ގާނޫނާ އެންޓި ޑިފެކްޝަން ބިލްގެ މަސައްކަތް މިއަދު\nފަނޑިޔާރުންގެ ގާނޫނަށް އިސްލާހެއް ގެނައުމުގެ މަސައްކަތާއި ޕާޓީ ބަދަލު ކުރާ މެންބަރުންގެ ގޮނޑި ގެއްލޭ "އެންޓި ޑިފެކްޝަން" ބިލްގެ ފުރަތަމަ ކިޔުން އިއްވުން މިއަދު ބާއްވާ ރައްޔަތުންގެ މަޖިލީހުގައި ކުރިޔަށްދާނެއެވެ.\nޕީޕީއެމްގެ ފަރާތުން ފަނޑިޔާރުންގެ ގާނޫނަށް އިސްލާހު ހުށަހަޅާފައި ވަނީ އެ ޕާޓީގެ ނައިބު ރައީސް އަބްދުއްރަހީމް އަބްދުﷲ އެވެ. އެގޮތުން އެ ގާނޫނުގެ 15 ވަނަ މާއްދާގެ (ށ) ގެ4ވަނަ ނަންބަރުގެ ފަހަތަށް ނަންބަރެއް އިތުރު ކުރުމަށް ވަނީ ހުށަހަޅައިފަ އެވެ. އެ ގާނޫނުގެ 15 ވަނަ މާއްދާގެ (ށ) ގައި ބަޔާން ކުރަނީ ފަނޑިޔާރުކަމަށް އައްޔަންކުރާ މީހާގެ ކިބައިގައި ހުންނަން ޖެހޭ ސިފަތަކެވެ.\nފަނޑިޔާރުންގެ ގާނޫނުގެ އިތުރުން މަޖިލީހަށް ޕާޓީއެއްގެ ޓިކެޓްގައި ވާދަކޮށް އިންތިހާބުވުމަށްފަހު އެ ދައުރުގެ ތެރޭގައި އެ ޕާޓީން ވަކިކޮށްފިނަމަ ނުވަތަ އަމިއްލައަށް ވަކިވެއްޖެނަމަ ނުވަތަ އެހެން ޕާޓީއެއްގެ މެންބަރަކަށް ވެއްޖެނަމަ ގޮނޑި ގެއްލޭނެކަން ކަނޑައަޅާ ގާނޫނުގެ މަސައްކަތްތައް މިއަދު ފަށާނެ އެވެ. އަދި އެފަދަ ގޮތަކަށް ގޮނޑި ގެއްލޭ ހާލަތްތަކުގައި ބައި އިލެކްޝަން ބޭއްވުމުގެ އިޖުރާއުތަކާއި އުސޫލުތައް ވެސް އެންޓި ޑިފެކްޝަން ގާނޫނުގައި ހަދާ ގާނޫނުގައި ބަޔާންކުރާނެ އެވެ.\nއެ ދެ ބިލުގެ ފުރަތަމަ ކިޔުން އިއްވުން މިއަދުގެ ޖަލްސާއަށްވަނީ އެޖެންޑާކޮށްފައެވެ.\nމާޗް 7, 2018 08:04\nމަޖިލީސް ގޮނޑިއަށް އަމިއްލަގޮތުގައި ވާދަނުކުރެވޭގޮތް ހަދަންވީ. މި ގައުމުގައި މި އޮތީ ޕާޓީ ނިޒާމް. އެހެންވީމާ ޕާޓީއެއްގެ ތެރެއިން ވާދަކުރެވޭގޮތް ހަމަޖައްސަންވީ. އެހެންނޫނިއްޔާ އެ މެމްބަރުން...................................................\nމާޗް 7, 2018 08:23\nމިފަދަ ނާޒުކު ދަނޑިވަޅެއްގައި ތި ބިލުން ވާނެ ފައިދާއެއް ނޯންނާނެ. އެހެނީ ތި ބިލަކީ ޖަޒުބާތުގަ ޖެހިގެން ވަކި މަޤްޞަދެއް ޙާޞިލްކުރުމަށް ކޮށާފައިވާ ދަންތުރައެއް. އާޚިރުގައި ތިއިން ވާ ގެއްލުން ތަޙައްމަލް ކުރާނީ ދިވެހިރާއްޔިތުން. އެއީ ތި ބިލަކީ ވަގުތީ ކަމެއް ކުރުމަށް ފާސްކުރަން އުޅޭ އެއްޗަކަށް ވާތީ. އިދިކޮޅަކަސް އެއްކޮޅަކަސް މިފަދަ މުހިއްމު ކަންތައްތައް ކުރަންވާނީ އިޚްލާޞްތެރިކަމާއިއެކު ޤައުމަށާއި ރައްޔިތުންނަށް އެންމެ ފައިދާހުރި ގޮތަށް. މިހާރުވެސްދިވެހިރާއްޖޭގައި ނެތީ އިޚްލާޞްތެރިކަމާއި، ޢަދުލު އިންޞާފް. (ޢަދުލުވެރިކަން ނެތް ކޮންމެތާކު އޮންނާނީ ލާއިންސާނީ ޢަމަލުތަކާއި، އަނިޔާ. އެތަނަކަށް ދުވަހަކުވެސް ދާއިމީ ހަމަޖެހުމެއް ނުލިބޭނެ) ﷲ އަށް ބިރުވެތިވެ އިޚްލާޞްތެރިވުމަށް\nމާޗް 7, 2018 08:24\nވަގުތީ މަންފާއެއް ޙާޞިލްކުރަން ރާވާ ދަންތުރައެއް. ބިލުންވާނެ ފައިދާއެއް ނެތް. ބިލްފާސްކުރުމާއިއެކު ދެން އޮންނާނީ އެ ޤާނޫނަށް އަބަދު އިސްލާޙް ގެނައުން. އެއީ މިކަން މިކުރަނީ އިޚްލާސްތެރިކަމާއިއެކު ގައެއް ނޫން


Thoddoo market kuran khassa brand eh\nތޮއްޑޫ މާކެޓް ކުރަން ހާއްސަ ބްރޭންޑެއް\nއއ. ތޮއްޑޫ: ތޮއްޑޫ މާކެޓް ކުރުމަށް ކޯ ބްރޭޑެއް ތައާރަފް ކޮށްފި---\nއއ. ތޮއްޑޫ މާކެޓްކޮށް އިޝްތިހާރު ކުރުމަށްޓަކައި ތޮއްޑޫ ކައުންސިލުން ރަށުގެ ކޯ ބްރޭންޑިން ލޯންކޮށްފި އެވެ.\nމި ބްރޭންޑް ލޯންޗް ކުރީ ޓޫރިޒަމް ދުވަހާ ގުޅިގެން ތޮއްޑޫގެ ގެސްޓްހައުސްތަކުގެ ވެރިންނަށް ހާއްސަކޮށްގެން ތޮއްޑޫ ކައުންސިލުން ކުރިއަށް ގެންދިޔަ ރަސްމިއްޔާތެއްގަ އެވެ.\nމި ރަސްމިއްޔާތުގައި ތޮއްޑޫގެ އެންމެ ގިނަ ދުވަސްވީ ގެސްޓްހައުސް، ސެރީންސައި މޯލްޑިވްސްގެ ތިން ހިއްސާދާރުން ކަމުގައިވާ އާދަމް މަޖީދު، އިބްރާހިމް ޝާނީޒް އަދި ތޮއްޑޫ ކައުންސިލްގެ ރައީސް އަހްމަދު ކަރަމް ބައިވެވަޑައިގެންނެވި އެވެ.\nމި ރަސްމިއްޔާތުގައި ވާހަކަ ދައްކަވަމުން ކަރަމް ވިދާޅުވި ގޮތުގައި ބްރޭންޑެއް ތައާރަފް ކުރުމުގެ މަގުސަދަކީ ތޮއްޑޫ އަކީ މިހާރުވެސް ރާއްޖެއާއި އަދި ރާއްޖޭން ބޭރުގެ ވަރަށް ގިނަ ސަރަހަދުތަކަށް މަޝްހޫރު "ބްރޭންޑް" އެއް ކަމަށް ވާތީ އެވެ.\nތޮއްޑޫގެ ކޯ ބްރޭންޑިންގެ ލޯގޯ---\nރަސްމީކޮށް ކޯ ބްރޭންޑިން އެއް ތައާރަފް ކޮށް ގަނޑުކޮށް ރަށުގެ ހުރިހާ ވިޔަފާރިތަކާއި އަދި މުއައްސަސާ ތަކުންވެސް މި ބްރޭންޑް ބޭނުން ކުރުމަކީ ބައިނަލްއަގްވާމީ ފެންވަރުގައި ރަށް މާކެޓްކޮށް އިޝްތިހާރުކުމުގައި ވާދަވެރިންނާއި ފައިހަމަކުރަން ކޮންމެހެންވެސް ކުރަންޖެހޭ ކަމެއް ކަމަށްވެސް ވިދާޅުވި އެވެ.\nއއ. ތޮއްޑޫގައި މިހާރު ޖުމްލަ 43 ގެސްޓްހައުސްގައި 279 ގެސްޓް ރޫމް އާއިއެކު 558 ޓޫރިސްޓް ބެޑް ޓޫރިޒަމް މިނިސްޓްރީގައި ރަޖިސްޓްރީކުރެވި ހިންގަމުން ދެއެވެ. އަދި މިހާރު އިމާރާތްކުރަމުން އަންނަ 24 ގެސްޓްހައުސް ކުރިއަށް އޮތް އަށް މަސް ދުވަހު ތެރޭގައި ނިމޭނެ ކަމަވެސްށް ކައުންސިލުން ބުނެ އެވެ. އޭރުން އިތުރު 250 ގެސްޓް ރޫމް އިތުރުވެގެންދާނެ އެވެ. މާލެ ސިޓީ ފިޔަވައި އެންމެ ގިނަ ގެސްޓްހައުސް މިވަގުތު ހިންގަމުން އަންނީ ވެސް ތޮއްޑޫގަ އެވެ.\nގެސްޓް ހައުސް ވިޔަފާރި ޓޫރިޒަމް ތޮއްޑޫ + ގެސްޓް ހައުސްތައް ދަނޑުވެރިކަން